
Blaženi Alojzije Stepinče, moli za nas! 



»Ljubiti pravdu, a mrziti nepravdu, to je moje načelo. A u ljubavi 
prema hrvatskom narodu ne dam se od nikoga natkriliti.« 

(BI. Alojzije Stepinac) 





Papina riječ 


»Što je 

doista nužno 
u mom 
životu?« 

Benedikt XVI. progovorio je o molitvi u kate- 
hezi na općoj audijenciji u Castel Gandolfu 1 
kolovoza 2012. govoreći o sv. Alfonsu Liguor- 
skom, biskupu i crkvenom naučitelju. Reče: 


»Sveti Alfons jedan je od najpopularnijih svetaca iz 18. stoljeća zbog svoga jednostavnog 
i neposrednog stila i zbog svojeg učenja o sakramentu pokore: u razdoblju velikog rigorizma, 
ploda jansenističkog utjecaja, on je preporučivao ispovjednicima da pri podjeljivanju toga sa¬ 
kramenta pokornicima očituju radosni zagrljaj Boga Oca koji u svojc'm beskrajnom milosrđu 
neumorno prihvaća svakog sina koji se kaje (...). 

Današnji nam blagdan pruža prigodu da progovorimo o učenjima svetog Alfonsa o mo¬ 
litvi koja su veoma dragocjena i puna duhovnog nadahnuća. Iz godine 1759. potječe rasprava 
O velikom sredstvu molitve (Del gran mczzo della Preghiera) koju je on smatrao najkorisnijim od 
svih svojih spisa. Naime, on u tome djelu opisuje molitvu kao »nužno i sigurno sredstvo za 
postizanje spasenja i svih milosti koje trebamo da bismo to spasenje postigli« (Uvod). U toj je 
rečenici sažet Alfonsov način shvaćanja molitve (...). 

'Onaj tko moli taj se spašava, onaj tko ne moli taj se osuđuje!' Kao tumačenje te jezgrovi¬ 
te rečenice dodao je: 'Spasiti se bez molitve veoma je teško, štoviše nemoguće... ali ako mo¬ 
liš, tada ćeš se spasenja sigurno i vrlo lako domoći' (II., Zaključak). U nastavku dodaje i ovo: 
'Ako ne molimo, za nas nema isprike jer je milost molitve dana svakome... ako se ne spasimo, 
isključivi krivci za to bit ćemo mi jer nismo molili' (isto). Tvrdeći, dakle, da je molitva nužno 
sredstvo, sveti Alfons želi pomoći shvatiti da se mora moliti u svakoj životnoj situaciji, osobi¬ 
to u času kušnje i u teškoćama. Moramo uvijek kucati s povjerenjem na Gospodinova vrata, 
znajući da on priskače u pomoć svojoj djeci, nama, u svakoj potrebi. Zbog toga smo pozvani 
bez straha mu se utjecati i s pouzdanjem mu upućivati svoje molbe, sigurni da ćemo postići 
ono što trebamo. 

Dragi prijatelji, središnje je pitanje ovo: što je doista nužno u mom životu? Odgovaram sa 
svetim Alfonsom: 'Zdravlje i šve milosti koje su nam za to potrebne' (isto); on, naravno, pod 
tim podrazumijeva ne samo zdravlje tijela, već prije svega zdravlje duše, koje nam Isus daru¬ 
je. Više od ičega drugog trebamo njegovu oslobađajuću prisutnost koja naš život čini u punini 
ljudskim i zato ga ispunja radošću. A jedino molitvom možemo prihvatiti njega, njegovu mi¬ 
lost, koja nam, prosvjetljujući nas u svakoj situaciji, pomaže raspoznati pravo dobro i, jačaju¬ 
ći nas, čini djelotvornom volju, to jest čini je kadrom da ostvari spoznato dobro. Gospodinov 
učenik zna da je uvijek izložen napasti i u molitvi moli od Boga pomoć da bi je svladao. 

Sveti Alfons prenosi veoma zanimljiv primjer svetog Filipa Nerija koji je 'čim bi se ujutro 
probudio, rekao Bogu: 'Gospodine, držite ruke iznad Filipa jer ako to ne budete činili, Filip će 
vas izdati" (III, 3). Sveti je Filip uistinu veliki realist! On moli Boga da budno pazi na njega. I 
mi, svjesni svojih slabosti, moramo ponizno moliti Božju pomoć, uzdajući se u bogatstvo nje¬ 
gova milosrđa.« 



Na naslovnoj stranici: BI Alojzije Stepinca kao hodočasnik u Svetoj Zemlji u srpnju godine 1937. 








Urednikova riječ 


M nogi su događaji 
obilježili naš po¬ 
vijesni hod od 
8. svibnja 2012., datuma 
kad bijaše objavljen proš¬ 
li broj Glasnika. Što čvršće 
koračamo prema buduć¬ 
nosti - u promišljanju da 
su komunizam i njegova 
ideologija strpani u ropo¬ 
tarnicu povijesti - to on 
smjelije gospodari hrvat¬ 
skim javnim prostorom. 

Koji je datum 
najvažniji u našoj 
povijesti? 

Bili smo svjedoci kako 
je predsjednik RH Ivo Jo- 
sipović u petak 22. lip¬ 
nja 2012., na obilježavanju 
Dana antifašističke borbe, 
u šumi Brezovica nedale¬ 
ko od Siska ustvrdio da je 
»22. lipnja 1941. godine je¬ 
dan od najvažnijih datu¬ 
ma u hrvatskoj povijesti« 
jer je »zahvaljujući našim 
antifašistima, našim parti¬ 
zanima, Hrvatska završila 
na strani dobra, na strani 
pobjedničke antifašističke 
koalicije«. 

Što su i tko su to »naši 
partizani«? Prema Josipo- 
vićevim riječima: »...nis¬ 
mo im dali važnost i zna¬ 
čenje koje imaju u na¬ 
šoj povijesti«. Ne znam 
gdje je predsjednik Josi- 
pović živio u razdoblju 
od 1941. do 2012. godine. 
Zar je zaboravio teror ko¬ 
jim su se prsili ti isti parti¬ 
zani u upravljanju podu¬ 
zećima, pljenidbi privat¬ 
nog vlasništva, ubiranjem 
povlaštenih plaća i miro¬ 
vina, i to ne samo za sebe, 
već su im i djeca progla¬ 
šavana nosiocima parti¬ 
zanske spomenice 1941. 
godine i s očevima pro¬ 
ganjali neistomišljenike? 


Zločini 
se ne smiju 
pravdati 
osvetom 

Ako međunarodna zajednica i danas 
tvrdi da zločin ne zastarijeva, onda ga 
nikakvi »niži kriteriji« ne mogu oprav¬ 
dati. Stoga je povijesno nepobitno da 
se današnjim tvrdnjama »antifašizma« 
pokušavaju opravdati i prikriti parti¬ 
zanski zločini koje je i međunarodna 
javnost osudila. 



❖Blaženi Alojzije Stepinac 5. prosinca 1951. uzima 
križ s oltara na kojem je u lepoglavskoj kaznionici 
slavio svetu misu da ga ponese na sljedeću posta¬ 
ju svoga križnoga puta na izdržavanju nepravedne 
kazne u župnom dvoru rodne župe Krašić 


Prisjetimo se slogana par¬ 
tizana: »Nosim kapu sa 
tri roga i borim se protiv 
Boga!« To nije bila »anti¬ 
fašistička«, već ideološka 
borba. Naime, partiza¬ 
ni se nikad nisu borili za 
nacionalno dobro, već za 
ideale Tita i Staljina zbog 
kojih su ta dva diktato¬ 
ra, potpomognuti svojim 
slugama, poubijali mili¬ 
june žrtava u nastojanju 
da podčine svijet ideolo¬ 
giji komunizma. 

Kad predsjednik RH 
tvrdi da smo »zahvalju¬ 
jući partizanima mi da¬ 
nas demokratska ze¬ 
mlja!«, iz osobnog isku¬ 
stva, a rođen sam kad 
su ratna klanja barem na 
bojišnicama bila završi¬ 
la, te iz svjedočenja de¬ 
setaka i stotina tisuća ra¬ 
seljenih Hrvata za vrije¬ 
me komunističkog reži¬ 
ma ili onih koji su osta¬ 
li i bili ponižavani i pro¬ 
ganjani na rodnoj grudi, 
s dubokim poštovanjem 
moram ponoviti istini¬ 
tu tvrdnju đakovačkog i 
srijemskog biskupa Ćiri- 
la Kosa da su Hrvati za¬ 
hvaljujući tim i takvim 
partizanima i njihovim 
komunističkim ideolozi¬ 
ma u Titovoj Jugoslavi¬ 
ji bili građani »ne drugo¬ 
ga nego dvadeset drugo¬ 
ga reda«. 

O tome je prozbo¬ 
rio i šibenski biskup Ante 
Ivas u Bleiburgu 12. svib¬ 
nja 2012. rekavši: »Komu¬ 
nistički pokret koji je sebi 
prisvojio naziv antifaši¬ 
stički, za razliku od za¬ 
padne Europe, u Hrvat¬ 
skoj je (i u istočnoj Euro¬ 
pi), nakon 1945. 'crni te¬ 
ror fašizma', zamijenio te¬ 
rorom komunističke 'cr- 

❖ Nadbiskup Stepinac u pratnji preč. Nikole Borića i preč. Dragutina Hrena dolazi na 
podjeljivanje sakramenta Sv. Potvrde u župi Sv. Nikole Tavelića u Kustošiji, 1943. 

vene zvijezde'. I to po uzoru na velikog 'učite- vici ponovno veli- 
lja Lenjina i druga Staljina', čije su knjige posta- čao ubojice stotina 
la obvezatno 'sveto štivo', a djela uzor koji je tre- tisuća nevinih žr- 
balo slijepo slijediti: 'Najbolji đubar koji je svi- tava hrvatske na- 
jet dao ljudska je krv iz koje će procvjetati cvije¬ 
će novoga roda za pravedniji svijet', reče Staljin. 

I poteče more nevine krvi do danas neosušene, 
neoprane. Dok su mnogi narodi nakon završet¬ 
ka II. svjetskog rata odahnuli od terora fašizma i 
nacizma, hrvatski je narod, nažalost, umjesto u 
razdoblje slobode ušao u drugo teško razdoblje 
osvete, masovnih likvidacija, zločina, smaknu¬ 
ća, deportacija. Ušao je u beskrajni ocean strada¬ 
nja. Nevinost ili krivnju pojedinaca i čitavih sku¬ 
pina proglašavali su politički komesari, sekreta¬ 
ri, često kriminalni tipovi, šverceri, dezerteri, uci¬ 
jenjeni špijuni i Jude. Bez dokaza, suda i obrane. 

I to ne samo stvarnih, nego i mogućih »neprijate¬ 
lja naroda«. A to su među ostalima bili i popovi 
'klerofašisti', kulaci 'kapitalisti', 'trula inteligen¬ 
cija', 'buržuji' i mnogi koji su dosljedno svjedo¬ 
čili i živjeli svoju vjeru i kršćanski humanizam 
i svoje nacionalno hrvatsko domoljublje.« Stoga 
dan osnivanja prvog partizanskog odreda nije 
najvažniji datum hrvatske povijesti već jedan on 
njenih upitnih spomendana. 


rodnosti i katolika 
po vjeri! Uvjerenja 
sam, danas to više, 
kad se u gotovo 
svakoj prigodi ži¬ 
vota ruglu izvrga¬ 
va katolički nauk 
i svjetonazor, kad 
se smisleno i na¬ 
silno zlo naziva 
dobrim, a dobro 
zlim, da antifaši- 
zam o kojemu go- 


Dok su mnogi naro¬ 
di nakon završetka II. 
svjetskog rata odah¬ 
nuli od terora fašizma 
i nacizma, hrvatski je 
narod, nažalost, umje¬ 
sto u razdoblje slobode 
ušao u drugo teško raz¬ 
doblje osvete, masov¬ 
nih likvidacija, zločina, 
smaknuća, deportaci¬ 
ja. Ušao je u beskrajni 
ocean stradanja. Nevi¬ 
nost ili krivnju pojedi¬ 
naca i čitavih skupina 
proglašavali su politič¬ 
ki komesari, sekretari, 
često kriminalni tipovi, 
šverceri, dezerteri, uci¬ 
jenjeni špijuni i Jude. 
Bez dokaza, suda i 
obrane. 


Partizanski zločini prikrivaju se 
»antifašizmom« 

Netočna je i tvrdnja predsjednika RH da je 
»antifašizam naša baština, dio našeg identite¬ 
ta« kojom je spomenutom prigodom u Brezo- 


von predsjednik 
Josipović nije svijetla baština hrvatske stvarno¬ 
sti niti plemenita srž hrvatskoga identiteta jer je 
nastavak nasilja svojstvenog komunističkoj ide¬ 
ologiji koju ne mogu prikriti humane formulaci¬ 
je. Moj vid antifašističkog značaja Titova komu¬ 
nizma jest onaj što ga je Ivan Pavao II. protuma¬ 
čio riječima »da je komunizam zlo jednako veli¬ 
ko kao i nacizam i fašizam«. 

Sličnim ga je riječima opisao i akad. Dubrav¬ 
ko Jelčić: »Bleiburškom operacijom komunistički 
antifašizam u Jugoslaviji pokazao je svoje pravo, 
krvavo lice i svoju totalitarističku narav. Bleiburg 
nije bio obračun komunista s ustašama, obračun 
'antifašista' s 'fašistima', nego obračun velikosrp- 

skog jugoslavenstva s hrvatstvom. Mnogi hrvat¬ 
ski komunisti to dugo nisu uvidjeli, zaslijepljeni 
antifašističkom maskom i frazeologijom, kojom 
se velikosrpstvo uvelike služilo; a oni koji to ne 
uviđaju ni danas, ne bi se smjeli dičiti svojom po¬ 
litičkom pameću, a još manje bi smjeli pripisivati 
sebi neke zasluge za Hrvatsku i hrvatstvo.« 

Kako su u tom vidu proročke riječi BI. Ste- 
pinca koje je, zastupajući pravo hrvatskog naro¬ 
da na državu i ime, izgovorio pred »antifašisti- 
ma«: »Ja bih bio, gospodo, obična ništarija, kad 
ja kao katolički nadbiskup. Hrvat, ne bih služio 
svojem narodu u vrijeme kad je bio jedno be¬ 
spravno roblje u bivšoj Jugoslaviji. Ja sam stati¬ 
stikom u rukama nebrojeno puta dokazivao še¬ 
fovima beogradske vlade i rekao: ako vi ova¬ 
ko nastavite, ja vam garantiram da će ta država, 
kako je i bilo, otići u propast jer hrvatski narod 
neće dozvoliti da bude bespravno roblje, jedan 
običan rob koji mora da dobije ikakvu poziciju ili 
mijenjati vjeru ili služiti inovjemiku da bude si¬ 
guran za svoj kruh i položaj. To su gole činjenice. 
Kad upirete prst na moju poslanicu i Episkopat, 
na moje propovijedi - tu je zadnja veza svega - 
naglasio sam u njima moralne principe i moral¬ 
na prava. Ako svaki narod na svijetu ima pra¬ 
va da upravlja svojom sudbinom, onda nitko ne 
može to pravo osporiti hrvatskom narodu.« 

Stoga nije samo dvojbena, nego je i neistinita 
predsjednikova tvrdnja da je »odluka hrvatskih 
antifašista bila presudna i u stvaranju današnje 
demokratske, neovisne i samostalne Hrvatske«. 
Dok su partizani snivali i s Titom gradili zajedni¬ 
cu »jugoslavenskih naroda« u vječnom prijatelj¬ 
stvu sa Staljinom, demokratsku, neovisnu i sa¬ 
mostalnu Hrvatsku, a ne NDH, branio je, na te¬ 
melju Atlantske povelje, zagrebački nadbiskup 
Stepinac sa stotinama tisuća obespravljenih Hr¬ 
vata po kojima je hrvatsko ime ušlo u anale poli¬ 
tičke karte svijeta i koje su u Domovinskom ratu 
časno obranili hrvatski branitelji, rodoljubi i ne¬ 
naoružani narod s krunicom u ruci. 

Naime, nitko dobronamjeran i istinoljubiv 
ne može i ne smije zaboraviti da su potomci spo¬ 
menutih partizana, kamuflirani u »antifašiste«, 
u planu porobljavanja Hrvatske i očuvanja av- 
nojevske Jugoslavije, prije Domovinskoga rata 
oduzeli narodu njegovo legitimno oružje, tzv. 
naoružanje teritorijalne obrane na koju je sva¬ 
ka savezna republika u SFRJ imala pravo, koje 
je hrvatski narod vlastitim novcem platio i pre¬ 
platio, a oni su to naoružanje predali u ruke beo- 




❖ Bl. Alojzije Stepi¬ 
nac, Ivan Ev. Šarić i 
Dionizije Njaradi, Sa¬ 
rajevo, 24.-27. lipnja 
1938. 

gradske komunistič¬ 
ke oligarhije koja se 
demaskirala u čet- 
ništvu. Stoga je po¬ 
vijesno nepobitno da 
se današnjim tvrd¬ 
njama »antifašizma« 
pokušavaju oprav¬ 
dati i prikriti parti¬ 
zanski zločini koje je 
i međunarodna jav¬ 
nost osudila. 


»...Kad upirete prst na 
moju poslanicu i Epi¬ 
skopat, na moje pro¬ 
povijedi - tu je zadnja 
veza svega - naglasio 
sam u njima moralne 
principe i moralna pra¬ 
va. Ako svaki narod na 
svijetu ima prava da 
upravlja svojom sud¬ 
binom, onda nitko ne 
može to pravo osporiti 
hrvatskom narodu.« 


Zločini se ne smiju pravdati ni osvetom 
ni »nižim kriterijima« 

Hvaleći partizane antifašiste, u istoj prigo¬ 
di progovorio je i Zoran Milanović, predsjednik 
Vlade RH, tvrdeći »kako je bilo grešaka, bilo je 
i zločina u toj antifašističkoj borbi. Međutim, to 
je bilo vrijeme drugih, nižih kriterija i standar¬ 
da od onih koji vrijede danas«. To znači da su u 
osvajanju i održanju na vlasti komunisti antifaši- 
sti dobro činili kad su ubijali. Ako međunarodna 
zajednica i danas tvrdi da zločin ne zastarijeva, 
onda ga nikakvi niži kriteriji ne mogu opravdati. 
Pravo na život temeljno je ljudsko pravo. To je bit 
kršćanstva. To ne može opravdati nikakav ljud¬ 
ski zakon koji tolerira i odobrava ubijanje odra¬ 
sloga čovjeka i čovjeka embrija. To je zastupao i 
branio Blaženi Alojzije Stepinac. To je naša ba¬ 
ština i naš identitet. On je bez sustezanja napi¬ 
sao liječnicima 10. siječnja 1940.: »Pobačaj je zlo u 
sebi. Nikakve socijalne indikacije, nikakvi naučni 
razlozi ne mogu opravdati direktni pobačaj niti 
učiniti da on bude nešto drugo nego što uisti- 

B L A Z F V i 


A L O J Z I J 
S T E P I N A 


| Bogom ostaje: 
ubojstvo nevinog 
čovjeka.« Stoga 
nitko nema pra¬ 
vo snižavati kri¬ 
terije zbog kori¬ 
stoljublja ili po¬ 
litičke sljepoće 
i dodvoravanja 
lascivnom men¬ 
talitetu društva 
niti u ime »ni¬ 
žih kriterija« do¬ 
nositi deklaraci¬ 
je, davati izjave i 
izglasavati zako¬ 
ne protivne zbi¬ 
lji i tajni ljudsko¬ 
ga života. Poja¬ 
va »nižih kriteri¬ 
ja« u suvremeno¬ 
me hrvatskome 
društvu zapljusnutom ostavštinom i identitetom 
kamufliranog »antifašizma« dr. Vuko Brigljević, 
fizičar svjetskoga ugleda, prokazao je ovim riječi¬ 
ma: »Dužnost Crkve je svakako bila upozoriti na 
nepravednost zakona koji negira ljudsko dosto¬ 
janstvo. Nisam biolog, ali dovoljno razumijem da 
mogu reći kako se u ovom slučaju neki znanstve¬ 
nici i liječnici, uz podršku političara, igraju Boga, 
uzimajući sebi za pravo odlučiti koje ljudsko biće 
zaslužuje poštovanje i zaštitu, a koje ne. Znan¬ 
stvena je činjenica da je svaki ljudski embrij član 
ljudske vrste! Posebno me, pak, zapanjila dubo¬ 
ko nerazumna i neznanstvena izjava jednog na¬ 
šeg ministra koji je rekao da 'život počinje rođe¬ 
njem djeteta, prvim plačem ili kad mama osjeti 
prve pokrete'. Bilo bi smiješno, da nije žalosno, 
to predstaviti kao spoznaju 21. stoljeća. Otkad to 
vrijednost ljudskog života ovisi o percepciji koju 
drugi ljudi imaju o njemu? Ako ćemo na takvim 
principima graditi budućnost, priznajem da me 
stvarno plaši kamo sve to vodi.« 1 

»Pravo je čudo što nisi umrla, moja 
neumrla Hrvatska!« 

Identitet Titovih »antifašista« razokrio je 
i šibenski biskup Ante Ivas rekavši na kome¬ 
moraciji žrtava bleiburške tragedije i hrvatskog 


1 »Članstvo u Opus Dei«, Slobodna Dalmacija , 23. srpnja 2012., 
str. 6. 


križnog puta u Bleiburgu 12. svibnja 2012.: »Ble¬ 
iburg - grad olova - zajedničko je ime za stoti¬ 
ne tisuća izdanih, predanih, poniženih razmije- 
njenih, na najgrozniji način mučenih i pobijenih 
muškaraca, žena i djece svih uzrasta i životnih 
sudbina, svjetonazora i narodnosti, a najviše Hr¬ 
vata. 'Bleiburg i stotine Bleiburga! Gledam te u 
silnome plamenu do neba. U tisuću požara, na 
tisuće križeva, na tisuće vješala. Na tisuću strati- 
šta. Na svima krvariš. Na svima uzdišeš. Na svi¬ 
ma umireš! Pravo je čudo što nisi umrla, moja 
neumrla Hrvatska', pisao je jedan iz kolone. 

Mi ne dolazimo ovdje da bismo ikome sudi¬ 
li, prezreli i obezvrijedili bilo koje žrtve, logore 
ili jame, prekrivali ili pravdali bilo koje zločine. 
Mi smo ovdje zbog povijesne istine da je 'narod¬ 
na vlast' više od 65 godina nijekala da vi postoji¬ 
te, da ste vi ljudi, da zavrjeđujete bilo kakav spo¬ 
men, osim mržnje i prezira. Ovdje smo jer se pra¬ 
va istina o vama i zločinu nad vama nije smjela ni 
znati ni otkrivati, ni prenositi ni govoriti. Još ma¬ 
nje o naredbodavcima i izvršiteljima zločina.« 

Aktualnost ovoga broja Glasnika 

Zbog aktualnosti ovih događaja i zlokob¬ 
ne interpretacije povijesti u ovom broju Glasni¬ 
ka donosimo šire izvatke iz propovijedi bisku¬ 
pa Ivasa u Bleiburgu te kraća izvješća s obilje¬ 
žavanja obljetnica pokolja u Macelju i Jazovki. 
Činimo to iz poštovanja prema žrtvama »bez 
spomenika i obavijenih šutnjom« jer nitko isti¬ 
noljubiv i pravedan ne smije ostati bešćutan za 
mnoštvo naroda koji se svake godine u samoza¬ 
taji spominje pobijenih Hrvata koji su bili žrtva 
komunističkog režima jer im službena vlast ne 
želi dati onu pozornost koju zaslužuju. Nakon 
izvršenog zločina događa se novi: šutnja i utjeri¬ 
vanje straha. Dok Hrvatski sabor ignorira obljet¬ 
nice i mjesta gdje počivaju žrtve komunističkih 
zločina, u stotinama slovenskih jama i rovova, 
Macelja i Jazovke na ta mjesta s pijetetom dola¬ 
ze stariji i mladi Hrvati noseći u srcu uspomenu 
i vjernički pijetet koji zaslužuje svaki čovjek bez 
obzira na vjersku, nacionalnu, političku ili druš¬ 
tvenu opredijeljenost. 

Kako sa svakim umrlim svećenikom u vječ¬ 
nost prelazi svjedok teške i mučeničke hrvat¬ 
ske povijesti ispisane perom komunističkoga re¬ 
žima, spominjemo se mučenika komunističko¬ 
ga progona mons. Balde Mladoševića, svećeni¬ 
ka Dubrovačke biskupije, koji je umro 30. lipnja 
2012. Njegov svećenički značaj nisu shrvali ni 
zatvor u Lepoglavi, dvogodišnja samica, ni teški 
uvjeti rada na Golom otoku. Takvim svjedocima 


»Zapanjujuća je izjava 
jednog našeg ministra 
koji je rekao da život 
počinje rođenjem djete¬ 
ta, prvim plačem ili kad 
mama osjeti prve po¬ 
krete'. Bilo bi smiješno, 
da nije žalosno, to pred¬ 
staviti kao spoznaju 21. 
stoljeća. Otkad to vrijed¬ 
nost ljudskog života ovi¬ 
si o percepciji koju drugi 
ljudi imaju o njemu? Ako 
ćemo na takvim princi¬ 
pima graditi budućnost, 
priznajem da me stvarno 
plaši kamo sve to vodi.« 







Urednikova riječ 


vjere i domoljublja hrvatska bi dr-, 
žava, ne samo Crkva, trebala po-| 
dizati spomenike jer su promicali 
i čuvali svijest hrvatskog domolju¬ 
blja i hrvatske državnosti. Bili su 
žrtve baš zbog jasnoće svojih sta¬ 
vova i svoje ljubavi prema hrvat¬ 
skome narodu i Katoličkoj crkvi. 

Razotkrivanju mržnje i zloće 
komunističkoga režima pridonio 
je i Međunarodni simpozij o žr¬ 
tvama komunističke represije koji 
je organizirala HBK u Zagrebu od 
25. do 26. travnja 2012. godine. 

Sredstva javnoga priopćivanja 
prenijela su izjavu gosp. Milora- 
da Pupovca da je »matica svih ka¬ 
snijih zločina u Hrvatskoj i BiH zločin u Jadov- 
nom«. Čudno! Zašto namjerno prešućuje zbi¬ 
lju da su i komunisti nakon Drugoga svjetskoga 
rata pjevali da je Kraljevina Jugoslavija bila ro- 
bijašnica. Istinita povijest ne smije zaboraviti niti 
zanemariti da je Kraljevina Jugoslavija bila tvo¬ 
revina za stvaranje jedinstvene jugoslavenske 
države i nacije pod srpskom diktaturom. Nekim 
ljudima, koji obnašaju službe javne vlasti u Re¬ 
publici Hrvatskoj netko bi morao dozvati u svi¬ 
jest da su zločini u NDH bili posljedica žandar- 
skih progona u Kraljevini Jugoslaviji te pokolja 
hrvatskog življa u Srbu i u Lici odmah po osnut¬ 
ku NDH godine 1941., a uzrokovani su i zločini¬ 
ma koje su izvršili Srbi u Hrvatskoj protiveći se 
stvaranju hrvatske države, ma kako se ona zva¬ 
la. Začuđuje i drskost gosp. Slavka Goldsteina 
koji sustavno broji i umnaža broj židovskih žrta¬ 
va u Republici Hrvatskoj, gdje je tih žrtava doi¬ 
sta i bilo. No, istinit pogled na povijesne činjeni¬ 
ce i okolnosti ne smije zanemariti da nigdje u Eu¬ 
ropi židovsko pitanje nije tako radikalno riješeno 
kao u Srbiji, gdje su gotovo svi Židovi bili pobi¬ 
jeni i da su protužidovske mjere u Zagrebu pri¬ 
je 10. travnja 1941. dolazile od naredbi Kraljevine 
Jugoslavije koju je vodila velikosrpska vlast. 

Ovih dana protječe 66. obljetnica presude 
kojom je Titov komunistički režim lišio slobo¬ 
de, lažno optužio i osudio zagrebačkog nadbi¬ 
skupa Alojzija Stepinca. Bezakonje koje je izvr¬ 
šeno godine 1946., nažalost, ponavlja se u razli¬ 
čitim oblicima do dana današnjega. Vlast izrasla 
iz laži, mržnje i smrti i danas uklanja sve što joj je 
na putu održanja na vlasti. Stoga je utješna okol¬ 
nost da ovih dana protječe i 60. obljetnica obzna¬ 
ne da će papa Pio XII. u kardinalski zbor uvrsti¬ 
ti zasužnjenog zagrebačkog nadbiskupa Alojzija 


Stepinca što je on i izvršio 11. siječ¬ 
nja 1952. godine. Važno je istaknu¬ 
ti da je prigodom uvrštenja nadbi¬ 
skupa Stepinca u kardinalski zbor 
izgovorio riječi da ga je u taj zbor 
uvrstio kako bi »cio svijet znao da 
smo ga počastili dostojanstvom 
rimskog grimiza, ali ni iz jednoga 
drugog razloga nego samo da na¬ 
gradimo njegove izvanredne zaslu¬ 
ge, kao i da posvjedočimo njegovu 
narodu svoju dobrohotnost, da na 
osobit način pohvalimo i utješimo 
svoje drage sinove i kćeri koji u tim 
teškim vremenima ispovijedaju od¬ 
lučno svoju katoličku vjeru«. 

Potvrdio ih je i njegov nasljed¬ 
nik papa Ivan XXIII. zaželjevši da kardinal Ste- 
pinac koji »nije mogao ni jedanput izvan svo¬ 
ga rodnog mjesta i prisilnog zatočeništva razviti 
svoj i te kako zasluženi grimiz. No, uvjereni smo 
i nadamo se da će u milosti i svjetlu Gospodnjem 
razviti svoju zaštitu nad cijelim kardinalskim 
zborom, kojem služi na osobitu čast, kao i nad ci¬ 
jelom sv. Crkvom i cijelom Jugoslavijom«. 

Uz izvješća o svečanostima priređenima u 
čast BI. Alojzija Stepinca i objavljivanje prika¬ 
za o njemu ili vremenu u kojem je živio dono¬ 
simo prikaz nastanka župnih, dekanatskih, bi¬ 
skupijskih, regionalnih i nacionalnih euharistij- 
skih kongresa Crkve u Hrvata, a nastavljam i s 
predočenjem lika Sluge Božjega Franje Kuharića 
i Sluge Božjega Josipa Langa. 

Čitatelji mogu pročitati i završetak izvješća 
o proputovanju BI. Alojzija Stepinca Hercego¬ 
vinom i Bosnom. Slike s toga puta, oduševljenje 
vjernika i njegove riječi ohrabrenja aktualne su i 
dandanas to više kad se sluge »mraka riječi« upi¬ 
ru zatrti zrelo političko promišljanje, pastirsku 
skrb i svjedočanstvo ljubavi zagrebačkoga nad¬ 
biskupa prema hrvatskome narodu u BiH gdje 
je on svoj na svome. 

Preporučujući u molitve čitatelja što skorije 
proglašenje svetim Blaženoga Alojzija Stepinca, 
molimo čitatelje da se uključe u Molitvenu zajed¬ 
nicu BI. Alojzija Stepinca, da i svoje znance upo¬ 
znaju s Glasnikom i postanu njegovi pretplatni¬ 
ci te da Uredništvu proslijede Blaženikovu foto¬ 
grafiju ili osobno svjedočanstvo o susretu s njime 
te izvješće o milosti uslišanja ili ozdravljenja koju 
su primili na njegov zagovor. 

U Zagrebu, 14. rujna 2012. 
dr. Juraj Batelja, postulator 



Nekim ljudima, koji 
obnašaju službe javne 
vlasti u Republici Hr¬ 
vatskoj netko bi morao 
dozvati u svijest da su 
zločini u NDH bili po¬ 
sljedica žandarskih 
progona u Kraljevini 
Jugoslaviji te poko¬ 
lja hrvatskog življa u 
Srbu i u Lici odmah po 
osnutku NDH 1941. 

❖Nadbiskup Stepinac održao je u studenome 1938. pred Piom XII. 
prigodni govor. Nadbiskup je bio primljen u posebnu audijenciju kod 
Sv. Oca koji je tada bio vidno vrlo slab i izmučen. Nadbiskup mu je 
ukratko ponovio neke stvari o nacionalsocijalizmu. Sveti je Otac bio 
uzbuđen i bolno izustio vrlo teške riječi o njemačkim nacionalsocijali- 
stima - Orsi, orsi neri! Divlje, divlje zvijeri! Kad mu je nadbiskup pri¬ 
čao da ima velikih poteškoća na sve strane pače i grožnja, rekao mu 
je Sv. Otac: »Ne boj se ništa i ja dobivam prijeteća pisma iz Moskve 
i drugud. Ako Bog bude dopustio, spremni smo sve ostaviti. II mon- 
do e vasto! Svijet je širok!« Iz ovih riječi Svetoga Oca vidjela se silna 
odlučnost za obranu Crkve Božje. (Nadbiskupski dnevnik, sv. III., str. 
193.-194.) 


Stepinac 
nadbiskup zagrebački' 



Naš kardinal — naš uzor 


Hrvatski narod nestrpljivo je očekivao dan kada će njihov nadbiskup dr. Alojzije Stepinac biti 
uvršten u kardinalski zbor. Shvaćao je značaj njegove osobe i veličinu njegove žrtve. Papa 
Pio XII. htio ga je uvrstiti u kardinalski zbor na konzistoriju održanom godine 1946., ali je 
odustao zbog progona Crkve u Jugoslaviji pa se bojao da bi kardinalsko imenovanje moglo 
još više otežati položaj zagrebačkoga nadbiskupa. 


Z animljivo je i važno spomenuti se doga¬ 
đaja kako je papa Pio XII. prigodom jed¬ 
ne audijencije na upit Hrvata kada će naš 
nadbiskup postati kardinalom odgovorio: »Ne¬ 
mate, doduše, kardinala, ali imate sveca!« 

Više je puta Pio XII. govorio o nadbisku¬ 
pu Stepincu očitujući svoje štovanje i veličaju¬ 
ći njegove zasluge. 


Vijest o imenovanju Kardinalom 

To svoje uvjerenje učinio je stvarnim kad 
je donio odluku da nadbiskupa Stepinca uvr¬ 
sti u kardinalski zbor. Tu Papinu odluku pre¬ 
nijele su 29. studenoga 1952. sve svjetske ra- 
dijske postaje. Pročitajmo kako je tu vijest do¬ 
živio krašićki župnik Josip Vraneković koji je 




Naš kardinal - naš uzor 


prvi stisnuo ruku novome knezu Crkve, dru¬ 
goga dana ujutro, 30. prosinca 1952. godine: 

»Iza moje sv. Mise zornice zaustavi me u 
sakristiji brazilijanski novinar. On mi je prvi 
saopćio imenovanje Preuzvišenog kardina¬ 
lom. Bio je to mlad čovjek, onizak, mješanac 
crne i bijele rase, dosta simpatičan. Govori 
portugalski, a španjolski, talijanski i francuski 
vrlo malo. Za čas svrši sv. Misu i preč. Šimeč- 
ki, i on mi to saopći. Potrčim upravo u sobu 
Preuzvišenoga da mu čestitam prvi! 'Ah, to ne 
stoji', reče mi on. 'Mene su već sto puta pro¬ 
glasili kardinalom i tisuću puta zločincem - 
ne vjerujem u to.' 

Znao je on doduše za to, ali mi nije htio 
reći ni danas ujutro kad smo zajedno polazili 
u crkvu. 

'Stoji to, stoji to tako', kažem mu, 'kad mi 
je to rekao onaj Brazilijanac, koji je jučer bio s 
msgr. Oddijem na primanju kod Tita!' 

Predvedem mu tog novinara. Ovaj za čas 
odjuri autom u Zagreb po aparate za snima¬ 
nje. I već snima kod poldanjice. U isto vrije¬ 
me upriličiše miting pred crkvom i tu napada¬ 
ju Vatikan i kler. 

Iza sv. Mise snima kardinala pred kućom 
i u kući. 

Za vrijeme objeda dolazi gđica Fischer - 
dopisnik United Pressa. Pita: 

'Hoćete li ići u Rim?' 

'Ne! Jer bih morao tražiti dopuštenje vla¬ 
sti, a to neću. A onda, tko mi garantira da bih 
se mogao natrag vratiti. U ovim teškim dani¬ 
ma moram biti i ostati sa svojim narodom.' 
Fischer se opet interesira za moj porez... 

Za vrijeme objeda Uzoriti je dosta uzbu¬ 
đen. Narod pomalo doznaje za tu stvar. - Ve¬ 
selje! Pojedinci iz župe dolaze i čestitaju. - Mi¬ 
licija i Udba pojačana. Boje se manifestacija. 
Stizavaju prvi brzojavi iz Državnog tajniš¬ 
tva Svetog Oca, Germanicuma, Sv. Jeronima, 
Oddi, Spellman, Draganić, itd... 

'Vršiti svoju dužnost ostaje i dalje, nepro¬ 
mijenjeno moje držanje na novom položaju.' 
Rekao je Eminencija 1 Brazilijancu. 

Kod večere reče: 

'Ako onaj crveni kardinalski grimiz ozna¬ 
čuje krv, e onda me veseli da podnesem mu- 
čeništvo... Mislim da Gospodin Bog neće uni¬ 
štiti siromašni naš narod, da će mu se smi- 
lovati, kad je Sveti Otac ovo učinio... Kako 


1 Velečasni VRANEKOVIĆ izraz Eminencija vrlo često u 
dnevnicima piše kraticom E. 


će sada naši vani 
opet malo podi¬ 
gnuti glave... Ali, 
dobri Bože, što 
mogu sada! Nove 
dužnosti, nove od¬ 
govornosti. Ali vi¬ 
dim i to: borba se 
nastavlja. Sto će 
sada ovi naši?' 

Baš danas sam 
proglasio vjernici¬ 
ma da u sumrak 
neka nitko bez važ¬ 
noga razloga ne do¬ 
lazi u župni dvor. - 
Svršimo večeru i još 
razgovaramo kad 
na ulazna vrata ku- 



Više je puta Pio XII. 
govorio o nadbiskupu 
Stepincu očitujući svo¬ 
je štovanje i veličajući 
njegove zasluge. 

To svoje uvjerenje uči¬ 
nio je stvarnim kad je 
donio odluku da nadbi¬ 
skupa Stepinca uvrsti 
u kardinalski zbor. Tu 
Papinu odluku prenijele 
su 29. studenoga 1952. 
sve svjetske radijske 
postaje. 


čaju dva dopisnika 

Associated Pressa. To je Amerikanac koji je Emi¬ 
nenciju posjetio pred tri g. u Lepoglavi u pratnji 
tumača i snimatelja dr. Boškovića. Nisam ih po¬ 
znao, pa ih ni pustio nisam odmah u kuću. Dr. 
Bošković tumači da su oni već posjetili Eminen¬ 
ciju u Lepoglavi - ali oprez! - Još ne otvaram. 
Eminencija mi veli da ih pustim - i ode u svo¬ 
ju sobu. Pitam još došljake da li je s njima mili- 
cioner. 'Nema ga, niti smo ga vidjeli.' Sad mi još 
ostala stvar sumnjiva. 

No, za čas ih pustim! Predstave se i 
kažu da su došli na traženje jednog ame¬ 
ričkog katoličkog lista. Na putu autom iz Be¬ 
ograda imali su defekt. Sada im se žuri u 
Zagreb jer će brzojavom direktno slati intervju 
u London i onda u Ameriku. 

Pitanje: 'Da li je moguća suradnja Crkve i 
države, dok vlast toliko odvodi mladež od Cr¬ 
kve?' 

'To je veliko pitanje. To je konstan¬ 
tna latentna borba... Ali recite svima, u toj 
borbi duh će pobijediti, a ne materija. Nikada 
u povijesti svijeta nije se materijalizam trajno 
održao. Jao državi koja na materijalističkim 
principima bazira svoj opstanak. Ja sam čvr¬ 
sto uvjeren u pobjedu Katoličke crkve.' 

Još iste večeri Amerika ovo javlja. 

Eminencija bio malo zamišljen poslije one 
izjave, ali nije se pokajao što je odlučno rekao. 

Spomenem mu da ću sutra vjernicima 
u crkvi saopćiti njegovo imenovanje kardi¬ 
nalom. 'Nemojte ništa govoriti - nemojte se 
radi mene izlagati.' Kad sam mu spomenuo 
da je moja dužnost - dopustio je.« 

Radost u Krašiću 

Na Misu zomicu u krašićkoj župnoj crkvi 1. 
prosinca 1952. okupilo se mnogo vjernika. Na¬ 
kon pročitanog Evanđelja, dok je novi Kardi¬ 
nal klečao na svom mjestu u svetištu, župnik je 
obznanio narodu veselu vijest: »Dragi župljani! 
Javljam vam vijest, koja je razveselila naš narod, 
cijelu Crkvu i sav svijet, da je Sveti Otac papa Pio 
XII. ovih dana našega Preuzvišenog gospodina 
Nadbiskupa imenovao kardinalom Svete Rim¬ 
ske Crkve. 

Katoličkom crkvom upravlja namjesnik Isu¬ 
sa Krista na zemlji. Sveti Otac papa. Glavni nje¬ 
govi savjetnici i pomoćnici u upravljanju i vođe¬ 
nju Crkve jesu kardinali, kojih u cijeloj Crkvi ima 
sedamdeset. 

I sada jedan od ovih sedamdeset jest naš pre- 
uzvišeni gospodin Nadbiskup. 


Kao što smo do sada, tako ćemo i od sada još 
više moliti Gospodina Boga i Presvetu Bogorodi¬ 
cu da nam Njegovu Uzoritost Kardinala i Nad¬ 
biskupa našega još dugo poživi za dobro Crkve i 
naroda, da ga blaženim učini na zemlji i ne da na 
volju njegovim neprijateljima. 

Na tu nakanu pomolimo se.« 

Potom je s vjernicima izmolio tri Očenaša, tri 
Zdravomarije i Slava Ocu. Svijet je kao ukopan 
slušao vijest, makar su mnogi to već znali. 

Na izlasku iz crkve pristupi župniku Pavao 
Goričanec i priopćio mu kako je pred više godi¬ 
na slušao gdje kovač Pozel čestitao sada već po¬ 
kojnoj majci Kardinalovoj imendan i zaželio da 
ona postane ne samo biskupska, nego i kardinal¬ 
ska majka! 

Isti je upitao župnika: »A koliko sadašnji 
Sveti Otac ima godina?« 


BLAŽENI ALOJZUE STEPINAC - SVJEDOK EVANĐELJA LJUBAVI 


Djelo J. Batelje BLAŽENI ALOJZIJE STEPINAC - Svje¬ 
dok Evanđelja ljubavi po svojem je opsegu i sadržaju jedin¬ 
stveno djelo hrvatske historiografije uopće. To je djelo jed¬ 
nako značajno za poznavanje životnoga djela A. Stepinca 
kao i za prosudbu povijesnoga vremena u kojem je Stepi- 
nac živio i djelovao. Pisanju toga historiografskog troknjiž- 
ja prethodile su godine sustavnog istraživanja izvorne po¬ 
vijesne građe i bilježenje svih autentičnih svjedočanstava 
o životu i djelu A. Stepinca. J. Batelja istražio je postojeće 
izvore u 135 javnih i privatnih, crkvenih i svjetovnih pismo¬ 
hrana. Istražio je i izvornim svjedočanstvima potkrijepio 
opće povijesne, političke i društvene činjenice i sve bitne 
»sitnice« i potankosti Stepinčeva osobnog življenja. Osvije¬ 
tlio je Stepinčev lik crkvenog službenika u službi za najma¬ 
nje, najpotrebnije i najugroženije u teškim vremenima Dru¬ 
goga svjetskog rata i poraća. Svako poglavlje Stepinčeva 
životnog puta i djela autor je osvijetlio i potkrijepio provje¬ 
renim činjenicama i svjetlom izvornoga svjedočenja. Zbog 
toga je to djelo u prvom redu izvorno znanstveno djelo, napisano po strogim kriterijima povijesne znanosti. Zato je to 
djelo po sebi uvjerljivo i povijest Stepinčeva života zajedno s pridodanim dokumentima predstavlja jedinstvenu doku¬ 
mentarnu cjelinu. To je djelo konačna sinteza mnogih već prije ispisanih stranica o BI. A. Stepincu. Njegova neprije¬ 
porna stručna i znanstvena vrijednost donosi i trajno svjedočanstvo višeg moralnog reda da živjeti i svjedočiti Evan¬ 
đelje ljubavi znači živjeti istinu i istinski živjeti, trajno posvećeno, pred Bogom i ljudima, usprkos svim ljudskim sudo¬ 
vima i osudama. Kao što ovo djelo do sada na najpotpuniji način govori o istinskom ljudskom liku A. Stepinca, tako i 
A. Stepinac tim svjedočanstvima postaje istinska narodna povijest Hrvata u njegovu povijesnom vremenu. 

U tom je svjetlu ovo jedinstveno djelo ispravilo do sada zamućenu povijesnu istinu o A. Stepincu kao čovjeku pra¬ 
vednu i svetu, ali i istinu o Katoličkoj crkvi i hrvatskom narodu koji je zajedno sa Stepincem bio na optuženičkoj klupi 
komunističkoga političkoga režima i njegove bezbožničke ideologije. 

Zbog kvalitete neprijeporne i trajne povijesne i humanističke vrijednosti, smatram ovo djelo apsolutno vrijednim 
predložiti za dodjelu Nagrade »Ljubica Štefan« za 2010. godinu. 



Milan Kruhek 

Naš kardinal - naš uzor 


Računao je da će Kardinal naš 
postati papa. To su razgovarali i 
župljani među sobom. 

Podvečer u 17 sati došao je iz 
Zagreba vlč. Mijo Pišonić i donio 
vijest kako je činovnik Ministar¬ 
stva upozorio biskupa Salisa da je 
odgovoran za sve manifestacije i 
provokacije uz »Stepinčevo ime¬ 
novanje kardinalom«. Pojačanu 
mržnju i bijes Partija je pokaza¬ 
la i zabranom da biskup Lach od¬ 
mah pođe u Krašić i čestita novo¬ 
me Kardinalu. 

Idućih dana uslijedili su u no¬ 
vinama napadaji i proste kleve¬ 
te i izmišljotine protiv nadbisku¬ 
pa Stepinca, a protiv Svetog Oca 
podigla se čitava bura prosvjeda. 

Bile su tiskane ogavne karikature 
nadbiskupove s biskupskim šta¬ 
pom u ruci i bodežom na vrhu. 

Klevetana je Sveta Stolica i na naj¬ 
sramotniji način vrijeđan je Sveti 
Otac i novi kardinal. 

Nadbiskup, koji je za sve to 
znao, rekao je mimo: »Blago vama 
kad vas progone.« 

U taj progon može se ubrojiti 
i vijest da je 17. prosinca te godine 
vlada FNRJ prekinula diplomat¬ 
ske odnose sa Svetom Stolicom. 

Kardinala je ta vijest u prvi mah 
potresla, ali se predao volji Božjoj, 
spreman i na najveće žrtve, ako 
treba i na žrtvu svoga života za stvar Božju. 

U tajnom konzistoriju, koji je Pio XII. održao 
12. siječnja 1953., imenovao je 24 nova kardinala, 
među kojima je bio i zagrebački nadbiskup Aloj- 
zije Stepinac. U svom govoru, vidljivo ganut, re¬ 
kao je Papa i ove riječi: »Premda se radujemo, ča¬ 
sna braćo, što vas vidimo ovdje pred nama, mi¬ 
slimo sa žalošću na našega časnoga brata, zagre¬ 
bačkog nadbiskupa, komu zbog okolnosti u ko¬ 
jima se nalazi nije bilo dano da dođe u Rim k za¬ 
jedničkom ocu i da se slobodno vrati, on je odsu¬ 
tan, mi ga očinskom ljubavlju grlimo i živo želi¬ 
mo da bi cio svijet znao da smo ga počastili do¬ 
stojanstvom rimskog grimiza, ali ni iz jednoga 
drugog razloga nego samo da nagradimo nje¬ 
gove izvanredne zasluge i da posvjedočimo nje¬ 
govu narodu svoju dobrohotnost, da na osobit 
način pohvalimo i utješimo svoje drage sinove i 
kćeri koji u tim teškim vremenima ispovijedaju 
odlučno svoju katoličku vjeru. 


Nipošto se ne podudara s isti¬ 
nom da smo ubrajanjem ovoga 
prelata u sveti kolegij htjeli izazi¬ 
vati i vrijeđati jugoslavensku vla¬ 
du. Niti je ovaj izbor odgovor na 
prežestoke riječi kojima nas i Sve¬ 
tu Stolicu ocrnjuju. Prežestoke ri¬ 
ječi, opetujemo, koje opraštamo i 
hoćemo zaboraviti. 

Naša savjest nije mogla odo¬ 
briti da priznamo i odobrimo ra¬ 
zloge koji se u optužbi zagrebač¬ 
kog nadbiskupa navode. A nismo 
mogli razočarati ni nadu i očeki¬ 
vanje katolika cijeloga svijeta, kao 
i dobrog broja nekatolika, koji su s 
velikim zadovoljstvom primili vi¬ 
jest da je pastir, koji je uzor apo¬ 
stolske gorljivosti i kršćanske jako¬ 
sti, podignut na dostojanstvo rim¬ 
skoga grimiza. 

Uza sve to što je kardinalat po¬ 
sve crkveno dostojanstvo, ipak dr¬ 
žavni poglavari i njihovi narodi 
običavaju očitovati najveću radost 
kad je tko od njihovih sugrađana 
pozvan da bude član sv. Zbora«. 2 

Veličinu i smisao kardinalske 
časti udijeljene Blaženom Stepincu 
Blaženi Ivan Dobri, papa, protu¬ 
mačio je diktirajući svojim surad¬ 
nicima točke za propovijed koju je 
17. veljače 1960. namjeravao odr¬ 
žati u bazilici Svetoga Petra prigo¬ 
dom zadušnica za kardinala Ste¬ 
pinca: »Izrazili smo želju da se sveti obredi pro¬ 
slave u ovoj Bazilici, kamo je Uzoriti Pokojnik 
trebao doći i primiti kardinalski šešir iz ruku Na¬ 
šega Predšasnika, koji je grimizom želio nagradi¬ 
ti velikog Pastira duša i branitelja prava Crkve. 

U ovom trenutku, kardinalski šešir sjaji na 
njegovome lijesu grimiznim odsjevima i doziva 
nam u svijest riječi Bogoslužja 'sve do prolije¬ 
vanja krvi...« 3 

Doista, na razmaku od samo 60 godina 
možemo ustvrditi da je ime kardinala Stepin¬ 
ca upisano u Knjigu crkvenih knezova koji su 
svojim mučeništvom opečatili vlastitu vjer¬ 
nost Petrovoj stolici iskazanu ljubavlju prema 
Katoličkoj crkvi i hrvatskom narodu. 


2 Aleksa BENIGAR, Alojzije Stepinac hrvatski kardinal, II. po¬ 
pravljeno i prošireno izdanje,Zagreb 1993., str. 671.-672. 

3 Infonnatio, L, str. 855. 



U tajnom konzistoriju, 
koji je Pio XII. održao 
12. siječnja 1953., ime¬ 
novao je 24 nova kar¬ 
dinala, među kojima je 
bio i zagrebački nadbi¬ 
skup Alojzije Stepinac. 
U svom govoru, vidljivo 
ganut, rekao je Papa i 
ove riječi: »Premda se 
radujemo, časna braćo, 
što vas vidimo ovdje 
pred nama, mislimo sa 
žalošću na našega ča¬ 
snoga brata, zagrebač¬ 
kog nadbiskupa, komu 
zbog okolnosti u kojima 
se nalazi nije bilo dano 
da dođe u Rim k zajed¬ 
ničkom ocu i da se slo¬ 
bodno vrati, on je od¬ 
sutan, mi ga očinskom 
ljubavlju grlimo i živo 
želimo da bi cio svijet 
znao da smo ga poča¬ 
stili dostojanstvom rim¬ 
skog grimiza...« 

Piše: Juraj Batelja 


Pogubne 

zablude 


U Crkvi na kamenu, XXXIII., br. 6/2012., na 
str. 32. i 33. objavljen je članak pod naslovom: 
Teza opasna po ekumenizam. Zbog njegove 
aktualnosti prenosimo ga u cijelosti. 


❖Nadbiskup dr. A. Stepinac u pratnji načelnu'' 
ka gosp. Marenića dolazi na srčanost osnut¬ 
ka župe Sv. Nikole Tavelića u Kustošiji. 


B eogradska Politika objavila je 3. svibnja 
2012. razgovor svoje novinarke Jelene Ča- 
lija s apostolskim nuncijem mons. Orlan- 
dom Antoninijem, predstavnikom Svete Stolice 
u Republici Srbiji od 2009. godine. Uredništvo je 
ispod naslova »Zaliječimo rane Drugoga svjet¬ 
skog rata« izvuklo iz odgovora rečenicu: »Pola¬ 
ko se shvaća da je ustaški režim počinio zločine 
u ime katolicizma, uvjeren sam da bi nove rije¬ 
či povodom ovog pitanja mogao izgovoriti Papa 
ukoliko bi došao u Srbiju.« 

Pošteno je, međutim, da se prenese cio kon¬ 
tekst tih riječi, koje se odnose na događaje u Dru¬ 
gome svjetskom ratu, a ne samo ono što je ista¬ 
knuto u početku članka. A taj kontekst glasi: 
»Uvijek postoji mogućnost da Papa posjeti Sr¬ 
biju nekom drugom prilikom. On je već bio po¬ 
zivan, kako od države Srbije tako i od Katolič¬ 
ke crkve. Ona [mogućnost] bi se realizirala slič¬ 
no kao i u drugim većinski pravoslavnim ze¬ 
mljama, kao recimo u Rumunjskoj 1999. godine. 
Grčkoj 2001. godine, i drugim državama. Među¬ 
tim, i za taj posjet Srbiji, kaže se, neophodno je 
prvo riješiti problem poznatih bolnih činjenica iz 
Drugoga svjetskog rata. Rekonstrukcija događa¬ 
ja koji su u pitanju, još uvijek nije urađena na ko- 


❖ Otisak prstiju desne ruke, lijeve ruke i zajednički otisak 
četiriju prsta »osuđenika« BI. Alojzija Stepinca. Otisci pr¬ 
stiju popraćeni su tekstom da mu je kazna »lišenje slo¬ 
bode sa prisilnim radom postala kazna strogom zatvora 
u istom trajanju«, ali se ne navodi tko je tu odluku donio i 
kada je stupila na snagu. 

načan način, a konačni nisu ni podatci s kojima 
se strane ne slažu, iako se polako shvaća da je ta¬ 
dašnji ustaški režim, koji je prošle godine papa 
Benedikt Šesnaesti označio kao 'nehuman', poči¬ 
nio zločine u ime katolicizma. Uvjeren sam da bi 
nove riječi povodom ovog pitanja mogao izgo¬ 
voriti baš Papa ukoliko bi došao u Srbiju, zato što 
na drugom mjestu nije lako pronaći priliku i pra- 


IO 








Pogubne zablude 


vi trenutak da se one izgovore.« Tako preuzviše- 
ni Sugovornik. 

Ne samo »nove« nego i neobične riječi iz cr¬ 
kvenih krugova koje bi poslužile u ekumenske 
svrhe, odnosno u cilju dolaska Svetoga Oca u Sr¬ 
biju. Jesu li te nove riječi ujedno i »nova istina«, 
koja nas je sposobna osloboditi i od kriva naci¬ 
onalizma i od lažna irenizma? Odakle ta teza i 
komu ili čemu ona služi? 

1. Općenito se smatra da ni onaj rat od 1941. 
do 1945., kao ni ovaj posljednji od 1991. do 1995. 
nije bio »vjerski rat«. Nije vođen ni uzročno ni 
posljedično iz vjerskih motiva. Nisu ga vodi¬ 
li vjerski lideri nijedne strane ni religije. Nisu to 
radili ni fašisti, ni ustaše, ni nacisti, ni komuni¬ 
sti u ime Katoličke Crkve, štoviše, oni su radili 
protiv Katoličke Crkve i njezinih načela! Ako se 
našlo religioznih ekscesa s bilo koje strane, to su 
doista bili ekscesi, pojedinačni ispadi koji se ne 
mogu generalizirati. Naprotiv, na ovim su pro¬ 
storima vođeni međunacionalni sukobi zbog ne¬ 
riješenih nacionalnih pitanja kao i u drugim eu¬ 
ropskim zemljama. Bjesnio je međuideološki rat, 
a ne ratni konflikt između katolicizma i pravo¬ 
slavlja. I ne u ime pravoslavlja i [ne] u ime kato¬ 
licizma. Politička godina 1918. i ona 1929. rodile 
su političku 1941., 1941. izrodila je 1945. godinu, 
a iz 1945. nastala je 1991. i tako redom. 

2.1 sami su komunisti na montiranom suđe¬ 
nju nadbiskupu Stepincu i nekim ustaškim gla¬ 
vešinama u Zagrebu 1946. godine izmišljali ra¬ 
zne optužbe, ali nije im palo na pamet da optuže 
cio ustaški režim da je činio zločine u ime kato¬ 
licizma! U tom procesu Stepinac je bio predstav¬ 
nik Katoličke Crkve na sudu, optužen za kolabo- 
racionizam s ustaškim režimom! 

3. Uostalom, najveći dio ustaša pripadao 
je po krštenju Katoličkoj Crkvi, drugi dio osta¬ 
lim kršćanskim zajednicama, a dio musliman¬ 
skoj vjerskoj zajednici. V. Topalović, Srednja Bo¬ 
sna - N e zaboravimo hrvatske žrtve 1941.-50. 1991- 
1995., Zagreb, 2001., str. 70., donosi podatak da 
je u NDH bilo 28 generala židovske i 10 genera¬ 
la pravoslavne vjere. Postavlja se pitanje: Je li sav 
taj mješoviti »ustaški režim« činio zločine »u ime 
katolicizma«? 

4. Gdje je to ustaški režim ili bilo koji ustaški 
režimlija rekao, napisao, dao do znanja da nešto 
poduzima »u ime katolicizma«? I zar je njegovo 
da se u svojoj dnevnoj politici poziva na katoli¬ 
cizam? A ako je rekao ili napisao, sigurno je bio 
opovrgnut s mjerodavna crkvenog mjesta. Gdje 
se onda »polako shvaća da je ustaški režim po¬ 
činio zločine u ime katolicizma«? Ni »prijelazi« 


nisu poduzimani »u ime katolicizma«, nego u 
ime »lude strasti«, kako je to nazvao nadbiskup 
Stepinac. 

5. Spomenuta polemična i od Komunistič¬ 
ke partije naručena pamfletistička teza o zloči¬ 
nima ustaškog režima »u ime katolicizma« pro¬ 
vlači se kroz knjigu Viktora Novaka Magnum cri- 
men, Zagreb, 1948., koja je doživjela više izdanja, 
posljednji reprint u Beogradu 1989. Talijanski pi¬ 
sac Marco Aurelio Rivelli objavio je u izdavačkoj 
kući Kaos u Milanu, 1999. knjigu L'Arcivescovo 
del genocidio. Monsignor Stepinac, ii Vaticano, e la 
dittatura ustascia in Croazia [Genocidni nadbiskup. 
Monsinjor Stepinac, Vatikan, ustaška diktatura u Hr¬ 
vatskoj], 1941-1945. Objavio je i knjigu Dio e con 
noi. Chiesa di Pio XII complice del nacifascismo [Bog 
je s nama. Crkva Pija XII., suradnika nacifašizma], 
Kaos, 2002. U tim knjigama ponavlja se optuž¬ 
ba, pa i u naslovu, o genocidu vezanu uz nadbi¬ 
skupa Stepinca. Ali ti pamfleti proizašli iz Kao¬ 
sa ne donose istinu nego komunističku antikato- 
ličku propagandu. Kada stvar ne bi bila temeljito 
proučena i kada ne bi bilo nepobitno dokazano 
da Stepinac nema veze s genocidom, ne bi Papin 
pronuncij msgr. Patrick Hurley svaki put ustajao 
kad bi pokraj njega na suđenju bio proveden Ste¬ 
pinac; ne bi ga papa Pio XII. imenovao kardina¬ 
lom, niti bi papa Ivan XXIII. i papa Pavao VI. dr¬ 
žali onakve govore o njemu, niti bi ga papa Ivan 
Pavao II. uzdigao na čast oltara 1998. na Mariji 
Bistrici, niti bi Benedikt XVI. klečao na njegovu 
grobu u zagrebačkoj katedrali, 2011. 

6. Papa je imao prigodu u Hrvatskoj 4. i 5. 
lipnja 2011. okvalificirati »ustaški režim« ne 
samo »nehumanim«. Barem je Sveti Otac ne¬ 
ustrašiv da izrekne istinu! Ako je igdje mogao 
izreći takve riječi, morao bi ih izgovoriti u Hrvat¬ 
skoj i javno osuditi »ustaški režim« koji je, eto, či¬ 
nio zločine »u ime katolicizma«. A nije to učinio. 
Kako će to papa Benedikt XVI. učiniti ako to nije 
povijesna istina. Papa je u zrakoplovu, u letu u 
Hrvatsku, novinarima govorio ovako: »Prvo, či¬ 
nilo se da je ustaški režim ispunio san o samo¬ 
stalnosti i neovisnosti, no u stvarnosti samostal¬ 
nost je bila laž jer ju je Hitler podvrgnuo svojim 
probitcima. Kardinal Stepinac vrlo je dobro to 
shvatio i branio je pravu čovječnost protiv toga 
režima. Braneći Srbe, Židove, Cigane pokazao 
je - rekli bismo - snagu istinskoga humanizma, 
čak i trpeći. Zatim je nastupila suprotna diktatu¬ 
ra, komunistička, u kojoj se opet borio za vjeru, 
za nazočnost Boga u svijetu, za stvarnu čovječ¬ 
nost koja ovisi o Božjoj prisutnosti: samo ako je 
čovjek Božja slika, onda humanizam cvate. Ta- 

kva je bila - recimo - njegova sudbina: boriti se 
u dvjema različitim i suprotstavljenim borba¬ 
ma. Upravo po toj odluci za istinsko protivljenje 
duhu vremena, po pravom humanizmu koji do¬ 
lazi iz kršćanske vjere, velik je uzor ne samo Hr¬ 
vatima nego svima nama«, dakle i Srbima i Ži¬ 
dovima i Ciganima itd. Papa bi mogao izgovori¬ 
ti ove riječi usred Niša! 

7. Papa u zrakoplovu 4. lipnja 2011. nije ula¬ 
zio u problematiku srpsko-hrvatskih odnosa, i 
nije spomenuo treću, a vremenski zapravo prvu 
diktaturu u kojoj je živio nadbiskup Stepinac, a 
koja se i službeno tako zvala: diktatura, ona Kra¬ 
ljevine Jugoslavije! Svatko savjestan i čovjekolju¬ 
biv osuđuje svačije zločine, naravno i ustaške, ali 
za njihov povijesni kontekst nužno je poznavati i 
zločine koji su im prethodili, što se gotovo redo¬ 
vito prešućuje. 

8. Možemo li se mi iz crkvenih sredina, koji¬ 
ma je stalo do pune istine, slagati s onim koji »po¬ 
lako shvaća« da je »ustaški režim počinio zločine 
u ime katolicizma«, ako se ujedno tvrdi da »re¬ 
konstrukcija događaja koji su u pitanju, još uvi¬ 
jek nije urađena na konačan način«? Zar se onda 
može govoriti i o kakvu »shvaćanju« ako nema 
konačne, nepobitne i istinite rekonstrukcije ono¬ 
ga što se stvarno zbivalo? Zar bi bilo razborito 
sugerirati Papi da izgovori takve nepotpune su¬ 
dove kao »nove riječi«, a da rekonstrukcija do¬ 
gađaja nije konačno provjerena i potvrđena? U 
vezi s tom »rekonstrukcijom«: koliko je bilo zlo¬ 


čina za koje se nikada nije doznalo ni tko ih je 
izveo, ni kada su počinjeni, ni koliko je bilo žrta¬ 
va, a pogotovo se ne zna iz kojih sve motiva. Pa i 
mi u Crkvi, koji otvaramo postupke za beatifika- 
ciju svojih članova, zastanemo pred takvim ne¬ 
riješenim pitanjima. Takvi događaji traže detalj¬ 
nu multidisciplinamu analizu, a nikako sudove, 
koje je povijesna znanost moćna opovrgnuti. 

9. Žar nije protuslovno govoriti o polakom 
shvaćanju da je ustaški režim »u ime katoliciz¬ 
ma« činio zločine, premda se u istom razgovoru 
priznaje da ne postoje konačni podatci s kojima 
bi se strane složile? Strane u povijesnom sukobu 
jednostavno se ne slažu do danas. 

10. Glasnogovornik Svete Stolice o. Federico 
Lombardi izjavio je 18. travnja da Sveti Otac ne 
ide u Srbiju 2013. godine. A 3. svibnja Nuncij u 
Politici kaže da bi, u slučaju da Papa dođe u Sr¬ 
biju, mogao izgovoriti rečenicu: »da je ustaški 
režim počinio zločine u ime katolicizma«. Što 
bi Papa mogao izgovoriti, a što ne bi, to se zbi¬ 
lja ne zna dok to ne bi izgovorio! A sigurno, 
kao »suradnik istine« (njegovo je životno ge¬ 
slo: »cooperatores veritatis«!), ne bi mogao iz¬ 
govoriti ni poluistinu, a pogotovo ne neistinu! 
Našu ekumenu ništa tako ne ranjava kao po¬ 
luistina ili neistina. Samo nas istina, u ljubavi 
izrečena i učinjena, oslobađa i ozdravlja! Sto¬ 
ga ni za kakav ekumenski susret ili posjet nije 
potrebna takva opasna pretpostavka, a najma¬ 
nje iz crkvenih krugova! 

Euharistijski kongresi u Crkvi u Hrvata 


»Hostija sveta 
Tebe sakriva 
- aP vjera zbori: 
ovdje je Bog!« 


❖Veličanstveni oltar podjd it je po zamisli dr. Le- 
messija na obali, s ljaldahilom u romaničkom sti¬ 
lu, za euharistijsko slavlje Ugodom Euharistijsko- 
ga kongresa u Cresu,-od 20. do 24. travnja 1938. 



Hrvatski katolici su se u program Međunarod¬ 
nih euharistijskih kongresa postupno uključivali i 
ostvarili velebno djelo euharistijskoga pokreta u 
koji je bio uključen gotovo sav kršćanski narod, a 
Crkvi je osvjetlao lice pred političkim protivnici¬ 
ma kojih nije manjkalo. Također je učvrstilo unu¬ 
tarnje jedinstvo srdaca koje je uslijed nasrtaja 
raznih, osobito bezbožnih, ideologija i političkih 
prilika bilo ugroženo. 


Piše: Juraj Batelja 


U nizu prikaza euharistijskih kongresa 
u hrvatskim biskupijama između dva 
svjetska rata u prvoj polovini dvadeseto¬ 
ga stoljeća, kako župnih tako i dekanatskih, re¬ 
gionalnih, biskupijskih i nacionalnih, želim na 
korijenima novije povijesti Crkve u Hrvata pre¬ 
poznati preporodnu snagu euharistijske evan¬ 
gelizacije suvremenog čovjeka i društvenih pri¬ 
lika u kojima živi i proročki govor Crkve, koji je 
po slavljenju, čašćenju i blagovanju Euharistije 
svakom čovjeku dostupan i shvatljiv. 

Euharistijski časopisi 

Značajnu ulogu u promicanju euharistij¬ 
ske svijesti u hrvatskom narodu odigrali su 
brojni euharistijski časopisi. Neki su bili na¬ 
mijenjeni pojedinim skupinama vjernika, a 
neki svim slojevima vjernika. Tako su Vjesnik 
SS. Eucharistia, tiskan u Krku, potom Sacerdos 
Christi, tiskan u Zagrebu, bili časopisi za pro¬ 
micanje euharistijske duhovnosti u biskupij¬ 
skom i redovničkom kleru, a Euharistični gla¬ 
snik, s uredništvom u Zadru, Dubrovniku, 
Splitu i Šibeniku te časopis Scjuilla Eucaristica 
koji je izlazio za Zadarsku nadbiskupiju, ima¬ 
li su za cilj proširiti euharistijske pobožnosti u 


svim slojevima naroda. Osim tih časopisa sna¬ 
žan zamah i značajnu ulogu u promišljanju, 
pripremi i odvijanju euharistijskih pobožno¬ 
sti i euharistijskih kongresa odigrali su služ¬ 
beni vjesnici pojedinih (nad)biskupija te kato¬ 
lički dnevnici i tjednici među kojima na oso¬ 
bit način ističemo Katolički list, Hrvatsku stra¬ 
žu, Vrhbosnu, Narodnu svijest i druge. 

SS. Eucharistia 

Vjesnik SS. Eu¬ 
charistia bio je glasi¬ 
lo svećenika klanja- 
laca udruženih u po¬ 
sebnu bratovštinu 
(zajednicu). Potre¬ 
bu za takvim glasi¬ 
lom uočio je krčki bi¬ 
skup dr. Antun Mah- 
nić već na prvom hr¬ 
vatskom katoličkom 
sastanku u Zagre¬ 
bu 1900. godine gdje 
su hrvatski svećeni¬ 
ci klanjaoci pohvalili 
ideju i odredili odbor 
za izdavanje poseb¬ 
noga lista. To je Mah- 


33. EUCHARISTIA 

VJESNIK HRVATSKIH I SLOVENSKIH SVEĆENIKA KLANJALACA. 
— GODINA PRVA. = 



S Dopuštenjem i odobrenjem Crkvenih poglavara 

»S. K « 

❖ Pozivnica i uspomena s dekanatskog Euharistijskog kongresa održana u Cresu od 20. 
do 24. travnja 1938. 


nića ponukalo da se nešto poduzme kako bi 
se bratovština proširila i udomaćila na našim 
prostorima. To se, prema Mahnićevu shvaća¬ 
nju, najlakše i najuspješnije moglo postići po¬ 
moću lista - časopisa koji bi upoznao svećeni¬ 
ke s bratovštinom i s čašćenjem Presvetoga Sa¬ 
kramenta. 

Budući da je tada bilo malo učlanjenih 
svećenika Hrvata klanjalaca, a kod Slovena¬ 
ca preko 500, Mahnićeva je zamisao bila da 
Hrvati i Slovenci imaju jedan zajednički vje¬ 
snik koji bi postao promicateljem ove euhari- 
stijske pobožnosti. Tu je ideju pospješio dola¬ 
zak ljubljanskoga biskupa Antona Bonaventu- 
re Jegliča u Krk s kojim je dogovoreno izda¬ 
vanje zajedničkog vjesnika hrvatskih i sloven¬ 
skih svećenika klanjalaca na hrvatskom i slo¬ 
venskom jeziku. 

Ubrzo je ta odluka priopćena središnjem 
ravnateljstvu Zajednice svećenika klanjalaca u 
Bozenu (Bolzanu) koje je spremno pozdravilo 
tu odluku i prihvatilo je. U uvodniku je nepot¬ 
pisani autor, a bio je to biskup Mahnić, sažeto 
protumačio odluku i program novopokrenu- 
tog lista ovim riječima: »Vjesnik naš blagoslo¬ 
vilo nebo; neka ne samo što tjesnije spoji brat¬ 
ska srca svećenika klanjalaca hrvatskih i slo¬ 
venskih, nego da što prije u njihovo kolo pri¬ 
vede i ostalu braću svećenike, da budemo u 
istinu svi jedno u Srcu Isusovu. Od naših će se 
srca, kad se budu raspalila ljubavlju Isusa Eu- 
harističkog, žar naše vatre saopćiti i vjernici¬ 
ma; i tako će se razlijegati iz srca i usta cijelog 


Mahnićeva je zamisao 
bila da Hrvati i Slo¬ 
venci imaju jedan za¬ 
jednički vjesnik koji bi 
postao promicateljem 
ove euharistijske po¬ 
božnosti. Tu je ideju 
pospješio dolazak lju¬ 
bljanskoga biskupa An¬ 
tona Bonaventure Je¬ 
gliča u Krk s kojim je 
dogovoreno izdavanje 
zajedničkog vjesnika 
hrvatskih i slovenskih 
svećenika klanjalaca. 

hrvatskog i slovenskog naroda slava i poklon 
Isusu u Presvetom Oltarskom Sakramentu. Pa 
za to se i obraćamo Njemu s molitvom i živom 
željom za koju će Vjesnik naš raditi: Priđi Ce- 
sarstvo Tvoje Euharistično!« 1 

Mnogo je zanimljiviji uvodni pozdrav pi¬ 
san Slovencima na slovenskome jeziku Po¬ 
zdrav duhovnim bratom po slovenskem, a potpi¬ 
sao ga je Dr. Anton Mahnić, skof jer sadrži ne¬ 
koliko vrijednih autobiografskih bilješki o bi¬ 
skupu Mahniću koji je danas s pravom kandi¬ 
dat za čast oltara. On je na završetku uvodni¬ 
ka, pišući o namjeni lista, zaključio: 

»List je namenjen slovenskim in hrvat¬ 
skim duhovnikom, pisal se bo v obeh bratskih 
jezikih. Morda bo kdo v tem iztikal politiko? 
Takega bi morali mi le pomilovati; bilo bi pra¬ 
vo farizejsko pohujšanje. Naša politika v listu 
je politika Jezusa Kristusa in Njegove ljube- 
zni. Bog nam priča, da ne iščemo ko Njegovo 
slavo. Njegovo kraljevstvo. Pa ako so se naši 
očetje. Hrvati in Slovenci, dvjesto let združe¬ 
no borili proti polumesecu, da bi rešili Evro¬ 
pi vero in omiko kršćansko, ne bi li smeli mi, 
njih unuki, pri skupnem ognjišču ogrevati se 
za Jezusa, v čigar presv. Imenu so oni sovraga 
slavno zmagali?« 2 

Prvi urednik lista bio je dr. Kvirin Klement 
Bonefačić, biskupski tajnik u Krku, predstav- 


1 SS. Eucharistia, br. 1, 5. siječnja 1902., str. 2. 

2 Isto, str. 4.-5. 

u Crkvi u Hrvata 


❖Doček mons. Hermenegilda Pelegrinettija na željeznič¬ 
kom kolodvoru u Zagrebu prigodom dolaska na Nacionalni 
euharistijski kongres u Zagrebu, 17. kolovoza 1923. 

nici vjesnika bili su dr. Josip Pazman u Za¬ 
grebu i Ignat Nadrah u Ljubljani. Tri godi¬ 
ne kasnije list je izlazio pod nadzorom za¬ 
stupnika slovenskih klanjalaca: mons. Iva¬ 
na Flisa, generalnog vikara, kanonika i dije¬ 
cezanskog upravitelja svećenika klanjalaca 
u Ljubljani, i Ignacija Nadraha, duhovnika 
uršulinki u Škofjoj Loki, te zastupnika hr¬ 
vatskih klanjalaca dr. Josipa Langa, predsjed¬ 
nika Duhovnoga stola, duhovnika u Nadbi¬ 
skupskom sjemeništu i dijecezanskog upravi¬ 
telja svećenika klanjalaca, te dr. Josipa Pazma- 
na, sveučilišnog profesora u Zagrebu. 3 List se 
uređivao i tiskao u Krku, u Mahnićevoj tiska¬ 
ri Kurykti, a prvi broj nosi nadnevak 5. siječ¬ 
nja 1902. godine. 

List je bio zamišljen ponajprije za sveće¬ 
nike, stoga je na naslovnici bila primjedba: 
»Pretplatiti se mogu samo svećenici i bogoslo¬ 
vi pa i ne bili članovi Bratovštine.« 

Vjesnik je donosio i sve relevantne doku¬ 
mente Svete Stolice vezane uz ovu tematiku 
te je među prvim takvim dokumentima donio 
encikliku pape Lava XIII. o Euharistiji Encycli- 
ca de SS. Eucharistia 4 u latinskom originalu. 

Zadnji broj sačuvanog časopisa SS. Eucha¬ 
ristia, br. 12., objavljen je u prosincu 1910. U 
uvodnom članku toga broja naslovljenom rije- 


*|5|3£Sbs: 


»Vjesnik naš blagoslovilo nebo; neka ne 
samo što tjesnije spoji bratska srca sve¬ 
ćenika klanjalaca hrvatskih i slovenskih, 
nego da što prije u njihovo kolo privede i 
ostalu braću svećenike, da budemo u isti¬ 
nu svi jedno u Srcu Isusovu.« 

čima »Časnoj braći Svećenicima« uredništvo je 
napisalo: »Eto u nas je dozrijela misao, da va¬ 
lja zadatak i program našeg lista ne samo pro¬ 
širiti, nego također prema novim zahtjevima 
i potrebama preudesiti, uopće ovom eminen¬ 
tno svećeničkom listu posvetiti više pažnje.« 5 

Bilo je u planu da već prvi broj u 1911. go¬ 
dini izađe s proširenim sadržajem i temama. U 
samom naslovu htjelo se nadodati da časopis 


3 Vidi: Isti,III, 5. Impresum na zadnjoj nutarnjoj nenumerira- 

noj stranici korica. 5 Uredništvo, »Časnoj braći Svećenicima«, SS. Eucharistia ,IX. 

4 Isto, 1/7, str. 97-102. i 1/8, str. 113-118. (12/1910.), str. 134. 

izdaje »Svećenička Zajednica« (pod zaštitom 
Presv. Srca Isusova) i trebao je ostati zajednički 
list hrvatskih i slovenskih svećenika klanjalaca. 
Premda su se i neki biskupi prijavili kao surad¬ 
nici, čini se da zbog besparice, neplaćanja pret¬ 
plate i manjka oduševljenja taj novi broj nije se 
pojavio u javnosti, a SS. Eucharistia prestala je 
izlaziti. 6 

Sacerdos Christi 

Prestankom izla- 
ženja časopisa SS. 
Eucharistia nije u Cr¬ 
kvi u Hrvata zamr¬ 
la potreba za časo¬ 
pisom koji je po¬ 
moć ne samo sveće¬ 
nicima klanjaocima, 
nego i svem kleru 
kao izvorište vjere i 
pobožnosti te nadah¬ 
nuće izvornom du¬ 
hovnom životu. Sto¬ 
ga je nakon prestan¬ 
ka njegova izlaženja, 
a po završetku Prvoga svjetskoga rata i u novim 
okolnostima sve snažnijeg prodiranja liberaliz¬ 
ma, u Zagrebu dozrjela misao o potrebi objavlji¬ 
vanja euharistijskog časopisa pod naslovom Sa¬ 
cerdos Christi. Odlučili su ga izdavati svećenici 


Marijine kongregacije. Bio je zamišljen kao po¬ 
moć njima samima, ali i svećenicima klanjaoci¬ 
ma i svemu kleru. Sluga Božji Josip Lang, tada 
pomoćni zagrebački biskup i biskupijski upra¬ 
vitelj Društva svećenika klanjalaca, istaknuo je 
uz objavljivanje novoga euharistijskog časopisa 
za svećenike kako »u Crkvi katoličkoj ima veo¬ 
ma mnogo pobožnosti, jedna ljepša i milija od 
druge, ali teško da će ikoja za svećenika biti pri¬ 
kladnija nego li je pobožnost k presv. Euharisti¬ 
ji. Svećenik je baš dužan iskazivati presv. Euha¬ 
ristiji sve i najdublje počitanje i najnježniju lju¬ 
bav, ta on je čuvar presv. Euharistije, štoviše on 
je posvetitelj sv. Hostije, on je prvi ministar ovo¬ 
ga uzvišenoga kralja, koji se u ovoj presv. Hosti¬ 
ji krije, on je i posrednik između kralja kraljeva 
i svojega naroda«. 7 

Zagrebački nadbiskup dr. Antun Bauer 
novu je inicijativu podržao posebnom okružni¬ 
com. Svome svećenstvu uputio ju je na svetko¬ 
vinu Bezgrješnog začeća Blažene Djevice Mari¬ 
je, 8. prosinca 1921. Napisao je: »Radosnim sr¬ 
cem prihvaćam prijedlog svojih svećenika, koji 
su članovi svećeničke Marijine kongregacije, da 
se na novi život uskrisi stara 'euharistija' odno¬ 
sno 'svećenička zajednica'. 

Ovu su misao potaknuli svećenici nekih 
drugih biskupija, osobito krčke, te ujedno izra¬ 
zili želju da Zagreb preuzme tu lijepu zadaću 
jer Zagreb ima za to više sila nego druga mje- 


llcin. vi. IIKO.I I- 

6 Usp. Isto. Devet godina ovoga časopisa sačuvano je u arhi- 7 Sacerdos Christi, list namijenjen svećeničkom duhovnom ži¬ 

vu Krčke biskupije. votu, god. I. (siječanj 1922.), br. 1., str. 1. 

Euharistijski kongresi u Crkvi u Hrvata 


sta u Jugoslaviji. Pa su se evo naši kongrega- 
nisti odazvali tomu pozivu i, nadajući se da će 
ova sveta stvar probuditi kod braće svećenika 
interes i požrtvovnost, dali su se na posao pa 
evo Sacerdos Christi stupa prvi put pred kler. 
Njegov je program sadržan u njegovu imenu. 
Pa zato mislim da je ovo ime već samo po sebi 
dovoljna preporuka. No i ja stavljam svim sve¬ 
ćenicima svoje nadbiskupije na srce, neka rev¬ 
no pripomognu da dođe ovaj svećenički list 
do onoga radosnoga procvata što ga zaslužuje 
uzvišena stvar koju zastupa. Neka svi svećeni¬ 
ci smatraju ovaj list svojim.« 8 

Ovaj mjesečnik bio je od velike koristi sve¬ 
ćenicima u ražarivanju njihove ljubavi prema 
euharistijskome Spasitelju. Prelistavajući broje¬ 
ve časopisa Sacerdos Christi možemo se osvje¬ 
dočiti da u njima prevladavaju misli i potica¬ 
ji za svećenički život prema nauku Sv. Alfonsa 
Liguorija, Sv. Bonaventure, BI. Kafassa, crkve¬ 
nih otaca, Sv. Augustina, Sv. Ivana Krizosto- 
ma. Nailazimo na asketsku literaturu s brojnim 
člancima prenesenima iz teoloških časopisa i 
časopisa posvećenih duhovnom životu sveće¬ 
nika i vjernika laika, izvješća sa sastanaka sve¬ 
ćenika u raznim krajevima Hrvatske, tekstove 
za pojedine ure klanjanja s temama za razma¬ 
tranje te preporuku literature za uspješno pro¬ 
povijedanje i duhovni život svećenika. 

Osobito su poticajni članci o pastirima Cr¬ 
kve koji su se odlikovali slavljenjem i čašće- 
njem Euharistije i oni koji su trebali u svećenici¬ 
ma i vjernicima pobuditi euharistijsku pobož- 
nost: »Iskrice Ljubavi, Svetootajstvenome Isu¬ 
su«, »Vječno svjetlo«, »Priprava za prvu svetu 
ispovijed i prvu svetujaričest«, »Od euharistije 
k malom Trojstvu«, »Zivko, dijete euharistije«, 
»Zašto ljubim svoju Crkvu«, a osobito se odli¬ 
kuju nagovori Sluge Božjega Josipa Langa sve¬ 
ćeničkim redenicima ili razmatranja o Svetom 
Otajstvu. 

Časopis je sve do Drugoga svjetskog vrata 
donosio i upute glede euharistijskih pobožno- 
sti te Pravila svećeničkog klanjalačkog društva 
i svećeničke lige. 

Euharistični glasnik 

Odobrenjem crkvene vlasti i starješinstva 
Reda provincije sv. Jeronima u Zadru je 1. li¬ 
stopada 1908. objavljen prvi broj mjesečnika 
Euharistični glasnik. Bio je to Mjesečni ilustrirani 



Listopad 1908. Br. 1. 


MJESEČNI ČASOPIS 


namijenjen proširenju bogoljubnosti 
prema 

Isdso b Presvetom Oltarskom Sakraneotu 


Izlazi svake treće Nedjelje u mjesecu. — 
Godišnja cijena 1 <cruna. — Uredništvo i 
Uprava u Samostanu sv. Frane u Zadru. 


časopis pobožnog Društva svagdanjeg općeg i vječ¬ 
nog klanjanja namijenjen proširenju bogoljubnosti 
prema Isusu u Presvetom Oltarskom Sakramentu, 
a izlazio je svake treće nedjelje u mjesecu. 

Euharistični glasnik je u početku izlazio pod 
geslom: »Čast i Slava Isusu u Presvetom Oltar¬ 
skom Sakramentu!« 

Odobrenje i blagoslov prvom broju Euha- 
rističnog Glasnika dao je zadarski nadbiskup 
Mate Dujam Munzani. On je u pozdravnoj ri¬ 
ječi poželio »širenje bogoljubnog dijela 'Svag¬ 
danjeg Klanjanja' Presvetom Oltarskom Sakra¬ 
mentu«, jer je bio uvjeren, »da će to djelo uveli¬ 
ke koristiti obnovi i učvršćivanju vjerskog čuv¬ 
stva u kršćanskom pučanstvu«. 9 

Časopis je u zaglavlju naslovnice imao mo- 
nogram Kristova imena u križu s napomenom: 
»Cilj je Svagdanjeg Klanjanja nadoknaditi Isu¬ 
su za neprestane uvrede, koje On prima i za za- 
puštenost u kojoj je ostavljen.« Urednik Glasni¬ 
ka bio je fra Didon Hudolin. On je Svagdanje 
Klanjanje Otajstvenom Isusu nazvao Kraljicom 
pobožnosti, a novopokrenutim glasnikom že¬ 
lio je promaknuti »sva Euharistična djela, svag¬ 
danju i čestu Pričest, svagdanje prisustvova¬ 
nje svetoj Misi i Blagoslovu, pozivljujući vjer¬ 
nike na svagdanji i česti poklon Svetotajstvu«. 
U uvodnom članku fra Didon napominje da će 
»časopis biti pučki, premda neće tim prestati 
da se pokaže ko mirisni cvijet i pred očima pu¬ 
blike veće naobrazbe«. 10 

Kad je Zadar potpao pod Italiju, gdje je 
o. Hugolin ostao, tada je Euharistični pokret 
ostao bez vođe, a i Glasnik je na neko vrijeme 
prestao izlaziti, sve dok ga nije o. Hugolin za- 


8 Sacerdos Christi , list namijenjen svećeničkom duhovnom živo¬ 

tu, god. I. (siječanj 1922.), br. 1., str. 1. 


9 Euharistični glasnik, br. 1, str. 1. 

10 Euharistični glasnik, br. 1., str. 3. 

jedno s tiskarom Vitaliani opet pokrenuo u Ši¬ 
beniku. 

S obzirom na to da je zadarski franjevački 
samostan pripadao dalmatinskoj Provinciji sv. 
Jeronima, tako je i Glasnik bio njezina svojina, 
pa je Provincija odlučila povjeriti uređenje Gla¬ 
snika novom uredniku u Dubrovniku. Novo 
uredništvo Glasnika, pod geslom: »Ja sam kruh 
živi, koji sam s neba sišao« 11 predstavilo se jav¬ 
nosti u br. 3.-4., od 2. srpnja 1926. Novi urednik 
bio je fra Teofil Velnić, s iznimkom što je godi¬ 
šte 1928. uredio fra Augustin Juničič. 

Od 10. broja godine 1936. uredništvo i ti¬ 
skara Glasnika nalazili su se u franjevačkom 
samostanu na Poljudu u Splitu. Uređivao ga je 
fra Ciprijan Lisica, zatim o. Ljudevit Šonje, fra 
VI. Bilo brk ili fra dr. Teofil Velnić. 12 Zadnji broj 
Glasnika objavljen je za mjesec travanj 1941. 
Uredio ga je o. Ciprijan Lisica. Tako je u Splitu 
- Poljudu u 28. godini izlaženja prestao izla¬ 
ziti Euharistijski (Euharistični) Glasnik koji je ti¬ 
jekom svih godina svoga izlaženja imao jasno 
izražen program, što ga je o. Hugolin Didon 
predočio javnosti ovim riječima: »Ovaj će mje¬ 
sečni ilustrirani časopis svim žarom nastojati 
da sve duše upoznaju, ljube i štuju milog Spa¬ 


sitelja Isusa u Presv. Oltar. Sakramentu, dona- 
šajući zanimljive i birane članke, koji će vele- 
cijenjenim čitateljima predočiti: 

1. Uzvišenost Presv. Euharistije u njezinoj 
ustanovi; 

2. Mnogobrojna čudesa, što je Otajstveni 
Isus učinio tijekom vjekova, da potvrdi Svoju 
nazočnost u Presv. Otajstvu; 

3. Životopis onih svetih duša, koje su se 
odlikovale u štovanju i ljubavi prema Svetoo- 
tajstvenom Isusu; 

4. Najzgodnija sredstva, da se uspiri u sr¬ 
cima dječaka i u opće svih duša prava bogo- 
ljubnost prema Presvetoj Euharistiji; 

5. Praktične upute glede običajnih Euhari- 
stijskih vježbi, naime svete Mise, česte i svag¬ 
danje Pričesti, svagdanjeg pohoda, pratnje 
Svetootajstva pri Ophodima i k bolesnicima 
itd.; 

6. Najvažnije crkvene vijesti; 

7. Odredbe Rimskih Kongregacija odno¬ 
sno na Presv. Euharistiju. 

Molimo stoga najtoplije sve velecijenje- 
ne čitatelje neka za ljubav prema Otajstve- 
nom Isusu postanu gorljivi njegovi širitelji i 
povjerenici, sakupljajući u tu svrhu i šaljući 
pretplate, po mogućnosti odmah, uredniku u 
Zadar.« 13 


11 Usp. Euharistični glasnik, XIV. (srpanj 1926.), br. 3.-4., str. 5.-17.; 

Usp. Euharistijski glasnik, XIX. (kolovoz 1931), br. 8., str. 189.-190. 

12 Usp. Euharistijski glasnik, XXV. (travanj 1937.), br. 4., str. 96.-97. 13 Usp. Euharistični glasnik, III. (srpanj 1910.), br. 7., str. 99. 

Euharistijski kongresi u Crkvi u Hrvata 


Squilla Eucaristica 

Budući da u arhivu Zadarske nadbiskupi¬ 
je ni u Hrvatskom državnom arhivu u Zadru 
ne postoji ni jedan primjerak časopisa Squilla 
Eucaristica nije moguće utvrditi njegov sadr¬ 
žaj. U Okružnici koju je nadbiskup Munzani, 
24. veljače 1936. godine, uputio svećenstvu i 
vjernicima o euharistijskim kongresima u toč¬ 
ki sedmoj odredio je »da će mjesečno biti ti¬ 
skan biskupijski listić koji će sadržavati vijesti, 
odredbe i savjete za slavljenje euharistijskog 
kongresa i barem ukratko izložiti misli o eu¬ 
haristiji koji bi bili od koristi u pripremi samih 
euharistijskih kongresa. Bilo je predviđeno da 
se ti listići prodaju na vratima crkvi. U tu je 
svrhu zamoljeno da se do 15. ožujka 1936. na¬ 
ruči dovoljan broj primjeraka za svaku župu. 
Istodobno su župnici do 15. ožujka Ordinari¬ 
jatu trebali poslati glavne teme o kojima će se 
govoriti na kongresima kako bi mogli prido¬ 
nijeti što većoj duhovnoj koristi u nadbisku¬ 
piji. 14 

Nadbiskup Munzani je 1. ožujka 1936. po¬ 
sebnom okružnicom pozvao svećenike svoje 
nadbiskupije da se, u svrhu boljih priprema 
i plodonosnijeg sudjelovanja u biskupijskim 
euharistijskim kongresima, pretplate na revi¬ 
ju svećenika klanjatelja. Štoviše, odredio je da 
se svi župni uredi moraju pretplatiti na Anna- 
li dei Sacerdoti Adoratori, koji je talijansko glasi¬ 
lo Djela za euharistijske kongrese. 15 

Švi župnici, upravitelji župa i dušobrižni¬ 
ci izvijestili su nadbiskupa Munzanija o bro¬ 
ju primjeraka euharistijskog časopisa Squi- 
lla Eucaristica za svoju župu ili crkvu. Nadbi¬ 
skup Munzani sustavno je u svojim okružni- 
cama poticao na pretplatu na ovaj euharistij¬ 
ski glasnik i tražio od župnika izvješća o zani¬ 
manju vjernika za taj časopis. Čini se da je naj¬ 
veći problem bio talijanski jezik na kojemu je 
list izlazio, a župnici su sustavno molili nadbi¬ 
skupa literaturu na hrvatskome jeziku jer ve¬ 
ćina naroda u župama na Lošinju, Cresu, Uni¬ 
jama i Susku ne razumije talijanski jezik, već 
samo hrvatski. 

Zanimljivo je da su gotovo sve župe pozi¬ 
tivno odgovorile i predbilježile se za euhari¬ 
stijski časopis. U župi Cres na nj se pretplatilo 


14 Pietro Duimo Munzani, »Disposizitioni«, br. 339, Žara, 24 
Febbraio 1936., AZDN - Metropolija, spisi Ordinarijata, kut. 
1936., sveščić Euharistijski kongresi. 

15 Circolare - Abbonamento alla Rivista dei Sacerdoti Adora¬ 
tori, br. 361/36, Žara, li 1 Maržo 1936. 



Nadbiskup Munzani sustavno je u svojim 
okružnicama poticao na pretplatu na ovaj 
euharistijski glasnik i tražio od župnika 
izvješća o zanimanju vjernika za taj ča¬ 
sopis. Čini se da je najveći problem bio 
talijanski jezik na kojemu je list izlazio, a 
župnici su sustavno molili nadbiskupa li¬ 
teraturu na hrvatskome jeziku jer većina 
naroda u župama na Lošinju, Cresu, Uni¬ 
jama i Susku ne razumije talijanski jezik, 
već samo hrvatski. 

50 osoba, 16 u Susku IO, 17 u Unijama 70, 18 u Ne- 
rezinama 63 osobe 19 itd. 

Da je bila vrlo ozbiljna nakana nadbisku¬ 
pa Munzanija za objavljivanje euharistijskog 
časopisa, vidi se iz njegova pisma upućenoga 
16. travnja 1936. župnom uredu u Dragozeti- 
ćima, koji ga je molio da mu se dostave statuti 
Bratovštine Presvetog Oltarskog Sakramenta, 
u kojemu odgovara da će »sljedeći broj bisku¬ 
pijskog časopisa 'la Squilla Eucaristica' donije¬ 
ti i statute Bratovštine Presvetog Oltarskog Sa¬ 
kramenta koji se odnosi na cijelu biskupiju«. 20 
Ozbiljnost nadbiskupove nakane potvrđuje i 
njegovo pismo upućeno župnom uredu Unije 
u kojem je napomenuo da će »čim budu tiska¬ 
ni primjerci časopisa Squilla Eucaristica, što je 
predvidio za veljaču 1938., poslati mu željeni 
broj primjeraka«. 21 

(nastavak slijedi) 


16 Vlastoručni dopis župnika Josipa Crivellarija, br. 555/36, 
Cherso, li 14 Aprile 1936., u: AZDN - Metropolija, spisi Ordi¬ 
narijata, kut. 1936., sveščić Euharistijski kongresi. 

17 Dopis župnika Nikole Mužića, br. 23, Sansego, 7/V 11/36., 
AZDN - Metropolija, spisi Ordinarijata, kut. 1936., sveščić Eu¬ 
haristijski kongresi; Dopis Župnog ureda u Susku, br. 105/37, 
od 15. prosinca 1936., AZDN - Metropolija, spisi Ordinarijata, 
kut. 1936., sveščić Euharistijski kongresi. 

18 Dopis, br. 108/36, Unie, 10-7-1936., AZDN - Metropolija, 
spisi Ordinarijata, kut. 1936., sveščić Euharistijski kongresi; Do¬ 
pis, br. 161/36, od 24. rujna 1936., AZDN - Metropolija, spi¬ 
si Ordinarijata, kut. 1936., sveščić Euharistijski kongresi; Dopis, 
14/37, Unie, li 22.1.1937., AZDN - Metropolija, spisi Ordinari¬ 
jata, kut. 1937, sveščić Euharistijski kongresi. 

19 Usp. Dopis župnika iz župnog ureda Nerezine. 

20 Pismo nadbiskupa D. P. Munzanija, br. 665/36, Žara, 16 
Aprile 1936., AZDN - Metropolija, spisi Ordinarijata, kut. 
1936., sveščić Euharistijski kongresi. 

21 Dopis nadbiskupa Munzanija župnom uredu Unije, br. 
146/37, Žara, 24 Gennaio 1937., AZDN - Metropolija, spisi Or¬ 
dinarijata, kut. 1937, sveščić Euharistijski kongresi. 

Festival 
vjere 

u 

U glavnom gradu Irske, Dublinu, 
održan je od 10. do 17. lipnja 2012. 
godine 50. Euharistijski međuna¬ 
rodni kongres pod geslom: »Euhari- 

❖Sveta Misa bila je središnja proslava 50. Euharistijskog među- stija: zajedništvo s Kristom i među 
narodnog kongresa u Dublinu 17. lipnja 2012. Predslavio ju je kar- nama«. Kao uvod u kongresne sve- 
dinal Mare Ouellet, pročelnik Kongregacije za biskupe, a suslavio čanosti u ponedjeljak 11. lipnja odr- 
je i mons. Pietro Marini, predsjednik Papinskog vijeća za Euhari- žan je teološko-znanstveni simpozij 
stijske međunarodne kongrese (nekoć tajnik BI. Ivana Pavla II.); 0 Euharistiji, 

stoji iza predsjedatelja. 


E uharistijski međunarodni kongres oku¬ 
pljanje je katolika svake četvrte godine s 
ciljem da se promiče svijest o središnjem 
mjestu Euharistije u životu i poslanju Katoličke 
crkve. On također pomaže da se u životu vjer¬ 
nika poboljša razumijevanje i slavljenje bogo¬ 
služja. Posebno se naglašava socijalnu dimen¬ 
ziju Euharistije. 

Papin legat na Kongresu bio je kardinal 
Mare Ouellet, Kanađanin, pročelnik Kongrega¬ 
cije za biskupe, a bio je nazočan i mons. Pietro 
Marini, predsjednik Papinskog vijeća za Eu- 
haristijske međunarodne kongrese. Na završ¬ 
noj Misi sudjelovalo je oko 80 tisuća vjernika iz 
svih krajeva svijeta među kojima oko 12 tisuća 
hodočasnika iz europskih zemalja. 

Papa Benedikt XVI. videoporukom obratio 
se prisutnima na svetoj misi napomenuvši da je 
»od prvih vremena pojam zajedništvo - koino- 
nia ili communio - bio u središtu poimanja koje 
Crkva ima o samoj sebi, u središtu svojeg od¬ 
nosa s Kristom, svojim utemeljiteljem, i sakra¬ 
mentima koje slavi«. 

»U listopadu«, nastavio je Papa, »obilježa¬ 
va se 50. obljetnica otvorenja Drugog vatikan¬ 
skog sabora. Sabor je pokrenuo liturgijsku ob¬ 
novu, najveću u povijesti Crkve. Rezultat te ob¬ 
nove silno je velik, ali su nastala i brojna ne¬ 
razumijevanja i nepravilnosti. Obnova izvanj¬ 
skih forma, koju su željeli koncilski oci, bila je 
zamišljena kako bi olakšala poniranje u prisnu 


dubinu otajstva. Njezin pravi cilj bio je privesti 
ljude k osobnom susretu s Gospodinom koji je 
prisutan u euharistiji, a time i k živome Bogu, 
kako bi, po tom doticaju s Kristovom ljubavlju, 
također mogla rasti uzajamna ljubav njegove 
braće i sestara. Ipak, nerijetko je obnova litur¬ 
gijskih oblika ostala na izvanjskoj razini, a ak¬ 
tivno sudjelovanje brkano je s izvanjskim činje¬ 
njem. Stoga ostaje još mnogo toga što valja uči¬ 
niti na putu istinske liturgijske obnove. U svije¬ 
tu, koji se promijenio i koji je sve više usredoto¬ 
čen na materijalne stvari, moramo naučiti izno¬ 
va prepoznavati otajstvenu prisutnost uskrslo- 
ga Gospodina koji jedini može našem životu 
podariti dah i dubinu.« 

Potom je Sveti Otac istaknuo kako je »Eu¬ 
haristija bogoštovlje cijele Crkve, ali zahtijeva 
i punu zauzetost svakog pojedinog kršćani¬ 
na u poslanju Crkve«. Ona je poziv na svetost 
»svega naroda Božjega«, ali i na »osobnu sve¬ 
tost«. Stoga, Sveti Otac napominje, Euharisti¬ 
ju treba slaviti s velikom radošću, ali i s najve¬ 
ćim mogućim dostojanstvom i poštovanjem. 
Ona nas poziva na »kajanje za osobne grije¬ 
he«, ali i na »opraštanje braći i sestrama«. Eu¬ 
haristija nas ujedinjuje u Duhu, ali nas tako¬ 
đer poziva da »pružimo radosnu vijest o spa¬ 
senju drugima«. 

Sveti je Otac najavio da će se sljedeći Eu¬ 
haristijski međunarodni kongres, 51. po redu, 
održati 2016. u gradu Cebuu na Filipinima. 

Euharistijski međunarodni kongres 


Prema oduševljenom očitovanju hodoča¬ 
snika s različitih strana svijeta može se zaključi¬ 
ti da je ovaj 50. Euharistijski međunarodni kon¬ 
gres bio festival vjere i predstavljanje bogate ir¬ 
ske katoličke baštine. 

*** 

Nije poznato koliko je hrvatskih vjernika 
sudjelovalo na ovom važnom crkvenom doga¬ 
đaju kojim se kao preko praga ulazi u Godinu 
vjere. Duhovnu prisutnost i solidarnost s »Mi¬ 
stičnim Tijelom Kristovim«, s Crkvom rašire¬ 
nom diljem svijeta hrvatski su biskupi između 
dva svjetska rata u prošlom stoljeću očitovali 
šaljući kleru i vjernicima okružna pisma uoči 
Euharistijskih međunarodnih kongresa. Takve 
okružnice kao izraz solidarnosti s općom Cr¬ 
kvom i poticaje na uvećanje euharistijske vje¬ 
re i pobožnosti upućivao je Božjem narodu i BI. 
Stepinac. Učinio je to i 28. siječnja 1937. kad je 
pozvao vjernike na duhovnu povezanost s vjer¬ 
nicima okupljenima na Međunarodnom euha- 
ristijskom kongresu u Manili. Evo glavnog di¬ 
jela te okružnice: 

»Od 3. do 7. veljače o. g. održava se 33. Me¬ 
đunarodni euharistijski kongres u Manili na 
Filipinskom otočju. U vezi sa zaključkom ovo¬ 
godišnjih plenarnih Biskupskih konferencija u 
pogledu duhovne saradnje naših vjernika sa 
spomenutim Euharist. kongresom određujem 
za Zagrebačku nadbiskupiju, za dan 7. veljače, 
slijedeće: 

1) Župna, dotično konventualna, misa 
neka se služi po mogućnosti svečano, a oraci- 
jama koje su po rubrikama propisane neka se 
doda collecta de Ssma Eucharistia. 21 Ova collecta 
neka se uzme u svima misama na taj dan, i to 
mjesto sadanje imperate pro quacumque necessi- 
tateP - Kod propovijedi koja će se održati pod 
sv. misom ili kod blagoslova neka bude govo¬ 
ra o presv. Euharistiji u vezi s Euharist. kongre¬ 
som u Manili. 

2) Vjernike, a osobito članove katoličkih 
društava, treba pozvati da u što većem broju 
na taj dan pristupe sv. Pričesti. 

3) Poslije podne neka se kroz vrijeme od 
jednoga sata obavlja klanjanje pred izloženim 
presv. Sakramentom koje će završiti euharist. 
blagoslovom. Dozvoljava se u crkvama gdje je 
to moguće da se klanjanje obavlja cijeli dan.« 24 


22 Vlastita zborna molitva. 

23 Molitva u bilo kojoj potrebi. 

24 OKRUŽNICA, Euharistijski kongres u Manili, br. 24/BK/28. 
siječnja 1937., Katolički list, 88. (4. veljače 1937), br. 6., str. 70. 


Molitva u čast. 

Blaženoga Alojzija Stepinca, 
biskupa i mučenika 


Gospodine, Bože naš, 

Ti si Blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega 
sve do mučeničke smrti. 

Pomozi nam slijediti njegov primjer 
i njegov nauk 

da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitoga života za nju. 
Njegova živa vjera u Isusa Krista 
i postojana ljubav prema Crkvi 
neka nas učvrste u borbama života 
na putu vječnoga spasenja. 

Po njegovu zagovoru udijeli milost 
svoga blagoslova našim biskupima, 
svećenicima, redovnicima i redovnicama, 
svećeničkim i redovničkim pripravnicima, 
našim obiteljima da budu čvrste u vjeri 
i blagoslovljene novim i brojnijim životima. 
Budi utjeha svim starijim osobama 
te pomoć bolesnicima i patnicima. 

Očeve i majke, djecu i mlade 

očuvaj od unutarnjih i vanjskih pogibelji 

duše i tijela. 

Udijeli milost svećeničkih i redovničkih zvanja 
našoj župi, našoj biskupiji i Crkvi u Hrvata. 

(Po njegovu zagovoru udijeli mi milost...) 

Po Kristu Gospodinu našemu. Amen. 

Nakon toga izmoli: Oče naš. Zdravo, Marijo, 
Slava Ocu, sa zazivom: 

Blaženi Alojzije Stepinče, moli za nas! 


OBAVIJEST ČITATELJIMA GLASNIKA 


Vjernici koji na Blaženikov zagovor budu usli¬ 
šani - zadobiju tjelesno ili duhovno ozdrav¬ 
ljenje ili koju osobitu milost - neka opis usli- 
šanja i cjelovitu liječničku dokumentaciju do¬ 
stave na adresu: 

dr. Juraj Batelja, postulator 
Kaptol 18, p. p. 949 

10001 ZAGREB 
*** 

U Muzeju BI. Alojzija na Kaptolu 31 može¬ 
te nabaviti medalju BI. Alojzija - odlivenu u 
srebru ili bronci, uokvirenu staklenim okvi¬ 
rom - koja može biti dragi dar ili uspomena. 


ICijena je 150 kn. 

Postupak za 
proglašenje svetim 
kardinala Franje 
Kuharica 


Uvijek sam molila za njega, da ustraje, da bude potpora 
svim ljudima. Imao je blage riječi, davao je lijepe upute 
kao i naš Blaženi Alojzije. Stvarno su oni uzor kršćanskog 
života. On je tako milosrdno, blago, poticao hrvatski na¬ 
rod da živi bez nasilja i bez mržnje, da tuđe poštuje, da 
budemo pravedni i pošteni. 


N akon imenovanja mons. Jurja Batelje 
za postulatora u kanonskom postupku 
proglašenja svetim zagrebačkog nad¬ 
biskupa kardinala Kuharica, novoimenovani 
postulator je, nakon potrebnih konzultacija i 
provjere spisa koji su mu bili dostupni, zatra¬ 
žio od zagrebačkog nadbiskupa kardinala Jo¬ 
sipa Bozanića da pokrene kanonski postupak. 
Naime, kanonski postupak ne može otpočeti 
dok se za to ne prikupe potrebni dokumenti, 
provjeri pismena ostavština Sluge Božjega te 
teološka i povijesna komisija daju svoj pravo¬ 
rijek ima li u njima štogod protivno katoličkoj 
vjeri i moralu. 

Osim toga, zagrebački nadbiskup kao pokre¬ 
tač postupka posavjetovao se s biskupima HBK 
na zasjedanju 17. travnja 2012. o svrhovitosti ka¬ 
nonskog postupka za proglašenje svetim kardi¬ 
nala Franje Kuharića. Cim Tajništvo HBK prosli¬ 
jedi pokretaču kauze pismenim putem da su bi¬ 
skupi jednodušno podržali uvođenje postupka 
za proglašenje svetim kardinala Franje Kuharića, 
uslijedit će molba Kongregaciji za kauze svetaca 

za pristanak (Nulla osta) 
uvođenja spomenutoga 
kanonskog postupka. 


Dok se očekuju daljnji postupci, donosi¬ 
mo čitateljima nekoliko razmišljanja vjernika 
iz krašićke, pribićke i slavetićke župe koji su 
svoje očitovanje izgovorili na hodočašću Maj¬ 
ci Božjoj Dolskoj 20. svibnja 2012. 

Drago JURKOVIĆ (rođ. 
26. lipnja 1940., iz Pri- 
bića): »Kardinal Kuha- 
rić puno znači za naš 
kraj i za mene kršćani¬ 
na. On je ovdje rođen. 
Osjećao sam da ne živi 
samo za preporod na¬ 
šega kraja. Za njega su 
svi ljudi bili jednaki. U 
svemu je značajan i ve¬ 
lik. Manje ga se sjećam kao svećenika, ali kao 
biskupa vrlo se dobro sjećam. Bio sam mu mi¬ 
nistrant u Pribiću, saslušao sam mnoge njego¬ 
ve propovijedi i uvijek imao dojam da je pra¬ 
vedan čovjek. Znam da je pratio događanja u 
svijetu, ali me se uvijek dojmilo kad je pitao 
kako ljudi u našem selu, župi, pa i kako mi ži¬ 
vimo u obitelji. Oduševljavalo me kako vodi 
brigu za svakog čovjeka i da mu nitko nije bio 
nevažan.« 


Ivan BURJA (rođ. 10. lipnja 1929., iz Krašića): »Poznavao sam kardinala Kuha¬ 
rića i prije nego što je imao mladu misu. O njemu mogu reći puno lijepih stva¬ 
ri i samo dobro. Kad sam ga slušao, razmišljao sam kako je on duhovan, čvrst 
čovjek. Blagim je riječima znao izreći ozbiljne pouke. Štovao je Majku Božju. 
To iskustvo prenosio je nama običnim vjernicima potičući nas na traženje nje¬ 
zine pomoći, utječući se u njezin zagovor, osobito molitvom krunice.« 

Postupak za proglašenje svetim 



Marija BARUNDIĆ r. Špoljar (rođ. 2. listopa¬ 
da 1947., iz Krašića; suprug Franjo Barundić, 
rođ. 11. prosinca 1943.; vjenčani su 14. siječ¬ 
nja 1967. u Krašiću, imaju dva sina: Ivana i Jo¬ 
sipa): »Štujem Blaženoga Alojzija Stepinca ot¬ 
kad znam za sebe. To su me naučili baka, maj¬ 
ka i otac. Govorili su o njemu sve najljepše naj¬ 
prije kao svećeniku, poslije biskupu, a sada i 
pravedniku, svecu. To ja svojoj djeci preno¬ 
sim. Mene je kao djevojčicu, i druge kolegice, 
kad god bismo mu, osobito u svibnju, donijele 
stručak cvijeća, podario bombonima. No, ne¬ 
što važnije. Moj je suprug bio siroče. Otac mu 
je poginuo u ratu, majka mu je umrla. Bilo mu 
je na utjehu kad je mogao doći u župni stan 
gdje je bio naš Blaženik. On je sa sestrama vo¬ 
dio brigu da bi se svaki dan malome pružilo 
zalogaj hrane za pojesti. Bio je gladan, takore¬ 
ći gol i bos. Kad je jedne zime došao u župnu 
kuću. Blaženi je Alojzije rekao: 'Sestro, gledaj¬ 
te, mali nema ni cipele, ni kape, ni kaputića. 
Hajde onaj moj stari kaput prekrojite i malo¬ 
me sašijte kaputić. Otiđite kod 'Bate' i kupite 
mu cipelice, a ovu moju francusku kapu - jer 
je prevelika za njega malo prekrojite za njego¬ 
vu glavu. Vidite da je dječak pobožan, dolazi 
na Misu i na krunicu, pa ne može tako slabo 
obučeno dijete stajati u hladnoj crkvi. Ja sada 
nemam čime nagraditi Vaš trud, ali ću odslu¬ 
žiti svetu Misu za Vašu družbu.' 

Isto tako vidim kardinala Franju Kuhari- 
ća. Uvijek sam molila za njega, da ustraje, da 
bude potpora svim ljudima. Imao je blage rije¬ 
či, davao je lijepe upute kao i naš Blaženi Aloj¬ 
zije. Stvarno su oni uzor kršćanskog života. 
On je tako milosrdno, blago, poticao hrvatski 
narod da živi bez nasilja i bez mržnje, da tuđe 
poštuje, da budemo pravedni i pošteni. 

Razlika između njih samo je u tome što 
kardinal Kuharić nije bio u zatvoru, ali je trpio 
za hrvatski narod i za našega Blaženika. Uvi¬ 
jek je govorio istinu. Što je govorio riječju, po¬ 
tvrđivao je životom. Imao je velike poteškoće, 
velik pritisak sa strane države i vlasti koja je 
htjela istinu pretvoriti u laž.« 


Barica MILETIĆ (rođ. 1. stu¬ 
denoga 1946., iz Slavetića): 
»Idem redovito u Dol. Po¬ 
znavala sam kardinala Ku- 
harića. Bio je dobar čovjek, 
pobožan. Propovijedao je 
odlučno i pravedno. Bilo ga 
je ugodno slušati. Njegove 
bi me riječi dirnule u srce i 
razmišljala sam o onome što 
je govorio. On nikoga nije 
ostavljao ravnodušnim.« 



Njegove su propovijedi bile dirljive, pota¬ 
kle bi me na razmišljanje. Dok je on pro¬ 
povijedao, imao sam dojam da je to uisti¬ 
nu Božja riječ. Duboko me dirnula njegova 
oporuka u kojoj se vidi da je još za života 
na zemlji osjećao radosti neba. 

Josip BAKALAZ (iz 
Dola): »Jačala nas je 
moralna snaga kardi¬ 
nala Kuharića. Posje¬ 
dovao je živu vjeru u 
Boga. Puno mi je zna¬ 
čila i njegova pobož- 
nost prema Majci Bož¬ 
joj. Kad bi došao ova¬ 
mo u crkvu u Dolu, za¬ 
molio bi nas da ga osta¬ 
vimo barem pola sat u miru za molitvu u sa¬ 
branosti. Bio je putokaz svima nama da krene¬ 
mo njegovim stopama, njegovim putem vjere. 
Pokušao sam tu njegovu vjeru opisati stiho¬ 
vima i nastalo je nekoliko pjesama. Neke su i 
uglazbljene. On je za mene svetac. Njegove su 
propovijedi bile dirljive, potakle bi me na raz¬ 
mišljanje. Dok je on propovijedao, imao sam 
dojam da je to uistinu Božja riječ. Duboko me 
dirnula njegova oporuka u kojoj se vidi da je 
još za života na zemlji osjećao radosti neba.« 


Darovatelji za postupak proglašenja svetim 
kardinala Franje Kuharića: Ljubica LJETI - 
Novi Travnik 

Postupak za 
proglašenje svetim 
Sluge Božjega 
Josipa Langa 

Nadbiskupija zagrebačka s ponosom otvara 
stranicu svetosti puno intenzivnije negoli je to 
bilo u drugim razdobljima kroz 11 stoljeća nje¬ 
zine bogate duhovne povijesti. 


U tijeku je izrada pozicije za proglaše¬ 
nje blaženim Sluge Božjega Josipa Lan¬ 
ga, pomoćnoga biskupa zagrebačkoga. 
Proučava se i za tisak pripremaju izjave svje¬ 
doka koji su na crkvenom sudu od 1946. do 
1980. godine svjedočili o krjeposnom životu 
i glasu svetosti ovoga Sluge Božjega. Budu¬ 
ći da dokumentacija s tog postupka broji ti¬ 
suće stranica na talijanskome jeziku postupak 
će potrajati koju godinu, ali s obzirom na to 
da je riječ o istinskom apostolu kršćanske lju¬ 
bavi, vjerujemo da će kanonski postupak biti 
uspješno dovršen. 

Čitateljima prenosimo molbu dr. Nikole 
Kolareka da se uvede kanonski postupak za 
proglašenjem blaženim i svetim biskupa Lan¬ 
ga iz katoličkog časopisa Sacerdos Christi. S ob¬ 
zirom na to da je pismo napisano odmah na¬ 
kon Langove smrti, vjerujem da će današnji 
vjernici lakše upoznati značaj ovoga Isusova 
učenika. 

Za kanonski proces t biskupa Langa 

Naš urednik primio je list sljedećeg 
sadržaja: 

Roma, 13. XI. 1924. 

Velečasni gospodine! 

Evo me, da Vam se javim iz moga novog 
boravišta, sv. Jeronima. Razlog ovog pisma, ili 


bolje poticaj za nj dao mi je razgovor što sam 
ga imao jučer s prof. fundamentalne teologije 
p. Van Laakom S. I. U razgovoru došli smo na 
to, da sam mu spomenuo neke stvari iz živo¬ 
ta pok. biskupa dra Langa. On se je veoma in¬ 
teresirao za stvar, pa sam mu morao pripovi¬ 
jedati više toga o svetom životu pok. biskupa. 
Kako je on imao prilike da prostudira nebroje¬ 
ne akte u procesima za beatifikaciju i kanoni¬ 
zaciju, odmah je predložio, da se što prije poč¬ 
ne sakupljati materijal za biografiju pok. bi¬ 
skupa, na temelju kojega bi s vremenom mo¬ 
gao započeti kanonski proces. Za početak pro¬ 
cesa ne traži se ništa više, nego 5-10 svjedo¬ 
čanstva de fama sanctitatis i o visokom stupnju 
kreposti. Ne treba ni kakovih izvještaja o ču¬ 
desima. To dolazi kasnije. Ne treba se ni bo¬ 
jati poteškoća, da se mogne dokazati herojski 
stupanj kreposti. Ovakove se poteškoće riješe 
mnogo laganije u toku procesa, nego odmah 
na početku. Jednako nije potrebno suviše se 
plašiti pred većim financijalnim poteškoćama, 
jer za početak nijesu troškovi veliki. Kasnije, 
kad stvar dobro uspijeva, nađe se uvijek bene- 
faktora među vjernicima. 

Naročito je P. Van Laak upozorio na razli¬ 
ku, kako u sličnim slučajevima postupaju Tali¬ 
jani i Francuzi, a kako Nijemci i mi. Danas sve 
više prevlađuje tendencija, da se za kanoniza¬ 
ciju ne traži drugo, pored čudesa, koje valja 
iznuditi od Boga, nego da je dotični na savrše- 

Postupak za proglašenje svetim 



❖Sluga Božji Josip Lang predvodi procesiju u svetište Majke Božje Remetske 


Zahvaljuj emo... 

■ Sve čitatelje Glasnika i štovatelje BI. Aloj- 
zija Stepinca koji su se pismenim putem 
preporučili u zagovor BI. Alojzija Stepinca 
i zatražili molitvu na njegovu grobu, poti¬ 
čemo da se u molitvi sjedine sa svim nje¬ 
govim štovateljima koji sudjeluju u svetoj 
Misi svakog 10. u mjesecu u zagrebačkoj 
prvostolnici u 18 sati. 

*** 

■ Hvala svim čitateljima, štovateljima Bla¬ 
ženoga Alojzija Stepinca u domovini i ši¬ 
rom svijeta, za molitve i darove te za nese¬ 
bično i velikodušno promicanje glasa sve¬ 
tosti i mučeništva kardinala Alojzija Ste¬ 
pinca. 


ni način vršio dužnosti svoga zvanja. Moje je 
skromno mišljenje, ne bi bilo to teško dokaza¬ 
ti za pok. biskupa dra Langa. Pa ako se pokre¬ 
ne jedna ustrajna molitvena akcija, da Gospod pro¬ 
slavi jednog svetog biskupa, koji je nikao iz naše¬ 
ga naroda u danima tako sudbonosnim za Crkvu u 
hrvatskim zemljama, mislimo, da se s velikim po¬ 
uzdanjem možemo nadati uslišanju naših molita¬ 
va. Kad bi biskup dr. Lang živio u Italiji, sigu¬ 
ran sam, da bi se već stvorio skup ljudi, koji 
bi započeli akciju za kanonski proces. - Pišem 
to eto. Vama, jer ste dobro poznavali pok. bi¬ 
skupa, u nakani, da se pokrene takva akcija. 
Prvo, što bi bilo potrebno, jest dobra biografi¬ 
ja biskupova. A onda molitva, da stvar dobro 
uspije. Radovat ću se, ako sam s ovim predlo- 
gom došao među zadnjima. 

Preporučajuć se u memento. Vama u Kri¬ 
stu odan 

Dr. N. Kolarek. 


Na našu radost bio je doista dr. Nikola Ko¬ 
larek među zadnjima s ovim predlogom, jer 
je Hrv. kat. nar. savez već sve ovo zaključio. 
Miče se i kod nas. Bogu hvala, naprijed. Mož¬ 
da imade biskup dr. Lang zaslugu, da smo već 
toliko naprijed pokročili. 

Uredništvo 1 


Pozivam stoga svakoga čitatelja Glasni¬ 
ka da bude pronositelj glasa svetosti Sluge 
Božjega Josipa Langa i neka moli da Bog na 
njegov zagovor učini koji čudesan znak kao 
potvrdu da se Bogu u potpunosti svidio. 


1 Sacerdos Christi, list namijenjen svećeničkom duhovnom ži¬ 
votu, god. III. (studeni 1924), br. 11., str. 172.-173. 

Žrtva je 
najuzvišeniji 
oblik darivanja 


»Potaknuti Stepinčevim primjerom dozrijevali smo 

JE _ *, / b za svećeništvo. Bio je primjer kršćanske jakosti u 

I ' |l|lM| kušnjama života te vjernosti Bogu i Crkvi!« 

-HTfl) a/a Mons. Aldo ROMA 


❖ Mons. Aldo Roma, prijatelj malenih 


❖Mons. Aldo Roma, štovatelj BI. Alojzija Stepinca, 
apostol djece i mladih 

U nedjelju 16. travnja 2012. u ranim ju¬ 
tarnjim satima umro je u 83. godini 
života mons. Aldo Roma. U župu 
Piombino Dese došao je godine 1954. kao 
kapelan. Od najranije mladosti zavolio je 
skrb za radnike i rješavanje društvenih pita¬ 
nja. Njegov dinamičan i komunikativan način 
rada u suradnji s društvenim vlastima omo¬ 
gućio je da je preobražaj samoga mjesta i ci¬ 
jele župe iz seljačkoga u suvremeno radničko 
stanje premostio bez trauma ili gubitka vjer¬ 
ničke svijesti kod ljudi. Upravo su njegovim 
zalaganjem uspostavljene dvije prve tvornice 
u mjestu za koje je on pripremio vodeće ljude 
da bi potom mogao svima jamčiti radno mje¬ 
sto, razvitak i napredak. Budući da je imao ve¬ 
lik ugled u narodu i izvrstan u svećeničkom 
životu i radu, biskup mu je povjerio skrb du¬ 
hovnog asistenta za pokrajinu Treviso i pasto- 
ral radnika u biskupiji. Na toj je službi djelo¬ 
vao od godine 1963. do 1971. On je već 1956. 
zajedno s mons. Dal Colleom utemeljio odsjek 
Katoličke akcije za radnike da im bude od po¬ 
moći u zapošljavanju i za njihovo školovanje. 


Mons. Roma je u svojoj biskupiji bio 
savjetnik za redovnike i podupiratelj za pro¬ 
micanje njihove formacije. Uspostavio je prve 
škole za zaručnike u pripravi za brak, zatim 
škole društvene i političke formacije za načel¬ 
nike s jasnom kršćanskom orijentacijom, a us¬ 
postavio je i poseban odbor koji se brinuo za 
skrb župljana raseljenih širom svijeta. 

U zauzetom radu i suradnji s vjernicima 
pridonio je obnovi veličanstvene župne crkve 
koja se s pravom naziva bazilikom. Obnovlje¬ 
nu je crkvu 30. listopada 1988. posvetio kardi¬ 
nal Bernardin Gantin koji je s tom prigodom 
pozorno slušao svjedočenje mons. Rome o BI. 
Stepincu kao mučeniku za jedinstvo Crkve. 

Mons. Roma organizirao je molitvene za¬ 
jednice i različite skupine vjernika za prouča¬ 
vanje crkvene povijesti, liturgijske djelatnosti 
i poznavanje Svetoga pisma i posebno je orga- 

Svjedočanstva 



❖Prvi prikaz lika BI. Alojzija Stepinca u liturgijskom pro¬ 
storu na ambonu župne crkve Sv. Blaža i Josipa u Piombi- 
no Dese (Italija) 


nizirao skrb za najmlađe uspostavivši u župi 
dječje vrtiće. Za svoje djelovanje primio je pri¬ 
znanje pape Ivana Pavla II., odlikovanje pred¬ 
sjednika Republike Italije te zlatnu medalju 
gradonačelnika mjesta Piombino Dese. 

Zauzeo se za razvoj kršćanskoga odgoja u 
osnovnoj školi i u oratoriju. Bio je duša pre¬ 
poznatljive misijske osjetljivosti u župi u stal¬ 
nom kontaktu s brojnim misionarima i misi¬ 
onarkama svoje župe i domaćin brojnim sve¬ 
ćenicima koji su ponikli uz njegov pastoralni 
rad i rad njegovih suradnika. 

U glasilu župe Costruire insieme (Gradimo 
zajedno) često je pisao svjedočanske članke o 
Blaženome Alojziju Stepincu i stavljao ga za 
uzor svojim vjernicima. Poznavajući njegovu 
pobožnost prema BI. Stepincu, mjesni je bi¬ 
skup prije tri godine na Stepinčev grob uputio 
sve svećenike zaređene zadnjih deset godina. 
Tako se ljubav jednoga svećenika umnožila u 
srcima pedesetak drugih. 

Postulatura BI. Alojzija Stepinca zahvalju¬ 
je mons. Aldu Romi za svjedočanstvo o Blaže- 


Žrtva je najuzvišeniji 
oblik darivanja i su¬ 
djelovanja pojedinca 
u životu, u zdravlju i 
u spasenju čovječan¬ 
stva i bez sumnje je 
mučeništvo najuzviše¬ 
niji oblik žrtve. Od mu¬ 
čenika zajednica crpi 
vjeru i nadvladava ži¬ 
votnu sumnju: sumnju 
o tome »tko smo«, i 
»kamo idemo«. 


nom Alojziju Ste¬ 
pincu koje je svo¬ 
jim župljanima i 
svećenicima svo¬ 
je biskupije pru¬ 
žao desetljećima. 
Nakon što je nje¬ 
gov brat dobio 
olakšanje u teš¬ 
koj bolesti na za¬ 
govor BI. Alojzija 
Stepinca i što je i 
sam bio formiran 
u stavu BI. Aloj¬ 
zija Stepinca i nje¬ 
govoj vjeri, on mu 
se utjecao u zago¬ 


vor još za života, a 
osobito nakon njegove smrti. Bio je jedan od 
rijetkih svećenika koji je svake godine 10. ve¬ 
ljače imao svečani Requiem u svojoj župi za 
kardinala Stepinca, a od godine 1999. svečano 
je proslavljao njegov blagdan. 

Mons. Aldo Roma prvi je svećenik u Kato¬ 
ličkoj crkvi koji je lik BI. Alojzija Stepinca posta¬ 
vio na ambon novouređene župne crkve. Nai¬ 
me, na jedinstvenom reljefu prikazan je Uskr- 
sli Krist, kao srce spasenja čovjekova i kao naj¬ 
uzvišeniji primjer žrtve. Njegov lik i žrtva ispre¬ 
pleteni su sa žrtvom današnjega čovjeka, a pred¬ 
stavljaju je mučeništvo BI. Maksimilijana Kolbea 
u Auschwitzu, BI. Alojzija Stepinca u Zagrebu i 
svećenika Stanislava Popieluszka u Poljskoj. 

Žrtva je najuzvišeniji oblik darivanja i su¬ 
djelovanja pojedinca u životu, u zdravlju i u 
spasenju čovječanstva i bez sumnje je muče¬ 
ništvo najuzvišeniji oblik žrtve. Od mučeni¬ 
ka zajednica crpi vjeru i nadvladava životnu 
sumnju: sumnju o tome »tko smo«, i »kamo 
idemo«. 


Umjetnik je dao dvostruko svjedočanstvo 
naroda u hodu - »Crkve« - u prošlim vreme¬ 
nima i »Crkve« u sadašnjem i budućem vre¬ 
menu. 

Totalitarne režime Rimskoga Carstva te 
nacizma i boljševizma, dakle, razdoblje pro¬ 
gona Crkve u Rimskom Carstvu i u naše su¬ 
vremeno doba, predstavljaju vojnici presječe¬ 
na lica. Umjetnik nije želio otkriti do kraja sili¬ 
nu mržnje progonitelja prema Bogu i Crkvi. S 
lijeve strane je sveto platno (Sindone) s likom 
Isusovim, a s desne strane su prepoznatljiva 
lica trojice suvremenih mučenika: Maksimili- 

❖ Pločica u podu ka¬ 
pele uz župnu crkvu 
Sv. Blaža i Josipa 
u Piombino Deseu 
s natpisom »BEA- 
TO LUIGI STEPINAC 
MARTIRE - BLAŽE¬ 
NI ALOJZIJE STEPI¬ 
NAC MUČENIK« 


❖Slika BI. Alojzija Stepinca koju je preč. Dragutin Kučan, 
župnik krašićki, darovao mons. Aldu Romi, svakogodišnjem 
hodočasniku na grob Alojzija Stepinca u Zagrebu i u mje¬ 
sto njegova preminuća u Krašiću, mons. Roma ju je posta¬ 
vio na zid kapele uz župnu crkvu Sv. Blaža i Josipa u Piom¬ 
bino Deseu (Italija) da bude poticaj vjernicima na vjernost 
Kristu i Crkvi 

jana Kolbea, Alojzija Stepinca i Stanislava Po- 
pieluszka. 

Ovim je prikazom umjetnik naznačio sna¬ 
gu organiziranoga nasilja i represije, uvijek 
nesposobne zaustaviti hod kršćanske zajedni¬ 
ce i snagu svjedočanstva očitovanoga »sve do 
prolijevanja krvi«. 

Naime, uskrsli Krist uznosi u nebo trojicu 
mučenika koji predstavljaju cijelu Crkvu, uvi¬ 
jek u progonu, a mučenici iz svakidašnjega ži¬ 
vota Crkve uzneseni su s Kristom u Sunce koje 
predstavlja svemir i cijeli spašeni svijet. 

Tim prikazom župnik Roma i njegovi žu- 
pljani htjedoše da njihova župna zajednica 
živi poruku mučenika i u naše doba, jer ni da¬ 
nas ne manjka kušnji za vjeru ni poteškoća za 
vjernost uskrslom Kristu. 

Mons. Roma postavio je ime BI. Stepinca i 
na pločici u kapeli uz župnu crkvu, pred sve- 


tohranište, da svakog prolaznika upozori na 
poklon Svetootajstvenom Isusu po primjeru 
kardinala Stepinca. U tu istu kapelu postavio 
je i sliku BI. Alojzija Stepinca koju mu je po¬ 
klonio krašićki župnik Dragu¬ 
tin Kučan. 

Mons. Roma svake je go¬ 
dine hodočastio dva puta na 
grob BI. Alojzija Stepinca: jed¬ 
nom na proljeće sa župljanima, 
gotovo redovito u tri autobusa, 
a jednom na jesen s najbližim 
župnim suradnicima. Svoju 
ljubav prema BI. Stepincu oči¬ 
tovao je i pomažući Zagrebač¬ 
koj nadbiskupiji, kako kardinalu 
Kuhariću tako i kardinalu Boza- 
niću, a u njegov dom navraćali 
su i brojni svećenici Zagrebačke 
nadbiskupije. 

Sprovodne obrede na mje¬ 
snom groblju u Piombino Dese u 
ponedjeljak 17. travnja predvo¬ 
dio je biskup Trevisa Gianfran- 
co Agostino Gardin uz asisten¬ 
ciju umirovljenog biskupa Tre- 

- visa mons. Pa- 

| ola Magnania i 
mons. Silvija Pa- 
doina, umirov¬ 
ljenog biskupa 
Pocuolia i nekoć 
tajnika Kongre¬ 
gacije za bisku¬ 
pe, brojnih sve¬ 
ćenika biskupij¬ 
skih i redovnič¬ 
kih te u nazoč¬ 
nosti predstav¬ 
nika mjesnih 
i pokrajinskih 
vlasti, društava 
i mnoštva Bož¬ 
jega naroda. 

Zahvaljuje¬ 
mo mons. Aldu 
Romi za svjedo¬ 
čanstvo sveće¬ 
ničke ljubavi ko¬ 
jom je uspješno i 


Mons. Roma svake je 
godine hodočastio dva 
puta na grob BI. Aloj¬ 
zija Stepinca: jednom 
na proljeće sa župljani¬ 
ma, gotovo redovito u 
tri autobusa, a jednom 
na jesen s najbližim 
župnim suradnicima. 

Svoju ljubav prema BI. 

Stepincu očitovao je i 
kroz pomoć Zagrebač¬ 
koj nadbiskupiji, kako 
kardinalu Kuhariću 
tako i kardinalu Boza- 
niću, a u njegov dom 
navraćali su i brojni 
svećenici Zagrebačke 
nadbiskupije. 

pohvalno ukra¬ 
sio cjelokupni prostor župne crkve i pouzda¬ 
nja u zagovor BI. Alojzija Stepinca kojim nam 
očituje njegovu zaštitu u cijeloj Crkvi. 

Svjedočanstva 


Umro don Baldo Mladošević, 
mučenik komunističkog progona 




I ons. Baldo Mla¬ 
došević rođen 
je 1922. u Vi- 
taljini od oca Antuna i 
majke Jele rođene Bra- 
jević. Osnovnu školu 
pohađao je u Vitaljini, 
gimnaziju u Dubrov¬ 
niku. Studij teologije 
započeo je 1943. godi¬ 
ne kod dominikana¬ 
ca u Dubrovniku, a 
završio ga, zbog rat¬ 
nih previranja i poratnih progona, 1956. godi¬ 
ne na dubrovačkoj franjevačkoj bogosloviji. Tri 
puta ga je ondašnja jugoslavenska vlast zatvara¬ 
la, a 1947. godine bio je osuđen na sedam godina 
zatvora s prisilnim radom. Posljednje dvije godi¬ 
ne zatvora proveo je u samici u Lepoglavi oda¬ 
kle je pušten na slobodu nakon potpuno izdrža- 
ne kazne 31. prosinca 1954. Za svećenika ga je za¬ 
redio biskup Pavao Butorac u dubrovačkoj kate¬ 
drali Gospe Velike 11. ožujka 1956. godine. Bio 
je župnik župe sv. Nikole u Dubravci u Kona- 
vlima devet godina, a od 1963. upravljao je i žu¬ 
pom sv. Srđa i Baha u Pridvorju. Godine 1965. 
postao je župnikom župe Presvetog Trojstva na 
Grudi i na toj službi ostao trideset i četiri godi¬ 
ne, sve do umirovljenja u rujnu 1999. godine. Od 
2007. godine boravio je u Domu umirovljenika 
u Dubrovniku, a posljednjih mjeseci u svećenič¬ 
kom domu. Odlikovan je čašću prelata Njegove 
Svetosti. Preminuo je 28. lipnja u 90. godini živo¬ 
ta i 56. godini svećenstva u svećeničkom domu u 
Dubrovniku. 

Pokopan je na mjesnom groblju u Vitalji¬ 
ni u subotu 30. lipnja 2012. Misu zadušnicu i 
sprovodne obrede u nazočnosti velikog bro¬ 
ja svećenika, redovnika, redovnica i vjernika 
predvodio je dubrovački biskup Mate Uzinić. 
Polazeći od stihova svećenika i pjesnika Izido¬ 
ra Poljaka »Planite bijeli ognjevi duše« i evan¬ 
đeoskog teksta o soli zemlje i svjetlosti svijeta, 
biskup Uzinić rekao je u uvodu propovijedi 
kako su mnogi biskupi, svećenici, redovnice 
i redovnici i brojni vjernici svoje opredjeljenje 
da bacaju »snopove zlatne svjetlosti« morali 
potvrditi mučeništvom, a nemali broj i proli¬ 


jevanjem krvi. Osvrćući se na vrijeme nakon 
II. svjetskog rata, biskup je istaknuo: »I mno¬ 
gima su u tim olovnim vremenima, obilježeni¬ 
ma progonom ljudi samo zato što su bili dru¬ 
ge rase, klase, druge vjere ili nacionalnosti, je¬ 
dina utjeha bile riječi: 'Blago vama kad vas - 
zbog mene - pogrde i prognaju i sve zlo slažu 
protiv vas! Radujte se i kličite: velika je plaća 
vaša na nebesima!' Tom nizu svjedoka i muče¬ 
nika, bacača snopova zlatne svjetlosti, među 
kojima osobito svijetli lik BI. Alojzija Stepinca, 
pridružio se svojom skromnom pojavom čo¬ 
vjek i svećenik, prelat Njegove Svetosti, don 
Baldo Mladošević.« 

O najtežim godinama pokojnikova živo¬ 
ta i ustrajnosti da unatoč svemu postane sve¬ 
ćenik, biskup je rekao: »Njegov život ostao 
je trajno obilježen neobjašnjivim progonom i 
sedmogodišnjim zatvorom u Lepoglavi koji 
brojem sedam ne zaokružuje samo patnju ko¬ 
joj je bio izložen dvogodišnjom samicom i teš¬ 
kim povremenim radovima na Golom otoku, 
Lonjskom polju. Novom Beogradu i autopu¬ 
tu, nego i utjehom koju je pronalazio u činjeni¬ 
ci da je zatvorski prostor, makar se i nisu mo¬ 
gli susretati, dijelio s BI. Alojzijem Stepincem 
i mnogim drugim hrabrim svjedocima vjere i 
domoljublja. 

Možda je baš ovo posljednje ono što mu je 
pomoglo da ne odustane, nego da i nakon za¬ 
tvora krene zacrtanim putem bacača snopova 
svjetlosti svećeničkim služenjem Bogu u svo¬ 
joj Dubrovačkoj biskupiji.« 







Dragi velečasnih 

Primio sam Vaše cijenjeno pismo 38 prilozima 
Vase^nrve svete Mlse.GraaČna hvala i u isti mah 
srdačna čestitka na velikoj milosti,koju Vam Je 
udijelio Gospodin'. 

Vrlo me iznenadilo saznnje,da 
ste bili moj supatnik u Leooglavi,iznenadilo ali 
i obradovalo.Vid im naime,da Vas sve te patnje ne 
aa.co nisu oborile,nego naprotiv učvrstile na ži- 
votnom^outu i dovele k oltaru Božjem sa Jednim ve¬ 
likim životnim isku3tvom,a to nije mala stvar. v > 
Uz blagoslov i pozdrav u 
G03D0dinU X ,ĆcnW- /Vv-.. 

nad bis 


is^up zagrebački 

Biskup Mahnić 
adorator SSmi 

Apostol euharistijskih pobožnosti i angažiranja Kri¬ 
stovih vjernika-laika u Crkvi i u svijetu bijaše u Cr¬ 
kvi u Hrvata krčki biskup Antun Mahnić. Premda je 
rođenjem bio Slovenac, po duhu i djelu može ga se 
držati za istinskog Kristova učenika i hrvatskog ro¬ 
doljuba. Njegovo se tijelo danas čuva u katedrali u 
Krku. Znakovito je što se, otkako je godine 2002. s 
groblja na Ksaveru u Zagrebu preneseno u Krk, vjer¬ 
nici, stariji i mladi, mole na njegovu grobu i svoju 
vjeru u snagu njegova duha potkrjepljuju neuvelim 
cvijećem i stalnim svjetlom svijeća. 


V 

Č itateljima prenosimo razmišljanje dr. Kvi- 
rina Bonefačića, biskupa splitskoga i ma- 
karskoga o Mahniću kao klanjatelju Pre¬ 
svete Euharistije. 

»O mnogim velikim i svetim muževima pri¬ 
povijeda se da su za svog dnevnog rada mno¬ 
go molili i radi molitve često svoj posao preki¬ 
dali; da su se zabavljeni svojim redovitim zani¬ 
manjem u duhu Bogu klanjali, da su često kroz 
dan i pri poslu prigibali svoja koljena na poklon 
Bogu. 

O sv. Tomi Ak. kaže se da su njegova Sum- 
ma i druga djela, kojima se mi danas divimo, 
plod molitve, razmišljanja, dar s neba, pa i sam 
na tom daru Bogu zahvaljuje. 

I biskup Mahnić, koji je nama svećenicima 
uopće bio u mnogom pogledu uzor i ogledalo za 
života pa je to ostao i poslije smrti, bio je na oso¬ 
biti način vir orationis, ali ne ore, nego više men- 
te et corde - a napose je bio gorljiv klanjalac Pre¬ 
svetog Sakramenta, bio je najvjerniji i najsavje- 


*Radi lakšeg čitanja i razumijevanja teksta promijenio sam 
autorove riječi Mahnič u Mahnić , euharistični u euharistijski, di- 
eceza u dijeceza , poduzimlje u poduzima. 


sniji S. K. 1 Tu je bila njegova škola gdje se vjež¬ 
bao u krepostima, trpao znanje i mudrost. Da ga 
promotrimo! 

U kapeli biskupske palače u Krku nije se 
prije čuvao Presv. Sakramenat. Došavši g. 1897. 
u Krk, opazio je da mu nešto manjka i valjda je 
odmah prvog dana odlučio da što prije nastani 
kraj sebe svog najboljeg pomoćnika i savjetnika: 
Boga-čovjeka u Euharistiji. Međutim, brzo su 
opazili Krčani da se novi biskup - što prije nije 
bio običaj - češće i po više puta tjedno navraća 
u stolnu crkvu koja je samo preko puta biskup¬ 
ske palače i da tamo ostaje duže vremena, po cio 
sat. Djeca kao djeca radoznala, dovikujući jed¬ 
no drugomu: TI vescovo c'e dentro', povirivala 
su na vrata da bi vidjela što on u crkvi radi, pa 
opazivši kako on mimo, poniknute glave kleči 
u koru ili pred oltarom Presvetoga, s prstom na 
usnama udaljavala su se. Svi su u Krku naskoro 
znali zašto biskup sam polazi u crkvu tako često 
i u razno doba dana i što tamo radi. 

Više puta došao bi koji svećenik ili seljanin 
da govori s biskupom, ali njega nema u kance- 


1 Kratica znači svećenik klanjalac. 

lariji ni u njegovoj radnoj sobi - a vrata širom 
otvorena. Znalo se gdje će ga se naći. Ako je bilo 
štogod hitno, trebalo je samo poći do stolne cr¬ 
kve i bilo kako dati mu znak da ga trebaju. Di¬ 
gao bi se i vesela lica, kao da bi se htio ispričati, 
rekao bi: 'Zar ste dugo čekali?' 

Bivalo je tako sve do konca 1898. Obavljala 
se radikalna restauracija palače, pa se on pobri¬ 
nuo da se dolično popravi i uredi i kapela koju je 
opet on sam kasnije ljepše ukrasio o svom troš¬ 
ku. Povrativši se pred Božić te godine s prvog 
pohoda ad limina iz Rima, zadovoljan uspjehom 
audijencije kod Sv. Oca Lava XIII., koga je izvi¬ 
jestio i o svojoj rezidenciji, uvodi Presvetu Eu¬ 
haristiju u biskupsku kapelu. Sada nastaje novi 
život! U kapeli pred Presvetim može se sigur¬ 
no biskupa naći u svako doba. Stoga odsele, čim 
tko dođe u palaču, prije nego zazvoni, pogleda¬ 
va najprije sam, pa i kroz ključanicu, u kapelu, 
je li biskup tamo, a onda tek traži i pita gdje je i 
može li se s njime govoriti. 

Iz kapele su jedna vrata vodila u blagova¬ 
onicu. On premješta blagovaonicu tamo u jed¬ 
nu sobu prema vrtu, a uz kapelu, kraj euhari- 
stijskoga svog Gospodina, uređuje sobu, gdje 
će raditi, pisati; hoće da bude tik uz izvor svake 
mudrosti, pred očima Boga-čovjeka. Zato i vra¬ 
ta kapele samo malko pritvara da svjetlost vječ¬ 
ne luči dopre svojim zrakama do njegova stola! 
Put u biskupsku kancelariju i natrag ne vodi ga 
više preko hodnika, već kroz kapelu, gdje se za 
čas zaustavlja, kao da želi blagoslov ili zahva¬ 
ljuje za ono što je u spisima koji su mu u ruci. 
Piše za svojim stolom, a onda najednom ustaje, 
ide i sa svom poniznošću pobožno moli u kape¬ 
li pred oltarom. Malo za tim vraća se opet k svo¬ 
me stolu i dalje piše. Tako to dan na dan i če¬ 
šće kroz dan ponavlja. Imao sam prigode više 
puta opaziti gdje je on u slučaju protuslovlja od 
svojih podređenih, u neugodnostima, u teškoća¬ 
ma u upravi dijeceze i u kojekakvim drugim ne¬ 
prilikama... mjesto da plane gnjevom, kako obi¬ 
čaju slabi ljudi, pohrlio u kapelu i vruće molio. 
- Kada se ono poslije rimskog pokreta o porabi 
glagoljice iz g. 1898. i za vrijeme prve dijecezan¬ 
ske sinode (1901.) bila podigla protiv Mahnića, 
sa strane službenih i neslužbenih Talijana, po¬ 
duprtih od carske vlade, cijela hajka zbog glago¬ 
ljice, pa ga i u Rimu oklevetaše i prikazaše kao 
šizmatika, te je trebalo da neprestano i opetova¬ 
no izvješćuje i da se 'opravdava'..., on nije klo¬ 
nuo duhom. Čim bi pregledavajući poštu uočio 
kakvo pismo iz Rima ili od nuncijature iz Beča..., 
uzdahnuo bi i rekao: 'No, opet nešto...' i stisnuv 


pismo u ruci po¬ 
šao bi zamišljeno 
i mirno u kape¬ 
lu. Drugi već dan 
trebalo je prepisi¬ 
vati jasan i odlu¬ 
čan odgovor, sa¬ 
stavljen u klasič- 
koj latinštini ili fi¬ 
noj talijanštini. 

Bio je uvijek i 
u svakom pitanju 
pun žive vjere u 
uspjeh i u konač¬ 
nu pobjedu isti¬ 
ne i pravice. Nije 
se nikad bojao za 
dobru stvar, pa 
je i druge sokolio 
kada je vidio da 
počinju kolebati 
i gubiti postoja¬ 
nost i pouzdanje. 
Tu je moć on do¬ 
bivao u svojoj ka¬ 
peli pred sveto- 
hraništem po eu- 
haristijskom Isu¬ 
su. Na ovom eu- 


Nije se nikad bojao za 
dobru stvar, pa je i dru¬ 
ge sokolio kada je vi¬ 
dio da počinju kolebati 
i gubiti postojanost i 
pouzdanje. Tu je moć 
on dobivao u svojoj 
kapeli pred svetohra- 
ništem po euharistij- 
skom Isusu. Na ovom 
euharistijskom vrelu 
biskup Mahnić je crpio 
blago prave mudrosti 
što ju je onako odluč¬ 
no u svojim spisima 
učio i širio, tu je pri¬ 
mao utjehe, poticaje i 
jakosti u radu, svjetla 
za provođenje velikih 
svojih osnova, što ih 
je samo ondje klečeći 
pred Presvetim i zami¬ 
šljao i stvarao. 


haristijskom vre¬ 
lu biskup Mahnić je crpio blago prave mudro¬ 
sti što ju je onako odlučno u svojim spisima učio 
i širio, tu je primao utjehe, poticaje i jakosti u 
radu, svjetla za provođenje velikih svojih osno¬ 
va, što ih je samo ondje klečeći pred Presvetim i 
zamišljao i stvarao. 

Ali biskup Mahnić nije bio samo od sebe i za 
sebe ljubitelj i žarki klanjalac Euharistije, nego je 
on bio i u euhar. organizaciji te bez dvojbe jedan 
od najrevnijih članova udruge svećenika klanja- 
laca (Br. S. K.) pa je želio, preporučivao, molio i 
radio da bi to bili svi svećenici! Svoju je dužnost 
kao član najsavjesnije ispunjavao: svoj je (dvo-) 
mjesečni libePo ovršenim satovima adoracije re¬ 
dovito i točno dostavljao diec. upravitelju S. K.; 
na tim njegovim libelima malo i rijetko se vidje¬ 
lo + - znak sata klanjanja, - već je bilo obično 
poprijeko svih dana napisano: quotidie nisi aliter 
impeditus , 2 3 a niže u opasci opetredovito koja želja 
ili potreba što bi je preporučivao u molitve dru¬ 
gim S. K. - Mahnić biskup pored tolikih službe- 


2 Knjižicu. 

3 Svakodnevno ako drugim nije bio spriječen. 

nih posala i duž¬ 
nosti, uz nepre¬ 
stano čitanje te 
pisanje nebroje¬ 
nih filozofskih i 
nabožno-bogo- 
slovnih članaka 
i rasprava, s to¬ 
likom drugom 
koresponden¬ 
cijom... premda 
je već možda 20 
puta bio u ka¬ 
peli pozdravio i 
poklonio se Pre¬ 
svetomu, nalazi 
još uvijek - qu- 
otidie - vreme¬ 
na da po jedan 
cio sat probora¬ 
vi klečeći pred 
svetohraništem, 
da zadovolji 
više nego duž¬ 
nosti jednog S. 
K. Nije mu teš¬ 
ko, ne ponizuje 
ga, da o toj svo¬ 
joj dužnosti ne bi redovito i točno izvijestio di¬ 
jecezanskog upravitelja S. K., u tom poslu svog 
poglavara, a inače jednog svog kapelana! A mi? 
Ne možemo, naći vremena ni za jedan sat adora- 
cije na tjedan, čini nam se neko poniženje i suviš¬ 
na stvar pošiljati libel o ovršenoj adoraciji! Kako 
smo sitni prema njemu! 

Hoće on da sve svoje vjernike po dijecezi, i 
svećenike i svjetovnjake, privede k većemu ča- 
šćenju presvete Euharistije. Za to postavlja kao 
konačni cilj prvim općim pučkim misijama u 
god. 1898./99. presv. Srce Isusovo u Euharistiji. 
Kao vidljivi vanjski uspjeh tih misija ustanovlju¬ 
je se po svim župama Djevojačko društvo Srca 
Isusova za naknadnu sv. Pričest, a malo kasni¬ 
je uvodi se u većim župama Vječno klanjanje, pa 
u tu svrhu prima od čč. sestara predragocjene 
Krvi Isusove u Banjaluci hrvatski prijevod Val- 
serova djela Vječno klanjanje i daje ga tiskati u na¬ 
kladi svoje »Kurykte«, koja izdaje za puk Cvijeće 
Srca Isusova i Put k Srcu Isusovu. 

Opazio je, dok je sam dolazio da obavi uru 
klanjanja, da i jedan njegov mlađi svećenik kad i 
kad adorira. Nije mogao, a da ga jednom ne upi¬ 
ta: 'Je li vam možda poznata Associatio sacerdo- 
tum adoratorum'?' - 'Ja sam član iste i primam nje¬ 


❖Zastava s Euharistijskog kongre 
sa u Cresu održanog od 20. do 24 
travnja 1938. 


mački Vjesnik S. K. SS. Eucharistia iz Bolcana'. 
Kao da se nekako razvedrio. Posljedica je bila da 
je za koji mjesec bila uvedena u dijecezu udru¬ 
ga S. K...malo kasnije sporazumno sa Zagrebom 
i Ljubljanom ustanovljuje se i tiska u Krku 'SS. 
Eucharistia', vjesnik hrvatskih i slovenskih S. K., 
u kojem on sam najviše piše, priređuje se sasta¬ 
nak svećenika klanjalaca na Trsatu, euharistij- 
ski kongres u Ljubljani, u Dubrovniku... Biskup 
Mahnić klečeći pred Euharistijom daje inicijati¬ 
vu svemu, pokreće sve, duša je svemu, što sve 
poduzima; ali sam se ne ističe, već ostaje u zatiš¬ 
ju i moli, osobito ako predviđa, da bi koja počast 
mogla biti namijenjena njegovoj osobi. Ne će da 
se znade za nj i za njegov rad, pa zato i ne pri¬ 
sustvuje osobno euharistijskim sastancima, već 
ih samo izdaleka skromno pozdravlja i želi naj¬ 
bolji uspjeh. Euharistijska škola poniznosti i sa¬ 
mozataje! 

Pod iskusnim vođom Mahnićem euhari- 
stijsko kraljevstvo se tako među Jugoslavenima 
širi, učvršćuje, cvate, donosi i daje ploda poje¬ 
dincima i cijelome narodu. Ali, na žalost, dođe 
rat, koji prijeti da uništi sve, pa i ovo djelo, što 
je tako lijepo započelo i uspijevalo. Ne dolazi 
više na naša vrata 'SS. Eucharistia', pretvorena 
u 'Sveć. Zajednicu', da nas opominje, tješi, bo¬ 
dri i potiče; nema traga zajedničkom euharistij- 
skom životu i radu. Svršetkom rata valja da se 
sve obnovi... i obnavlja se. Mahnićevu dijecezu, 
u kojoj se euharistijski Bog - čovjek od svih vjer¬ 
nika s biskupom - patnikom na čelu osobito ča¬ 
stio, snalazi teška kušnja talijanske okupacije! U 
zapadnom dijelu iste biskupije 'više nego dvije- 
tisućljetna kultura' ili bolje moderno barbarstvo 
grubom silom pretvara i obara u rasulo kroz 20 
godina krasno razvijeni euharistijski život, ra¬ 
stjeruju se bez obzira pastiri, da se lakše raspr¬ 
še ovce...; ponestaje ne samo euharistijskog nego 
uopće religioznog života. Euharistijski Bog-čo- 
vjek hoće da poštedi biskupa Mahnića te ne bi 
vidio takve desolacije. On zaklapa svoje trudne 
oči daleko od svoga stada, podliježe ljutim rana¬ 
ma, što ih je barbarstvo zadalo njegovu srcu, koje 
je kipjelo od iskrene i žarke ljubavi prema Bogu 
i narodu svome. On umire..., a dijeceza njegova, 
vjernici njegovi tek poslije nekoliko dana i kri- 
šom doznaju za tamnu vijest, ali ne mogu, ne 
smiju da odaju javnu poštu njegovoj uspome¬ 
ni, da se skupno za nj pomole!« 

Dr. K. Bonefačić. 4 


4 Sacerdos Christi, list namijenjen svećeničkom duhovnom ži¬ 
votu, god. I. (svibanj 1922.), br. 5., str. 73.-75. 

Pohod nadbiskupa 
Stepinca Bosni 
i Hercegovini 

0 pohodu nadbiskupa BI. Alojzija Stepinca katoličkim vjernicima 
i svim ljudima dobre volje u Bosni i Hercegovini već smo izvije¬ 
stili u članku Josipa Joze Sutona »Dr. Alojzije Stepinac na putu 
kroz Bosnu i Hercegovinu 1938. god.« (Usp. Glasnik Blaženi Aloj¬ 
zije Stepinac, br. 4 (2002.), str.98.-101.; br. 1. (2002.), str. 35- 
36.) Želja nam je objaviti posebnu spomen-knjigu o tom značaj¬ 
nom događaju za hrvatski narod i Katoličku crkvu u Bosni i Her¬ 
cegovini, pa ćemo u nekoliko sljedećih brojeva Glasnika o njemu 
izvješćivati prema opisu prof. Vjenceslava Topalovića. 

Ako tko od čitatelja zna koju pojedinost o tom događaju, ili po- 
❖ Zagrebački nadbiskup Alojzije Stepinac i krize- sjeduje fotografiju o njemu, neka ih proslijedi na adresu Postula- 
vački vladika dr. Dionizije Njaradi na putu za Saraje- * e 7 aa rebu 
vo, u Konjicu 24. lipnja 1938. (fotoarhiv Provincije, ^ 

Mostar, fotoostavština fra B. Bubala) 


Piše: prof. mr. sc. Vjenceslav TOPALOVIĆ 


P roslava je počela 25. lipnja u 11 sati. Prvi 
su svečanu obljetnicu nadbiskupu Šari- 
ću kao svome nadbiskupu čestitali pri¬ 
padnici klera Vrhbosanske nadbiskupije s dr. 
Buljanom na čelu, zatim oci franjevci na čelu 
s provincijalom o. M. Jakovljevičem, tajnikom 
o. Ilovačom te rektor teologije u Sarajevu dr. 
Ante Alfirević D.I. Potom su dobre želje izre¬ 
kli ostali čestitari: predsjednici HKD »Napre¬ 
dak« i »Napretkova zadruga«, dr. Z. Sutej u 
ime ostalih hrvatskih kulturnih društava, ka¬ 
nonik Nedič u ime središnjeg odbora za grad¬ 
nju crkve sv. Josipa u Sarajevu, prof. R. Zapla- 
ta u ime delegacije »Vojske sv. Antuna«, pred¬ 
vodnik delegacije Katoličke akcije M. Palan- 
džić, predsjednik »Katoličkih muževa«, di¬ 
rektor gimnazije Poljak u ime kongregacija, č. 
s. Laura u ime katoličkih škola i zavoda, č.s. 
provincijalka kćeri Božje ljubavi i mnogi dru¬ 
gi. Čestitkama su se pridružili i predstavni¬ 
ci državnih institucija Kraljevine Jugoslavije: 
hrvatski poslanik dr. Subašić te predstavnici 
grada Sarajeva. Pred kraj proslave nadbisku¬ 
pu Sariću se obratio i čestitao mu tako važan 
i lijep jubilej zagrebački nadbiskup dr. Alojzi- 



❖Na proputovanju iz Mostara u Sarajevo nadbiskup Stepinac 
prolazio je kanjonom rijeke Neretve 


je Stepinac, a potom i križevački vladika dr. D. 
Njaradi i dubrovački biskup dr. J. M. Carević. 
Na kraju su pročitana i neka od mnogobrojnih 
pisama što su ih prigodom jubileja nadbisku¬ 
pu poslali različiti crkveni i civilni dostojan¬ 
stvenici pa je tako pročitano i pismo, odnosno 
čestitka, hrvatskog vođe dr. Vladka Mačeka. 

Ovim je pozdravnim govorima završen 
prijepodnevni dio proslave koji je bio zatvore¬ 
nog tipa za crkvene i druge dostojanstvenike, 
a uvečer je nastavljena proslava ispred nadbi¬ 
skupskog dvora. Na ovoj se proslavi okupilo 

❖ Uspomena s pohoda 
franjevačkom samosta¬ 
nu u Mostaru 24. lipnja 
1938.; sjede slijeva: ne¬ 
poznati civil, fra Viktor 
Nuić st., fra Lazar Čolak 
(stoji), fra Dominik Man- 
dić, nadbiskup Alojzije 
Stepinac, fra Mate Ču- 
turić (fotoarhiv HFP Mo¬ 
star, Mapa 3/20) 



❖Zagrebački nadbiskup Alojzije Stepinac i križevački vladika dr. 
Dionizije Njaradi na putu za Sarajevo, u Konjicu 24.6.1938. (fo¬ 
toarhiv Provincije, Mostar, fotoostavština fra B. Bubala) 


čitavo katoličko Sarajevo i okolica. Svirale su 
dvije glazbe: Križarska i Hrvatska glazba. U 
ime Hrvata grada Sarajeva i cijele Vrhbosan¬ 
ske nadbiskupije svečara je pozdravio i česti¬ 
tao mu jubilej tadašnji hrvatski narodni zastu¬ 
pnik dr. Jure Šutej, koji je tom prilikom ista¬ 
knuo da okupljeno mnoštvo svjedoči koliko 
hrvatski puk Sarajeva i cijele Bosne i Hercego¬ 
vine cijeni i štuje svoga nadbiskupa i zahvalju¬ 
je Bogu za taj veliki dar - nadbiskupa Šarića, 
vjernoga sina Crkve i hrvatskog naroda. Na¬ 
kon pozdravnog govora dr. Šuteja, nadbiskup 
Šarić je zahvalio svima na čestitkama, oku¬ 
pljenome narodu na podršci, pozvao je hrvat¬ 
ski narod na ljubav i slogu kazavši: »Budite 
uvijek katolici, uvijek Hrvati! U to ime: živjela 


Hrvatska!« Potom je zazvao na sve apostol¬ 
ski blagoslov koji mu je podijelio Sv. Otac 
brzojavno i osobno kad je nedavno bio kod 
njega u Rimu. Nakon nadbiskupova govo¬ 
ra narod je dugotrajno pljeskao i klicao nad¬ 
biskupu, ali i Svetome Ocu papi i nadbisku¬ 
pu Stepincu, što je bio poticaj da nadbiskup 
Sarić posebno zahvali nadbiskupu Stepin¬ 
cu što je došao na proslavu njegova jubileja 
i pozvao ga da se obrati okupljenima. Pra¬ 
ćen oduševljenim poklicima nadbiskup Ste¬ 
pinac se obratio okupljenima ističući kako 
je iznimno sretan što je došao na proslavu 
ovako važne obljetnice, da je time počašćen, 
ali da je »smatrao svojom dužnosti prije sve¬ 
ga radi toga, da pokaže svima onima, koji bi 
htjeli, da se mi svađamo, kako se ljuto va¬ 
raju u svojim računima, jer kad god se radi 
za obranu naših vjerskih i narodnih prava i 
ideala, mi smo jedno i ostat ćemo jedno, te da 
kao Hrvati i kao katolici ostajemo jedna duša 
i jedno srce«. Na kraju je nadbiskup Stepinac 
poželio nadbiskupu Sariću »još barem 30 go¬ 
dina biskupovanja na slavu i korist Crkve i hr¬ 
vatskog naroda«. Praćeni još dugo poklicima 
i pljeskom okupljenoga puka slavljenik i gosti 
povukli su se u nadbiskupske odaje. 

Sutradan, u nedjelju 26.1ipnja, nadbiskup 
Sarić služio je svečanu misu u sarajevskoj ka¬ 
tedrali uz nazočnost nadbiskupa Stepinca, bi¬ 
skupa dubrovačkog Carevića i banjolučkog 
Garića te vladike križevačkoga Njaradija i vi¬ 
sokih dužnosnika Vrhbosanske nadbiskupi¬ 
je. I u katedrali i ispred katedrale i u okolnim 

❖Uspomena iz Mostara, 24. lipnja 1938.; sjede slijeva: fra N„ nepoznati civil, direktor bogoslovije fra Lujo Bubalo, zagre¬ 
bački nadbiskup i metropolit Alojzije Stepinac, križevački vladika dr. Dionizije Njaradi, provincijal fra Mate Cuturić; stoje: 

N., Kvirin Vasilj, Zoran Ostojić, Miron Lasić, Čedo Škrobo, Nenad Pehar, Željko Zadro, Dominik Ćorič, Lucijan Kordić, Hin- 
ko Prlić, Jerko Karačić, Karlo Pleše, Blago Karačić, Patricije Šumanović, Slobodan Lončar, Vitomir Naletilić, Predrag Kordić, 
Zvonko Grubišić, don Petar Čule, Andrija Šoljić, Viktor Nuić stariji (fotoarhiv HFP Mostar) 


ulicama okupilo se mnoštvo vjerničkog puka. 
Na kraju sv. mise na sve je nadbiskup Šarić za¬ 
zvao papinski blagoslov. Po završetku sveča¬ 
ne svete mise nadbiskup Šarić je sve uzvani¬ 
ke pozvao na svečani objed u Nadbiskupski 
dvor u 13 sati. Na ručku je bio oko 60 uzvani¬ 
ka. Nadbiskup Šarić prigodnim je riječima za¬ 
hvalio svim uzvanicima na čestitkama, a po¬ 
tom je zagrebački nadbiskup preuzvišeni gos¬ 
podin dr. Alojzije Stepinac također pozdravio 
sve nazočne, a slavljeniku poželio sve najbolje 
u daljnjem radu uz obilje Božjeg blagoslova. 
Tom je prilikom istaknuo kako bi rado osobno 
za nadbiskupa Šarića, kao svoj prigodni dar, 
naručio portret od slikara po izboru nadbisku¬ 
pa Šarića. Nadbiskup Šarić je zahvalio rekavši 
kako bi rado daje to bosanskohercegovački sli¬ 
kar i da jako cijeni rad mladoga slikara Ismeta 
Mujezinovića, pa je tako i dogovoreno. Nakon 
svečanog objeda nadbiskup Stepinac je u Sa¬ 
rajevu iskoristio vrijeme da posjeti mnoge ka¬ 
toličke zavode, razgovarao je sa zastupnicima 
bosanskih Hrvata, zanimajući se za prilike u 
kojima žive Hrvati u Bosni i Hercegovini. Dao 
je izjavu glavnom uredniku Katoličkog tjednika 
iz Sarajeva pri čemu je istaknuo kako je, iako 
je znao da je vjera bosanskohercegovačkih Hr¬ 


vata jaka i nepokolebljiva, ipak iznenađen ve¬ 
likim brojem samostana, katoličkih zavoda i 
ustanova i tako jako ukorijenjenom vjerom u 
narodu. Istaknuo je: »Narod žive vjere i koji je 
tako visoko stao ne može propasti«. Popodne 
toga dana nadbiskup Stepinac, vladika Njara¬ 
di i banjolučki biskup krenuli su iz Sarajeva 
preko Visokog i Viteza u Travnik. To je naro¬ 
čito bilo drago biskupu Josipu Gariću jer je bio 
sretan da nadbiskupu Stepincu može pokaza¬ 
ti svoj rodni Vitez. 

Od Visokog prema Vitezu - nadbiskup 
Stepinac u srcu Bosne 

Nadbiskup Stepinac i drugi visoki gosti 
nakon kraćeg puta došli su u Visoko gdje ih je 
ispred poznate visočke franjevačke gimnazije 
dočekao gvardijan s očima franjevcima, mje¬ 
sni župnik te mnogobrojni katolički, vjernički 
puk. Nadbiskup je posjetio crkvu, konvikt te 
franjevački muzej s prirodoslovnom zbirkom, 
lapidarijem, povijesnom zbirkom i galerijom 
slika. Bio je oduševljen svime što je vidio. Na¬ 
kon kraće okrjepe gosti su nastavili put pre¬ 
ma Vitezu. 

(nastavak slijedi) 

MOLITVENA ZAJEDNICA BLAŽENOG ALOJZIJA STEPINCA 

Već sedmu godinu u Zagrebu djeluje Molitvena zajednica Blaženoga Alojzija Stepinca. To je 
skupina katoličkih vjernika koja nastoji živjeti evanđelje nadahnuta primjerom BI. Alojzija 
Stepinca. Do sada se u zajednicu uključilo oko 5000 molitelja. Ta naša braća i sestre nasto¬ 
je molitvom, praćenom savjesnim kršćanskim životom, pridonijeti vlastitoj osobnoj duhovnoj 
formaciji, a time i duhovnoj i moralnoj obnovi Crkve u Hrvata i samoga hrvatskoga naroda, 
na temeljima četrnaeststoljetne katoličke baštine. 


Tko može postati članom i što čini član Molitvene zajednice BI. Alojzija 
Stepinca? 


Svaki se kršćanin može uključiti u Molitvenu zajednicu Blaženoga Alojzija Stepinca koja pro¬ 
miče molitveni život, duhovne vrijednosti i širi Kristovu ljubav u sva područja javnoga života, kako 
je to činio i BI. Alojzije. 



■ Prijavnica se može naručiti na sljedećoj adresi: 

Zajednica štovatelja BLAŽENOG ALOJZIJA STEPINCA 
10 000 Zagreb, Kaptol 31, Tel. (01) 4894 879 



Svaki štovatelj Blaženog Alojzija Stepinca uključen u ovu moli¬ 
tvenu zajednicu moli: 

■ za čast i proslavu Isusa Krista i Katoličke crkve, 

■ za čvrstoću osobne vjere i vjernosti Isusu Kristu i Crkvi, 

• za svoje osobne nakane i potrebe, 

■ za domovinu Hrvatsku i svakoga čovjeka, 

■ za očitovanje i potvrdu svetosti BI. Alojzija Stepinca u postup¬ 
ku njegove kauze za proglašenje svetim. 

Uz molitvu svaki štovatelj BI. Alojzija Stepinca uključen u ovu 
molitvenu zajednicu svojim radom nastoji: 

■ savjesno obavljati svoje svakodnevne obveze, 

■ svjedočiti kršćanske istine u osobnome i javnome životu, 

■ surađivati s Postulaturom u promicanju Blaženikova glasa sve¬ 
tosti, 

■ sudjelovati svakoga 10. dana u mjesecu u slavlju sv. Mise ili na 
molitvenom sastanku, 

■ darom i žrtvom pridonositi uspješnu dovršetku postupka za 
proglašenje svetim BI. Alojzija Stepinca. 

S vjerom u Općinstvo svetih, za svoje potrebe i potrebe braće ljudi, 
osobito za ozdravljenje bolesnih i obraćenje nevjernika, moli zago¬ 
vor BI. Alojzija Stepinca, biskupa i mučenika, s nakanom što skori- 
jega njegova proglašenja svetim. 


Obavještavamo čitatelje da se na adresi Postulature može naručiti i nabaviti Crna knjiga o 
grozovitostima komunističke vladavine u Hrvatskoj, (priredio, uvod napisao i bilješkama popratio J. 
BATELJA), Zagreb, 2 2000. (cijena: 50 kn + poštarina) 

U sklopu obilježavanja Županijskih dana Zadar¬ 
ske županije 2012. godine, u petak 20. travnja 
2012. godine u Gradskoj loži u Zadru održao je pre¬ 
davanje mons. Juraj Batelja. Tema predavanja bila 
je »BI. Alojzije Stepinac - čimbenik crkvenog i na¬ 
rodnog jedinstva«. Predavanju je nazočilo brojno 
slušateljstvo među kojim su zapažena i dva gimna¬ 
zijska razreda. 

Za tu prigodu je 
poljski umjetnik Dragan 
Kwiatowski izradio svo¬ 
jevrstan portret BI. Aloj- 
zija Stepinca i darovao 
ga Postulaturi na pro¬ 
slavi Gospe Loretske u 
Zadru 10. svibnja 2012. 

❖ Kip Majke Božje Loretske 
koja se časti u Arbanasima 
od godine 1743. 


PREDSTAVLJANJE KNJIGE 0 BL. STEPINCU I BLAGDAN 
GOSPE LORETSKE U ZADRU 


P ostulator kauze BI. Alojzija Stepinca mons. 

Juraj Batelja predstavio je u srijedu 9. svib¬ 
nja, u svečanoj dvorani školskih sestara franjev- 
ki u Arbanasima u Zadru, knjigu Alojzije Stepi¬ 
nac, Propovijedi -govori -poruke, 1941.-1946. 

Bio je to uvod u svetkovinu Gospe Loret¬ 
ske koja se u zadarskim Arbanasima osobito 
svečano slavi. Nekoliko dana ranije mladići iz 
župe ispleli su vijence od žuke (brnistre) i nji¬ 
ma ukrasili trg pred crkvom. 

Nakon predstavljanja knjige o blaženom 
Stepincu slijedilo je misno slavlje u kojem je 
postulator o njemu progovorio kao uzornome 
štovatelju Majke Božje i propovjedniku Laure- 
tanskih litanija. Brojni vjernici ispunili su pro¬ 
stranu crkvu molitvom i pjesmom te nakon 
mise zastali pred Gospinim kipom koji pret¬ 
hodno okitiše zlatnim i srebrnim nakitom: na¬ 
ušnicama, ogrlicama, medaljonima, narukvi¬ 
cama i prstenjem, izrazom njihove vjere i po- 
božnosti Loretskoj Gospi od dolaska njihovih 
pređa u Arbanase godine 1726. 

❖Procesiju s kipom Majke Božje Loretske prigodom njezine go¬ 
dišnje svetkovine i proslave dana BL Alojzija Stepinca u Zadru 
predvodio je zadarski nadbiskup mons. Želimir Puljić uz pratnju 
brojnih svećenika i Gospinih štovatelja, 10. svibnja 2012. 



Na samu svetko¬ 
vinu Gospe Lo¬ 
retske, 10. svib¬ 
nja, tijekom pri¬ 
jepodnevnih misa postulator je propovijedao o 
BI. Alojziju kao apostolu Bogorodičine slave, a 
večernju misu predvodio je zadarski nadbiskup 
Želimir Puljić uz asistenciju brojnih svećenika i 
pred velikim mnoštvom naroda. 

Nakon misnog slavlja krenula je arbanaš- 
kim ulicama veličanstvena procesija u kojoj su 
vjernici molitvama i pjesmom, nošnjama i la¬ 
ticama cvijeća te na kraju dodirom Gospina 
kipa častili onu »koja je štit i obrana naroda 
našega«. 

MUČENICI NAŠI SUVREMENICI 



T ijekom devetodnevne priprave 
za blagdan sv. Dujma, u srije¬ 
du 2. svibnja, koncelebrirano misno 
slavlje u splitskoj prvostolnici pred¬ 
vodio je postulator kauze BI. Alojzi- 
ja Stepinca dr. Juraj Batelja u konce- 
lebraciji s dr. Antom Mateljanom i 
župnikom Tomislavom Ćubelićem. 

Nakon mise postulator Batelja je s 
dr. Antom Mateljanom predstavio 
tri knjige posvećene BI. Stepincu. 

Nakon predstavljanja knjiga dr. 

Batelja održao je predavanje na temu 
»Stepinac - izazov vremena«. »Bla¬ 
ženi Alojzije Stepinac sustavno je, 
jezgrovito i jasno propovijedao istinu o dosto¬ 
janstvu ljudske osobe i o potrebi čuvanja ljud- 


TRIBINA U ŽUPI BLAŽENE DJEVICE 
MARIJE ŽALOSNE U ŠPANSKOM 


U sklopu priprema za Susret hrvatske 
katoličke mladeži u Sisku, u nedje¬ 
lju 22. travnja župu Blažene Djevice Ma¬ 
rije Žalosne u Španskom posjetio je mons. 
Juraj Batelja, postulator kauze za proglaše¬ 
nje svetim BI. Alojzija Stepinca i za progla¬ 
šenje blaženim kardinala Franje Kuharića. 
Mons. Batelja odazvao se pozivu župnika 
mr. Stjepana Rusana i župnog vikara Ni¬ 
kole Jurkovića kako bi ponajprije mladima, 
ali i ostalim župljanima, približio lik nad¬ 
biskupa Stepinca kao svijetli primjer za na¬ 
sljedovanje. 

Nakon mise, u kratkoj katehezi mons. 
Batelja je govorio o životu kardinala Ste¬ 
pinca prikazavši glavne događaje iz živo¬ 
ta blaženog Alojzija u kojima se on poka¬ 
zao velikim domoljubom te poštenim i ple¬ 
menitim nadbiskupom. Govornik je mladi¬ 
ma predočio odnos mladoga Stepinca pre¬ 
ma djevojci Mariji Horvat s kojom je bio na¬ 
kanio sklopiti sakrament ženidbe, i to na te¬ 
melju među njima razmijenjenih pisama u 
kojima se otkriva sva ljepota i čistoća nji¬ 
hove priprave za brak koju je Marija ipak 
prekinula shvativši da Alojzijev put ide u 
smjeru drugih ideala za koje se borio i za 
koje je izgarao sve do mučeničke smrti. 


❖Nadbiskup Stepinac podjeljuje sakrament sv. Potvrde u 
župi Sv. Nikole Tavelića u Kustošiji, godine 1943. 

skoga života. Govorio je to i 1941. i 1946. go¬ 
dine«, rekao je dr. Batelja. Stepinac je uvijek 
zastupao misao da tko se Boga boji, ne treba 
strepiti pred ljudima. Iz silnoga pouzdanja i 
žive vjere u Boga bio je budan pastir i svjetlo 
narodu i njegova potpora u trenucima nesmi¬ 
ljenog progona i zatiranja. Odvažnost kojom 
su sv. Dujam i BI. Stepinac naviještali i posvje¬ 
dočili vjeru u Krista Gospodina potrebna je i 
Crkvi današnjega vremena u hrvanju s Božjim 
neprijateljima, kako s onima koji otvoreno na¬ 
padaju istine kršćanske vjere tako i onima koji 
to rade pritajeno. 


BLAGOSLOV VITRAJA I KIPA BL. STEPINCA 
U ZADRU 


Z adarski nadbiskup Želimir Puljić blago¬ 
slovio je u četvrtak 24. svibnja 2012. u cr¬ 
kvi Bezgrješnog začeća BDM na Puntamiki u 
Zadru vitraje na teme iz života Majke Božje, a 
ispred te župne crkve na Trgu BI. Alojzija Ste¬ 
pinca i Stepinčev kip. Vitraje je izradio akadem¬ 
ski slikar Mate Ljubičić, postavila ih je tvrtka 
Svijet stakla. 

Kip BI. Alojzija Stepinca težak 800 kg, visok 
2,60 m izradio je u lijevanom mramornom ka¬ 
menu akademski kipar Dragan Kwiatkowski. 

Vitraji i kip u cijelosti su plaćeni darom žu- 
pljana na poticaj župnika Emila Bilavera. 

MISLI IZ PROPOVIJEDI ŠIBENSKOG BISKUPA ANTE IVASA U BLEIBURGU 


U propovijedi misnoga slavlja prigodom ko¬ 
memoracije žrtava bleiburške tragedije i 
hrvatskog križnog puta u Bleiburgu 12. svibnja 
2012. mons. Ante Ivas, biskup šibenski, izgovo¬ 
rio je svjedočansku propovijed iz koje čitateljima 
Glasnika donosimo izvatke koji sažimaju tragične 
povijesne događaje i naglašavaju njihovu aktual¬ 
nost i potrebu da se ne zaborave. 

»Smilujte se meni, smilujte se meni, barem 
vi, prijatelji moji... Zašto me progonite!? Tko 
će učiniti da se napišu govori moji i zabilježi u 
knjige gvozdenom pisaljkom, i na ploču od olo¬ 
va ili dlijetom urežu u kremenu... ?!« Tako je bi¬ 
blijski patnik Job, u svojoj zgaženosti, napušte- 
nosti i osamljenosti, molio Boga i prijatelje. Čuje¬ 
mo li mi danas taj isti jobovski krik kojim su ov¬ 
dje i odavde po cijeloj Hrvatskoj i svemu svije¬ 
tu, kriknule stotine tisuće hrvatskih Jobova, izda¬ 
nih, predanih, i poniženih, zgaženih, mučenih i 
u bezbroj »hudih jama« pobacanih!? »Gorko pla¬ 
če noću i suze teku niz obraze njegove, nema tko 
da ga utješi od svih milih njegovih. Spomeni se. 
Gospode, što nas zadesi, pogledaj i vidi sramotu 
našu...« Prepoznajemo li u ovom plaču Jeremi- 
je proroka plač i našega hrvatskog naroda? Či¬ 
tamo li još pismo ovdje izdanih, ojađenih, nesta- 
lih? »Pišem ti, mila moja zemljo Hrvatska, ljuba¬ 
vi moja vjerno voljena. Moja lijepa, među zemlja¬ 
ma najljepša. Kroz vjekove ubijana, u vjekovima 
neubijena. Pišem, vjeran vjernoj: nikad te zabora¬ 
viti neću! Zbog tebe su mnogi na obraz mi plju¬ 
vali, ah ja se ponosim tobom, o moja časna i po¬ 
nosna, zemljo moja plemenita. Neka te čitav svi¬ 
jet niječe, ja te nikad zanijekati neću... Mi umire¬ 
mo sa slikom tvojom na srcu. S imenom tvojim 
na usnama, s vjerom i pokojem u duši da ćeš ži¬ 
vjeti vječno, naša besmrtna Hrvatska!« 

Mi smo danas ovdje na mjestu koje je posta¬ 
lo simbol nemilosrdnog zločina nad mnoštvom 
nevinih ljudi, naše braće i sestara, koji su i prije 
i nakon Bleiburga ginuli od »osloboditelja«, go¬ 
njeni kroz pakao mržnje razapinjani na »križnim 
putovima«, odavle do Dakse, do Gradiške, od 
Jasenovca do Golog otoka i Grgura, do Vukova¬ 
ra i Haaga? 

Stojimo ovdje s dubokim poštovanjem pri¬ 
gnuti nad svim križevima, jamama i rakama, da 
se pred Bogom, Ocem i pravednim sucem, moli¬ 
mo i spomenemo njihovih neznanih imena i sud¬ 
bina. Sjećamo se ovdje i onih koji još i danas pla¬ 
ču za mrtvima i nestalima i svih onih izbjeglih i 



prognanih generacija, koje su na »obalama rijeka 
babilonskih«, odavle do »Ognjene zemlje«, ne¬ 
utješno plakali i čeznuli za svojom izgubljenom 
domovinom (...). 

Htjeli smo vjerovati da će Istina pobijediti 
jer smo vjerovali u Isusovu riječ da će nas »Istina 
osloboditi« i donijeti mir. »Justitia et pax« (Prav¬ 
da i mir), tijela biskupskih konferencija Hrvat¬ 
ske, Slovenije i BiH, upozorila su 2008. godine na 
Rezoluciju Vijeća Europe iz 1996. koja »inzistira 
da sve žrtve imaju pravo na sućut, razumijeva¬ 
nje, počast i priznanje njihove patnje, pa tako i žr¬ 
tve komunističkog terora«. Komisije su podsjeti¬ 
le da je i Hrvatski sabor 2006. godine donio De¬ 
klaraciju o osudi zločina počinjenih tijekom ko¬ 
munističkog poretka u Hrvatskoj i upozorio na 
neosporne povijesne činjenice »da je komunistič¬ 
ki režim provodio sustavne i masovne represi¬ 
je nad osobama koje su proizvoljno, bez suda ili 
obrane, označene tzv. »narodnim neprijateljima i 
ratnim zločincima«. 

Komunistička ideologija, temeljena na mar¬ 
ksizmu i lenjinizmu, od samog je početka u svoj 
sustav ugradila »revolucionarni teror, zločin i 
diktaturu...« Na svim razinama tijekom cijelog 
rata. Komunistička partija, koja je preuzimala 
vlast, dosljedno je zastupala pravo na obračun 
sa svima koji nisu bili u suglasju s »revoluci¬ 
onarnim planovima i tekovinama kominterne 
i NOB-a« i s idejom stvaranja nove socijalistič- 

Milost, milosrđe i oprost bili su 
znak slabosti i kukavičluka, »re¬ 
akcionarne« i zato nemilosrdno 
kažnjive pojave. Pobjeda se dozi¬ 
vala i nazivala kao konačni »čas 
odmazde«! 

Povijesna je Istina da je ovdje 
počeo taj strašni, konačni »čas 
odmazde«. 

Rezultat je bio strašan: 1800 do 
sada otkrivenih grobišta u bivšoj 
Jugoslaviji - 900 u Hrvatskoj, 600 
u Sloveniji, 200 u Srbiji, 100 u 
BiH. Kočevski rog, Tezno, Macelj, 
Jazovka... Masovna grobišta. 


ke Jugoslavije, i to po uzoru na sovjetsku Rusiju, 
obračun sa svima onima koji su se usudili dru¬ 
gačije misliti, pogotovo s onima koji su htjeli sa¬ 
mostalnu hrvatsku državu a ne novu »jugosla¬ 
vensku tamnicu«. Milost, milosrđe i oprost bili 
su znak slabosti i kukavičluka, »reakcionarne« 
i zato nemilosrdno kažnjive pojave. Pobjeda se 
dozivala i nazivala kao konačni »čas odmazde«! 

Povijesna je Istina da je ovdje počeo taj straš¬ 
ni, konačni »čas odmazde«. »U komunističkoj 
državi će naši neprijatelji svjetlost dana gleda¬ 
ti samo toliko dugo koliko traje put do najbliže 
jame«, rekao je Tito ovih dana svibnja 1945. (...). 
Rezultat je bio strašan: 1800 do sada otkrivenih 
grobišta u bivšoj Jugoslaviji - 900 u Hrvatskoj, 
600 u Sloveniji, 200 u Srbiji, 100 u BiH. Kočevski 
rog, Tezno, Macelj, Jazovka... Masovna grobišta. 
Mnoga od njih uništena, preorana, pretvorena u 
gradilišta ili smetlišta, do danas neotkrivena. Bez 
imena i spomena! I nitko za to do danas nije kriv, 
ni odgovoran. Kao da se radi o bajkama nekim ili 
dječjim igračkama! 

Znamo da je strijeljano 385 svećenika, od 
toga su 355 ubili partizani. Na tisuće svećenika, 
redovnika i redovnica stjerano je u zatvore i lo¬ 
gore, među njima i blaženi nadbiskup Stepinac. 
Mnogi su bili pod trajnom prismotrom i izvr¬ 
gnuti javnom ruglu i linču, poput šibenskog bi¬ 
skupa Banića i drugih »nepodobnih i opasnih«. 
Prema ozbiljnim procjenama, broj žrtava komu¬ 
nizma u svijetu penje se na 100 milijuna ljudi, a 
komunistički režimi u Europi tijekom prvih de¬ 
set godina nakon rata pobili su oko milijun lju¬ 
di. Ali, još uvijek traje zavjera šutnje, falsificiranje 


istine i opasno neznanje, gotovo kod svih uzra¬ 
sta, navlastito kod mlađih naraštaja. Eto, i zato 
smo ovdje danas. Bog sigurno zna njihova ime¬ 
na i grobove i pravu istinu o njima i svima nama. 
Zato se Bogu danas za sve njih i za sve nas, mo¬ 
limo, za pokoj njihovih duša misu slavimo i u 
Bogu im iskazujemo ovo sjećanje i počast, moli¬ 
tvu i zahvalnost. 

Čuli smo nedavno izjavu da »u školskim 
udžbenicima još nije napisana puna istina o II. 
svjetskom ratu«. Da, ne samo da nije napisana, 
nego je u mnogima cjelovita istina falsificirana. 
Istina je da su se školski udžbenici punili samo 
jednostranom »komunističkom istinom«. Ali, i 
sve drugo, i školske knjižnice i svjetske bibliote¬ 
ke. Školska djeca, pioniri i omladina i vojska bili 
su na »trajnom moralno-političkom vaspitanju«, 
na preodgajanju i »pranju mozgova«! Bezočnim 
krivotvorenjem povijesti pokušavalo se prebrisa- 
ti tisuću godina državnosti hrvatskog naroda... 
Njegova kultura, ime, jezik, njegova književnost, 
vjera, kršćanska tradicija, cijeli vrijednosni su¬ 
stav i identitet. Povijest su nam pisali u Moskvi i 
Londonu, »po šumama i gorama«, u Beogradu, 
Oplencu i Karađorđevu. Htjeli bi danas i u Ha- 
agu. Druga strana istine nije se smjela ni spomi¬ 
njati, nego samo napadati i izrugivati. Ništa nije 
smjelo stajati na putu te jedine partijske (socijali¬ 
stičke) istine. Za to su postojala etiketiranja, pro¬ 
goni, zatvori, mučenja, tajne službe, doušnici, 
debeli udbaški i policijski dosjei, OZNA, UDBA, 
javni i tajni planovi i »načrtanija« SANU. 

Komunizam je svuda po svijetu uspostavljao 
ropstvo nove vrste, sustavno trovao duh, dušu i 

srce i hrvatskoga naroda neograničenim količi¬ 
nama prijezira i mržnje na sve vrijednosti bogo¬ 
ljublja, čovjekoljublja i domoljublja. Neograniče¬ 
nim moćima Partija je nametala i širila »revoluci¬ 
onarni moral i istinu« u sva područja života. Nit¬ 
ko nije tako prisiljavao ljude ubijati istinu o sebi 
i drugima, izdavati i gaziti svoju savjest i uvjere¬ 
nja, lažno svjedočiti protiv najbližih, gaziti svo¬ 
je dostojanstvo do ludila i gađenja samima sebi 
(...). 

Ovdje smo zato jer je sve očitije da nijekanje 
i nekažnjavanje zločina komunizma opet stječe 
»pravo građanstva«. Namjerno prešućeni povi¬ 
jesni događaji postali su »crne rupe« hrvatske 
povijesti, upozorava Komisija »Justitia et pax« 
HBK 2009. godine: »Ponovno se javljaju glasovi 
nijekanja masovnih zločina i njihovih totalitarnih 
korijena. Zabrinjavaju nas pojave negacionizma, 
nijekanje komunističkih i inih zločina nad Hrva¬ 
tima i u Drugom svjetskom ratu i u poraću (što je 
i bio uzrok da se mnogi zločini ponove i u Domo¬ 
vinskom ratu). Totalitarni je komunizam, uspr¬ 
kos obećanome »raju« i parolama o »bratstvu i je¬ 
dinstvu«, o »slobodi i pravdi«, bio samo licemjer¬ 
ni brat blizanac rasističkoga nacizma. Upravo su 
komunisti progonili i likvidirali (mnoge) uvjere¬ 
ne antinaciste i antikomuniste. Mnoga svjedo¬ 
čanstva izričito kazuju da se radilo o provođe¬ 
nju stava i odluka političkog vrha KPJ, političkih 
komesara, partijskih sekretara i partizanskih za¬ 
povjednika na čelu s Titom. Još nam mučnije da¬ 
nas pada sve vidljivija i glasnija činjenica da se 
zločini i zločinački komunistički sustav opet jav¬ 
no brani i opravdava. Da se pojavljuju apologije 
i apologeti zločina, unatoč istini da su to bili zlo¬ 
čini političke mržnje i slijepe osvete. Treba pri¬ 


znati istinu da 
se ovdje dogo¬ 
dio zločin i onih 
koji su naredili 
povlačenje stoti¬ 
na tisuća hrvat¬ 
skih vojnika i ci¬ 
vila, prepuštaju¬ 
ći obezglavljenu 
vojsku i izbjegli¬ 
ce njihovoj pred¬ 
vidljivoj sudbi¬ 
ni. Ovdje se do- 


Komunizam je svuda po svi¬ 
jetu uspostavljao ropstvo 
nove vrste, sustavno trovao 
duh, dušu i srce i hrvatsko¬ 
ga naroda neograničenim 
količinama prijezira i mr¬ 
žnje na sve vrijednosti bo¬ 
goljublja, čovjekoljublja i 
domoljublja. 

Nitko nije tako prisiljavao 
ljude ubijati istinu o sebi 
i drugima, izdavati i gaziti 
svoju savjest i uvjerenja, 
lažno svjedočiti protiv naj¬ 
bližih, gaziti svoje dostojan¬ 
stvo do ludila i gađenja sa¬ 
mima sebi (...). 


godio i zločin 
onih »savezničkih, političkih i vojnih vođa«, koji 
su (ne poštujući nikakve konvencije) predali sto¬ 
tine tisuća izbjeglih vojnika i civila, iako su zna¬ 
li da će biti izloženi masovnim odmazdama i po¬ 
gubljenjima. Gotovo je nemoguće povjerovati da 
smo nedavno mogli pročitati izjavu kako »par¬ 
tizani 1945. na križnim putovima nisu dovoljno 
poubijali, i da bi nam bilo puno bolje da jesu jer je 
to smeće 90-ih samo isplivalo i uništilo sve što je 
valjalo u onoj državi« (Kat. tjednik , veljača 2012.). 

Ovdje smo danas i zbog nesretne i zabrinja¬ 
vajuće odluke Hrvatskog sabora da više ne bude 
pokrovitelj ovoga spomena. Jer, kažu da se ovdje 
nisu dogodile žrtve, nego tek neke vojske. Čuli 
smo tvrdnju da se ovdje dogodio zločin i križ¬ 
ni putovi tek »namah«, kao trenutni izljev mr¬ 
žnje što je tobože uvijek bilo i bit će u ljudskoj 
prirodi« (Milanović). Kao da ovdje nije počeo, ili 
se nastavio, i to na najstravičniji način, jedan su¬ 
stavni proces zatiranja i smrti koji je trajao sko¬ 
ro 45 godina! Nije to tek »namah«! I danas neki 
ponavljaju, draga braćo i sestre mučenici, da su 

vaše smrti zaslužene kazne, da su opravdane, 
razumljive. One koji su vas hladnokrvno mučili 
i ubijali nazivaju herojima, a njihova djela heroj¬ 
skima, da oni zavrjeđuju odlikovanja i spomeni¬ 
ke. Mnoštvo spomenika. Da vi ne spadate u one 
iz »povelje UN o ljudskim pravima«. Da ste bili 
na krivoj strani! 

Nažalost, do danas nije mogla u Hrvatskoj 
zaživjeti ni »Državna komisija«, niti »Ured za 
istraživanje i obilježavanje grobova žrtava ko¬ 
munističkih zločina«. Onemogućuje se da djeluje 
slobodno, neovisno o bilo kakvoj kontroli vlasti 
i interesa. Ne vidimo uvjerljiva razumskog obra¬ 
zloženja, osim da je »došlo naređenje iz štaba«. 
Kao nekad!? 

Držimo da sve to nije poruka mira nego ne¬ 
mira. Nije poruka pomirenja nego novih suprot- 
stavljenosti i svađa. Ni poruka nove pravedno¬ 
sti nego novih nepravda. Nije lijek nego otrov. 
Nije poruka Istine nego povratak laži. Nije poru¬ 
ka života nego smrti. Ne znamo kome je u inte¬ 
resu da se opet toliko otrova izlijeva u našu Hr¬ 
vatsku? Da se opet, za domaću ili vanjsku upo¬ 
trebu, šalju (falsificirane) slike o buđenju ekstre¬ 
mizma, guja. U isto pak vrijeme »neki političari 
ne pridaju gotovo nikakvu važnost, ili ne vide, ili 
se prave da ne vide, da su sve glasniji oni koji se 
ne mire s ikakvom samostalnom hrvatskom dr¬ 
žavom, i oni koji imaju i teritorijalne pretenzije 
na račun RH pa čak s njima kriomice i surađuju, 
pregovaraju, izjednačavaju žrtve i agresore, uki¬ 
daju krivnje pogađaju se i »trguju!«. U isto vri¬ 
jeme se predlažu i donose vitalno važni zakoni 
za pojedince i čitav narod, »po hitnom postup¬ 
ku«, bez prave javne i demokratske rasprave: i 
to o životu, o obitelji, o začeću i rađanju, o od¬ 
goju o školi i vjeronauku. Opet nova zaduženja, 
rasprodaje, stečajevi, nezaposlenost, bujanje cije¬ 
na i troškova života. I opet »u ime naroda« ali 
mimo naroda »odnarođeno«. Kao da nam opet 
naviru Matoševe riječi: »Jer Hrvatsku mi moju 
objesiše,/ko lopova, dok njeno ime briše,/za vo¬ 
lju ne znam kome, žbir u uzama!« Kome to treba 
i kome to po volji ili po zapovijedi!? Takva pita¬ 
nja muče tihu hrvatsku većinu! (...) 

Sve je više izvjesno da nijekanje istine i strah 
pred istinom danas poprima oblike novog tota¬ 
litarizma kojim se udara u same temelje druš¬ 
tva i morala, na dostojanstvo čovjeka (od zače¬ 
ća do smrti), na obitelj i brak, na odgoj i na slo¬ 
bodu savjesti. Istina postaje najveća žrtva današ¬ 
njega svjetskog poretka na svim razinama. Sve 
više svijetom kruži sablast besmisla i beznađa jer 
su pobrkani svi vrijednosni pojmovi istine, lju¬ 



bavi i slobode. Sloboda bez istine i ljubavi posta¬ 
je neostvariva i besmislena. Besmislena sloboda 
bez granica, na kraju postaje za čovjeka i druš¬ 
tvo pakao i prokletstvo. Čovjek postaje neuspje¬ 
lo stvorenje i bitak bez smisla. Kao »kula babi¬ 
lonska« (...) 

Mi stoga i danas ovdje, molimo i zaklinje- 
mo. Nemojte nas opet svađati, dijeliti i suprot¬ 
stavljati starim etiketama tzv. »hrvatske krivnje i 
genocidnosti«! Otvorimo šanse i pomozimo jed¬ 
ni drugima da postanemo novi ljudi, da gradi¬ 
mo bolji svijet. Potrebne su nam trajne duhovne, 
moralne i etičke vrjednote koje će bolje uskladi¬ 
ti naše međuljudske odnose. Treba nam obno¬ 
va naših obitelji i temeljit obiteljski odgoj. Treba 
nam čvrsto zadana riječ, vjernost u braku, iskre¬ 
nost u razgovorima i postojanost u dogovorima. 
Trebaju nam nova radna mjesta, pravedne plaće 
i zasluženi nedjeljni odmor. (Država kojom se ne 
upravlja pravedno pretvorit će se na kraju u ve¬ 
liku lopovsku družinu«, rekao je sv. Augustin.) 
Ne sporimo se tko je najveći, najzaslužniji, naj- 
časniji, nego poslušajmo Isusovu riječ: »Tko želi 
biti prvi neka bude poslužitelj svima!« (Mk 9). 
Tko sije laž, razdor i mržnju žanje vjetar. Đavao 
stoji u korijenu laži i razdora. A on je ubojica lju¬ 
di od početka.« Samo oprostiteljska ljubav Kri¬ 
stova može iščupati i liječiti laž i mržnju. 


»NENARODNA VLAST« 


U četvrtak 19. travnja održana je konferen¬ 
cija za novinare prigodom završetka zasje¬ 
danja HBK. Odgovarajući na pitanje vezano uz 
ukidanje pokroviteljstva Hrvatskog sabora nad 
obilježavanjem stradanja na Bleiburgu, sisački 
biskup i predsjednik Komisije »Justitia et pax« 
HBK mons. Vlado Košić izjavio je da bi svima 
moralo biti »stalo da se već jednom maknu te 
ideologije od prošlih događaja i da se vrednuju 
događaji takvi kakvi su bili. I stoga smatramo, 
u ime Komisije i u osobno ime, da je sramotno 
da se to događa Hrvatskom saboru koji je već 
toliko godina bio pokrovitelj najvećeg stradanja 
Hrvata u povijesti. To je najveća tragedija za¬ 
početa na Bleiburgu i koja se događala tijekom 
križnih putova u čitavoj tadašnjoj državi. Pobi¬ 
jeno je na stotine tisuće hrvatskih ljudi«. 

Napominjući da je »Slovenija veliko gro¬ 
blje, i to upravo Hrvata«, biskup Košić je ista¬ 
knuo važnost da se to »ne stavlja pod tepih, da 
se vlast ne distancira, ali ako to radi, tada poka¬ 
zuje daje odnarođena vlast jer narod neka bude 
pokrovitelj događaja koji se dogodio narodu, 
ako vlast nije osjetljiva da ostane uz svoj narod 
koji je bio na različitim stranama«. 






HRVATSKE ŽRTVE DRUGOGA SVJETSKOG RATA U VRHBOSANSKOJ NADBISKUPIJI 



U Odžaku je 18. svibnja 2012. održan ko¬ 
lokvij o hrvatskim žrtvama i mučenicima 
Drugoga svjetskog rata u Vrhbosanskoj nad¬ 
biskupiji. Nadbiskup metropolit vrhbosanski 
kardinal Vinko Puljić pozvao je na kolokvij de¬ 
kane Vrhbosanske nadbiskupije te predstavni¬ 
ke redovničkih zajednica iz nadbiskupije s ci¬ 
ljem da se nastavi rad na prikupljanju podata¬ 
ka o hrvatskim žrtvama u Drugom svjetskom 
ratu i poraću osobito među vjernicima laicima. 

O važnosti kolokvija kardinal Puljić je re¬ 
kao: »Mi smo dužni upoznati istinu i doći do 
svih podataka o broju stradalih, o mjestima 
stradanja te na neki način to zabilježiti. Uz to 
što ćemo ostaviti pamćenja za buduća poko¬ 
ljenja, dužni smo moliti za njih. Ovo je Godi¬ 
na vjere u kojoj s vjerom i s dužnim poštova¬ 
njem pristupamo svim stradalima u Drugom 
svjetskom ratu i poraću. A onda želimo s ovo- 


BISKUP STAMBUK BLAGOSLOVIO VITRAJE 
ŽUPNE CRKVE U MIRCIMA 


N a spomen- 
dan Preči- 
stoga Srca BDM 
u subotu 16. lip¬ 
nja hvarsko- 
bračko-viški bi¬ 
skup Slobodan 
Štambuk blago¬ 
slovio je tijekom 
misnoga slavlja 
nove vitraje na 
prozorima žu¬ 
pne crkve Po- 
hođenja BDM u 
Mircima na Bra¬ 
ču. Postavljeni 
vitraji s prika¬ 
zima hrvatskih 
svetaca i blaženika: BI. Alojzija Stepinca, 
Sv. Leopolda Bogdana Mandića, BI. Ivana 
Merza, Sv. Nikole Tavelića i Sv. Marka Kri¬ 
ževčanina, rad su akademskoga slikara Jo¬ 
sipa Botterija Dinija. 

Župu Mirca pohodio je 23. siječnja i 2. 
veljače 1938. jedan od izloženih hrvatskih 
blaženika kardinal Alojzije Stepinac te na 
Svijećnicu u župnoj crkvi sudjelovao u li¬ 
turgijskom bogoslužju. 


ga stratišta, gdje je bilo najteže, pomalo probu¬ 
diti svijest i odgovornost prikupljanja podata¬ 
ka stradalih na cijelom području Vrhbosanske 
nadbiskupije i tako se uključujemo u program 
koji čini Crkva u Hrvata.« 

Uz goste predavače iz Zagreba te mons. 
Milu Bogovića, predsjednika za Hrvatski mar- 
tirologij HBK i BK BiH, predavanja su održa¬ 
li dekani i predstavnici redovničkih zajednica 
izvijestivši što je učinjeno u popisivanju žrtava 
na njihovu području. 


NOVI APOSTOLSKI NUNCIJ U HRVATSKOJ 


P apa Benedikt XVI. imenovao je 21. svibnja 2012. 

nadbiskupa Alessandra D'Errica novim apostol¬ 
skim nuncijem u Republici Hrvatskoj. U propovijedi 
tijekom misnog slavlja na početku preuzimanja služ¬ 
be u Hrvatskoj 8. srpnja 2012. u zagrebačkoj katedra¬ 
li nuncij D'Errico preporučio se u molitve hrvatskih 
katolika i svoju je službu preporučio zagovoru bla¬ 
ženog Alojzija. Reče: »Siguran sam da ćete me inten¬ 
zivno pratiti molitvama. Ne samo danas nego i u sva¬ 
kome trenutku moga poslanja. Zajedno s vama, svo¬ 
ju službu u Hrvatskoj od danas želim povjeriti bla¬ 
ženom kardinalu Alojziju Stepincu, biskupu i muče¬ 
niku, pastiru kojega vi toliko volite i častite. Veoma 
računam na vaše molitve. One će nam pomoći da se 
zajedno suočimo s izazovima s kojima se država i 
narod Božji u Hrvatskoj moraju suočiti.« 


MOLITVA ZA ŽRTVE KOMUNISTIČKOG 
ZLOČINA U MACELJU 


M noštvo vjernika, dvadesetak župa i tride¬ 
setak žrtvoslovnih udruga hodočastilo je 
na svetkovinu Presvetoga Trojstva u nedjelju 3. 
lipnja u Macelj, na spomen-misu u povodu 67. 
obljetnice križnoga puta. 

Svečanost je započela pobožnošću križno¬ 
ga puta posvećenog svim žrtvama koje su na¬ 
kon završetka Drugog svjetskog rata, u svibnju 
i lipnju 1945., u maceljskim šumama pobili par¬ 
tizani. Biskup Gorski u propovijedi je istaknuo 
kako istina Presvetog Trojstva, »na koju se za- 
klinjemo, zahtijeva da se otkrije i puna ljudska 
istina, ma koliko to bolno bilo. I istina o masov¬ 
nim ubojstvima izvršenima pod vodstvom Ko¬ 
munističke partije, jer dokle god se taji istina, 
postoje razlozi za podijeljenost naroda. Nije li 
upravo to težnja onih koji je skrivaju?« 

■stepinac 


»STEPINAC - SVJEDOK VJERE RIJEČJU I ŽIVOTOM!« 


U organizaciji Katoličkog društva prosvjet¬ 
nih djelatnika u Požeškoj biskupiji u Dvo¬ 
rani BI. Alojzija Stepinca dr. Juraj Batelja, po- 
stulator kauze BI. Alojzija Stepinca, održao 
je 25. svibnja predavanje »Stepinac - svjedok 
vjere riječju i životom«. Predavanje se temelji¬ 
lo na najnovijim knjigama koje je postulatura 
objavila, a riječ je o Stepinčevim propovijedi¬ 
ma izgovorenim za vrijeme i nakon Drugoga 
svjetskog rata, zatim propovijedima na temu 
Veliča Blažene Djevice Marije i priručniku za 
vjeronaučnu olimpijadu »BI. Alojzije Stepinac 
- uzor svećenik«. 


»U tim propovijedima pokazuje se lik Ste¬ 
pinca kao neustrašiva branitelja i zastupnika 
ljudskih prava i dostojanstva ljudske osobe, s 
druge strane on brani katoličku vjeru, katolič¬ 
ki pogled na svijet i priprema mlade za suče¬ 
ljavanje sa svime onime što se protivi katolič¬ 
kom svjetonazoru. Bio je neustrašivi borac za 
istine vjere, za jedinstvo hrvatskog naroda i Cr¬ 
kve u Hrvata s apostolskom stolicom u Rimu 
jer je znao da je iz te povezanosti moguća istin¬ 
ska i prava sloboda«, kazao je dr. Batelja. 

Predavanje je završilo vrlo plodnom ra¬ 
spravom. 


Knjige o Blaženom Alojziju Stepincu 



»VEUČAOUŠAMO 

GOSPODINA'-« 


P redstavljajući 8. veljače 
2012. »Propovijedi na 
Magnifikat« prof. emeri- 
tus fra Bonaventura Duda 
istaknuo je kako »tih je¬ 
danaest propovijedi treba 
ne tek pročitati, nego pro¬ 
mišljati, razmatrati zajed¬ 
no s Marijom«, jer kako 
je napisao u predgovoru 
Mate Zovkić, »Stepinče- 
ve propovijedi pune su 
biblijske duhovnosti i 
dovode do uvjerenja da 
je u svakoj životnoj situ¬ 
aciji moguće ostati otvoren Bogu i 
bližnjemu«. Ilustrirajući riječima ohrabrenja 
iz propovijedi kako ne samo da se kršćanin 
ne smije plašiti ničega, nego se mora rado¬ 
vati jer Bog je uvijek u stanju malene i po¬ 
nižene utješiti, Duda je istaknuo kako Zov¬ 
kić primjećuje »iz ovoga se vidi kako je sveti 
propovjednik živio od nade u konačnu Bož¬ 
ju pobjedu i pomagao vjernicima da žive od 
te nade«. 

F ra Bonaventura je predstavio i »Priručnik 
pri državnom natjecanju iz vjeronauka - 
vjeronaučne olimpijade osnovnih i srednjih 
škola u Republici Hrvatskoj za školsku godi¬ 
nu 2009./2010.«, pohvalivši autora za umješ¬ 
nost u oblikovanju riječju i slikom ovaj svoj¬ 
stveni Stepinčev životopis. 



Š ibenski biskup Ante 
Ivas predstavio je Ste- 
pinčeve propovijedi, go¬ 
vore i poruke iz razdo¬ 
blja od 1941. do 1946. go¬ 
dine, istaknuvši kako su 
one nastale u vjerojatno 
najtežim danima povi¬ 
jesti hrvatskoga naro¬ 
da, kad su mnogi to¬ 
talitarni sustavi, kako 
je nadbiskup govorio 
1941. godine »gradili 
kulu babilonsku, koja 
je postala simbol ra¬ 
sula i sramote svije¬ 
ta, jer ako Gospodin ne sagra¬ 
di kuće, uzalud se trude oni koje grade«. 


Blaženi aj 0 


>wste P jn ac 

p ^OPOVlj EDl 

govorj, 
PORUKE 
1941 . - 1946 


******* 



44 










Iz knjige dojmova 
u Muzeju Bi. Alojzija Stepinca 


2 . 4 . 2012 . 


- Osjetili smo neku ispunjenost 
i ljubav. Blaženi Alojzije, moli za nas! - OŠ 
Trilj 

- Uvijek rado dođem na milosno 
mjesto. - Inga 


19 . 4 . 2012 . 


- Zahvaljujemo s. Anđeliti i mo¬ 
limo BI. Alojzija Stepinca da nas zagovara u 
službi Crkvi i narodu. - Fra Nikica Devčić, 
Mirko Matasović i ostali đakoni 

U svjetlosti hodimo i dođosmo 
do ove spomen-zbirke dragog nam blaženika 
Alojzija Štepinca. Nakon završnog SHKM že¬ 
ljeli smo svoju vjeru podijeliti te posjetiti grob 
Blaženika - uzor i svjetlo našem mladenač¬ 
kom hodu. - Mladi Krčke biskupije 

ggga - Na dan zahvalnosti osnovnoško- 
laca Zagrebačke nadbiskupije - posjetili smo 
grob BI. kard. A. Stepinca i molili za svu djecu 
naše najljepše domovine Hrvatske. Neka nas 
sve zagovara naša majka Marija. - Vjeroučeni- 
ci župe Sv. Terezije od Djeteta Isusa, Trnje, OŠ 
D. Trstenjaka, Zagreb, s. Magdalena Šokić 


16 . 6 . 2012 . 


- Zahvalni za lijep doček te bla¬ 
go koje je nekoć pripadalo BI. A. Stepincu, a 
koje smo danas mogli razgledati. Blaženi Aloj¬ 
zije, moli za nas! - Župa BI. A. Stepinca, Ko¬ 
privnica 


19 . 6 . 2012 . 


j - Hvala ti, dragi Isuse, što si nam 
podario kardinala Stepinca koji je dao snagu 
hrvatskom narodu. Hvala veliko! - Ivica iz 
Karlovca 

❖ Notni zapis pjesme Neustrašiv Kristov borac o. Zvoni¬ 
mira Pšaga za koju je tekst napisao fra Modesto Borak 



❖Zvonimir Pšag, skladatelj brojnih pjesama u čast BI. 
Alojzija Stepinca 

IZDANJA POSTULATURE 


Donosimo popis knjiga koje je o Blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb: 


■ BARBOUR, H. Ch. i BATELJA, J„ Svjetlo 
na putu života, popravljeno i prošireno iz¬ 
danje (2007.) službenoga duhovnog živo¬ 
topisa kardinala Alojzija Stepinca, nadbi¬ 
skupa zagrebačkoga, mučenika, uz njegovo 
proglašenje blaženim (1998.) (50 kn + pošta¬ 
rina) 

■ Alojzije STEPINAC, nadbiskup zagrebački, 
Propovijedi, govori, poruke (1934.-1940.) 
Priredio i predgovor napisao: dr. Juraj BA¬ 
TELJA; proslov: dr. Ante MATELJAN, Za¬ 
greb, 2000. (100 kn + poštarina) 

m BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. (180 
kn + poštarina) 



❖Nadbiskup nadu radnicima na Mutavoj cigtaniprigodom otva¬ 
ranja nove župe Sv Nikole Tavelića u Kustos,r, 29. Irpnia 1939. 


NOVA IZDANJA 


■ BATELJA, J., Blaženi Alojzije Stepinac i 
grad Jastrebarsko. Euharistijski kongres 
1939. i pohod ratnoj siročadi 1943., Zagreb, 
2008., (30 kn + poštarina). 

■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; pri¬ 
redio te uvodnim slovom i bilješkama po¬ 
pratio dr. J. Batelja, Zagreb, 2008.; (50 kn + 
poštarina) 

■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postu¬ 
lature blaženoga Alojzija Stepinca: Propo¬ 
vijedi iz sužanjstva, sv. 2.; pozdravna riječ: 
Kard. Tomaš Špidlik; uvodne misli, bilješke, 
biblijska kazala i kazalo imena sastavio J. Ba¬ 
telja; Zagreb, 2009. (50 kn + poštarina) 

■ Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagre¬ 
bački; priredio te uvodnim slovom i bilješ¬ 
kama popratio dr. J. Batelja; Zagreb, 2009. 
(50 kn + poštarina) 

■ BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. (180 
kn + poštarina) 

■ VRANEKOVIĆ, J., Dnevnik. Život u Kra- 
šiću zasužnjenog nadbiskupa i kardinala 
Alojzija Stepinca, Pozdravno slovo za knji¬ 
gu napisao je zagrebački nadbiskup i kardi¬ 
nal Josip Bozanić, a uvodne misli i bilješke 
dr. Juraj Batelja; ilustracije su iz arhiva Po¬ 
stulature (200 kn + poštarina) 


■ Alojzije kard. STEPINAC, Propovijedi na 
Magnificat. »VELIČA DUŠA MOJA GOSPO¬ 
DINA!« (Lk 1,46-55), Zagreb, 2012. (20 kn + 
poštarina) 

■ Alojzije kard. STEPINAC, PROPOVIJE¬ 
DI, GOVORI, PORUKE (1941. - 1946.), Za¬ 
greb, 2012. (100 kn + poštarina) 


■ Juraj BATELJA, BLAŽENI ALOJZIJE STE¬ 
PINAC - UZOR SVEĆENIK. Priručnik pri 
državnom natjecanju iz vjeronauka - vjero- 
naučne olimpijade osnovnih i srednjih ško¬ 
la u Republici Hrvatskoj, za školsku godi¬ 
nu 2009./2010., Zagreb, 2012. (50 kn + po¬ 
štarina) 

Obavijesti 



U nizu Mala knjižnica Postulature Blaženoga Alojzija Stepinca: Propovijedi iz sužanjstva objav¬ 
ljene su do sada tri knjige propovijedi BI. Alojzija Stepinca, koje je on sastavio kao su- 
žanj u Lepoglavi. 


■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; pri¬ 
redio te uvodnim slovom i bilješkama po¬ 
pratio dr. J. Batelja, Zagreb, 2008.; (50 kn + 
poštarina) 

■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postu¬ 
lature blaženoga Alojzija Stepinca: Propo¬ 
vijedi iz sužanjstva, sv. 2.; pozdravna riječ: 


Kard. Tomaš Špidlik; uvodne misli, bilješke, 
biblijska kazala i kazalo imena sastavio J. Ba¬ 
telja; Zagreb, 2009. (50 kn + poštarina) 

■ Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagre¬ 
bački; priredio te uvodnim slovom i bilješ¬ 
kama popratio dr. J. Batelja; Zagreb, 2009. 
(50 kn + poštarina) 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 


Nakon objavljivanja zadnjega broja Glasnika svoj dar za pokriće troškova u postupku za 
proglašenje svetim kard. Alojzija Stepinca uručili su ovi darovatelji: Marija TORBARAC; Ire¬ 
na SLIŠKOVIĆ - Trilj; Jure DŽAJA - Stobreč; Jelka VEČERINA - Rijeka; Ivan HRDY - Cleve- 
land; Damir SLAMEK; Ozana CRNOGORAC; Branislav MENALO. 

Prigodom rođendana preč. Josipa Gjurana njegovi župljani iz Kanade, osobno ili s 
obitelji, proslijedili su mu novčani dar koji je on velikodušno namijenio u^ svrhutroškova 
u kanonskom postupku proglašenja svetim BI. Alojzija Stepinca: Ante BUSIČ, Ivo OBAD, 
obitelj ERIĆ, Maja TOMAS, Zorica FABIĆ, Dragica SEIR r. KOZLIČEK, Nick POPOVAČKI, 
Danica IVIČEK, Pero OKRUGLIĆ, Dragan BAJIĆ, Dragica FARKAŠ, Josip PAVLOVIĆ, Maca 
BOSILJEVAC, Ruža ČELO, Štefica ŽUŽAK, Božo PERKOVIĆ, Katica JEZERINAC, obitelj 
ŠEBALJ, Katica i Steve ŽAGMEŠTER, Marko i Biserka CRLJEN, Nela MARKIČEVIĆ, Drago i 
Josipa BOKULIĆ, Slavica i Josip DRAGEŠIĆ te Andrija i Mery KUPEC. 

Uplatu i pretplatu za Glasnik i svoj dar za pokriće troškova u postupku za proglašenje 
svetim kardinala Alojzija Stepinca možete poslati preko Zagrebačkebanke na ime: 

POSTULATURA KARD. STEPINCA I KUNSKI RAČUN: 2360000-1101605758 
ili iz inozemstva i domovine u devizama na sljedeći račun: 

ZAGREBAČKA BANKA d. d. - ZAGREB; SAMOBORSKA 145 - HRVATSKA; SWIFT: ZABAHR 2X 
KORISNIK: NADBISKUPIJA ZAGREBAČKA; POSTULATURA bi. ALOJZIJA STEPINCA 
KAPTOL 31 - ZAGREB; IBAN: HR 40 23600001101605758 

Zahvaljujemo... 

■ Hvala vam što čitate i drugima omogućujete primati Glasnik Blaženi Alojzije Stepinac. Ako 
na vrijeme podmirite svoje obveze prema Glasniku, on će moći redovito izlaziti i biti vje¬ 
snik Blaženikovih vrlina, kojima ga je Bog proslavio za dobro svoje Crkve i hrvatskoga 
naroda. Glasnik može svaki čitatelj i svjedok obogatiti svojim dopisom i uspomenama na 
kardinala Stepinca ili fotografijom iz njegova života. Ako ste bili dionikom koje svečano¬ 
sti priređene u njegov spomen, izvijestite o tome putem Glasnika sve prijatelje i štovatelje 
kard. Stepinca. 

❖ Nadbiskup dr. A. Stepinac dolazi na svečanost 
osnutka župe Sv. Nikole Tavelića u Kustošiji 

-*> 


Samo Bog je velik! 


Nastavljamo objavljivati izabrana poglavlja 
dnevnika vlč. Josipa Vranekovića u kojemu je 
opisao život i stradanja Blaženoga Alojzija Stepinca 
na izdržavanju kazne u Krašiću. 

B laženik je u potpunoj tajnosti na novu postaju križ¬ 
noga puta u Krašić prebačen 5. prosinca 1951. Bilo 
je to premještanje iz jednoga zatvora u drugi. No, on 
je i tamo bio onemogućen u vršenju biskupske služ¬ 
be, ponižavan i progonjen. O tom progonu on je na¬ 
pisao mnoga svjedočanstva. Jedno od njih zabilježio 
je u pismu koje je 18. siječnja 1957. uputio prof. Ivanu 
Meštroviću: 


Krašić, 18. siječnja 1957. 

Poštovani dragi gospodine profesore! 

Primio sam Vašu čestitku k Božiću, na ko¬ 
joj srdačno zahvaljujem Vama i Vašoj cijenje¬ 
noj gospođi supruzi. 

Koncem prosinca vratio se iz Amerike 
profesor Mate Ujević, 1 pa mi je preko prof. 
Sercera 2 (koji smije do mene kao liječnik) pru¬ 
žio dosta informacija o Vama i o prilikama u 
svijetu, što je za mene bilo od velikog intere¬ 
sa, pogotovo sada, kad su nakon događaja u 
Mađarskoj i Poljskoj podvostručili straže nada 
mnom, bojeći se valjda, da se ne bi slični doga¬ 
đaji ponovili i ovdje. 

Međutim baš sada čitam u broju od kolo¬ 
voza prošle godine mjesečnika »Katholischer 
Digest«, kako se neki američki predsjednik 
tješio u tmurnim časovima izrekom Edisona, 3 
koju je imao napisanu na svom pisaćem stolu: 
»Wenn du einmal mutlos bist, dann denk an 
Jonas: er kam sogar aus dem Bauch des Wal- 
fisches vvieder heraus!« 4 


1 Mate UJEVIĆ, urednik Hrvatske enciklopedije (1941.-1945.) 
rođen je u Krivodolu 1901. Studirao je slavistiku u Ljubljani i 
Zagrebu. Umro je u Zagrebu 1967. 

2 Antun ŠERCER rođenje 12. travnja 1896. u Požegi, bio je otori¬ 
nolaringolog u bolnici na Salati te u bolnici »Sestre milosrdnice« u 
Zagrebu. Umro je u Zagrebu 25. studenoga 1968. 

3 Thomas Alva EDISON (1847.-1931.), američki izumitelj i 
tehničar. 

4 »Ako se jednom obeshrabriš, sjeti se Jone: on je čak izašao iz 

utrobe kita.« 


Biti u komunističkim raljama je gore nego 
u trbuhu kita, ali kad se američki predsjednik 
mogao tako utješiti, još više se moram i mogu 
ja kao predstavnik Crkve, koji znade, da nije 
prazna riječ psalmiste, kad veli: »Što god se 
dopada Gospodu, to On čini u nebu i na ze¬ 
mlji, u morima i u svima dubinama.« 5 

Može dakle i mene izbaviti ne samo iz tr¬ 
buha kita nego i iz ralja komunista, koji su, 
kao nitko do sada u historiji svijeta, pokuša¬ 
li i trude se uporno, da od čovjeka, koji je od 
Boga stvoren kao slobodno biće, učine bijed¬ 
nog roba, koji drhće nad svakim migom svog 
krvavog gospodara, i ne zna drugo nego po¬ 
put papige opetovati, što komunistički kome¬ 
sari proglašuju za parolu dotičnog dana. 

Naš ubogi narod puno, puno trpi i da¬ 
lje. Ali se moram diviti izdržljivosti našeg pri¬ 
prostog seljačkog puka, koji komunisti najviše 
mrze iza svećenika, jer je uz njega još jedino, 
koliko toliko samostalno biće. Međutim, mi 
se molimo i dalje za svoje progonitelje, prema 
nauci Krista Boga. Nestat će ih prije ili kasnije, 
a Bog ostaje. 

Srdačno Vas pozdravlja i iskreno po¬ 
štuje 

+ Alojzije kard. Stepinac 
nadbiskup zagrebački 


5 Ps 135,6 

❖ Početni radovi na izgradnji križnoga puta u Kra- 
šiću na spomen BI. Alojzija Stepinca, 7. kolovo¬ 
za 2012. 


11. II. 1954. 

Policija je tako drska, da i sestre 
iz kuće na cesti hoće legitimirati. One 
mirno prolaze. Ne daju im legitima¬ 
cije. Neće im ni svoje ime reći, nego 
samo: »Poznate nas dobro!« 

12. II. 1954. 

»Jučer je u Rimu proslavljena go¬ 
dišnjica Lateranskog ugovora. Sv. Oca zastu¬ 
pao je Tedeschini. Talijanske se vlasti lijepo 
ponijele. Razborita je to gesta Sv. Stolice, da se 
na neki način i sada afirmira sporazum, da se 
ne bi jednog dana sjetili komunisti ili Nijemci, 
pa predbacili, da je taj sporazum načinio Vati¬ 
kan sa fašistima, i da ga oni ne priznaju.« 

*** 

Jezerinac mi javlja da Glasnik Srca Isusova u 
Salzburgu donosi vijest da Sv. Otac naziva na¬ 
šeg Eminenciju »najvećim prelatom Katoličke 
Crkve«. Saopćim to Eminenciji, a on samo po- 
nikne glavom kod stola i veli: 

»Samo Bog je velik!« 

13. II. 1954. 

Subotnju pobožnost, kojom zgodom Emi¬ 
nencija propovijeda o krijepostima Majke Bož¬ 
je, posjećuje oko 400 vjernika. Veseli to Emi¬ 
nenciju i veliku nadu polaže u te molitve. 

14.11.1954. 

Kod objeda ispričao mi je svoj slučaj na 
fronti kod Piave. Tjednima i mjesecima bio 
je u smrtnoj opasnosti i u prvim linijama. Za 
ofenzive 15. VI. 1918., koja je bila odlično za¬ 
mišljena, također je bio u prvim redovima. 

»Zabili smo klin u obliku potkove. Na¬ 
prijed s lijeve strane bio sam sa svojim vo¬ 
dom. Naša je artiljeria neprestano tukla od 3 
sata ujutro do 11 sati sa 1500 topova. Točan 
plan bitke primili smo svi oficiri. Određeno je 
bilo za svaki sat, što ima koji uraditi. U 11 sati 
bio je juriš. Ali dvojica oficira, koje sam kasni¬ 
je našao u zarobljeništvu, prešli k Talijanima i 
izdali plan bitke. Jedan je bio iz Sarajeva - naš 
čovjek, katolik, a drugi Srbin. Talijani se brzo 


povukli iz prvih linija i naša je artiljerija tu¬ 
kla na prazno. Mi udarali na juriš, misleći da 
je pred nama sve smrvljeno, a kad tamo, pro¬ 
lazeći kroz prve neprijateljske linije, ne nađe¬ 
mo nikoga, ni živa ni mrtva. Odjednom udari 
po nama talijanska artiljerija. Izgubili smo sil¬ 
ne tisuće ljudi. Da nije bilo izdaje, brzo bismo 
stigli do Rima, a drugo krilo vojske krenulo bi 
prema Piemontu i Francuskoj, pa bi tako save¬ 
znicima došli iza leđa. Tko zna ne bi li to mož¬ 
da bilo sudbonosno i za konačni ishod rata. 
Ali vidjelo se da je Austro-Ugarska sve više 
trula i da ide svome kraju. Tom sam zgodom 
skoro poginuo. Od cijelog mog voda ostalo je 
samo 7 ljudi. Granata je pala pred mene i za¬ 
sipala me zemlja. Usta su mi bila puna zemlje. 
Srećom je desna ruka bila vani, slobodna, pa 
sam se nekako iskopao živ van. Tu je bio neki 
moj vojnik Poljak. Bilo mu je 18 godina. Gra¬ 
nata ga zahvatila svega od glave do pete. Sav 
je bio u ranama. Krv mu curila niz oči, da nije 
mogao ni gledati. Raširenih je ruku ležao i 
samo ponavljao: Pane Jezus! Pane Jezus! ... Na¬ 
redim dvojici da ga odnesu straga u previjali- 
šte. Dok su ga nosili, udari u njih granata i ra- 
znese ranjenoga i jednog od one dvojice. Bili 
su to strašni i gorki časovi. Još smo jednom ka¬ 
snije započeli ofenzivu, ali je i ta propala i tu 
sam zarobljen. Dobro je naša komanda nači¬ 
nila: zabiti klin u talijanske redove i tako ih 
razbiti. No oni su navalili sa bokova i odsjekli 
nas u prvim redovima od pozadine, a da mi to 
nismo znali. Odjednom nađem se s nekoliko 
vojnika, kako smo jurišali, pred nepreglednim 
zelenim mnoštvom: sila talijanskih vojnika - 
čovjek do čovjeka. Pred mene stupi talijanski 
oficir i čujem ga, gdje govori: Abasso baionettal 
Sjetim se u onom uzbuđenju, da imam o poja- 


GLASNIK POSTULATURE 
BROJ 3-4 / 2 0 1 2 . 


49 


T 






A L O 1 Z I | £ 
S T E P 1 N A C 



su bajonet, pa da me ne ubi¬ 
je, bacim bajonet na zemlju. 

Pištolj sam u naglosti ostavio 
u rovu. Dok su me sa nekoli¬ 
ko mojih vojnika vodili, izne¬ 
nada naši iz pozadine zapu- 
caju topovima i granatama 
upravo pred mene i ubili mi 
jednog čovjeka. To mi je bilo 
najbolnije: Ne znajući, naši 

udaraju po našima!« 

*** 

Kod večere: 

»Vidim, da iz Berlinske 
konferencije ne bude ništa. 

Ne mogu se složiti ni u pi¬ 
tanju male Austrije. Molotov predlaže 3 mje¬ 
seca za rješenje, a oni mu pametno odgovara¬ 
ju: 'Čemu tri mjeseca, kad su dosta tri dana?' 
Možda će doći do strahovitog ratnog obra¬ 
čuna, ali mi se sve više čini, da će dobri Bog, 
po zagovoru Bogorodice nešto izvanrednoga 
učiniti, da postidi svu ljudsku moć, vještinu 
i silu.« 

*** 

Povodom vijesti radio Rima, da će i Jugo¬ 
slavija stupiti u Atlanski pakt rekao je Emi¬ 
nencija: 

»Bez obzira na tu vijest, Tito zna, što ga 
čeka, ako okrene potpuno na Istok, a opet tre¬ 
ba mu pomoć! Ako se prikloni Zapadu, opet je 
nevolja, jer će štošta morati izmijeniti. On će to 
i učiniti. Oni će sve polizati, samo da se odr¬ 
že na vlasti. Đilas je to vjerojatno i predvidio, 
pa je htio preteći Tita, ili je možda i sve među 
njima dogovoreno samo, da imaju neku legiti¬ 
maciju pred zapadnim svijetom.« 

15.11.1954. 

Dolaze ovamo crkveni starješine iz Oštrca 
i mole Eminenciju da im dade Jezerinca za žu¬ 
pnika. Eminenciji je drago, što ljudi vode bri¬ 
gu, da dobiju svećenika. Kad u lipnju svrši Je- 
zerinac studij, vjerojatno će ga dobiti. »Narod 
nam ne da mira, kažu starješine, i govori, da 
smo mi krivi, što još nemamo stalnog svog žu¬ 
pnika«. - »To je znak, da živi vjera u tom naro¬ 
du«, rekao mi je Eminencija, a ljudima za us¬ 
pomenu dao sličice. 

16.11.1954. 

Vlč. Starčević sav mokar - po snijegu za¬ 
obilaznim putem dođe ovamo. Teško mu je u 
Draganiću, ali je radin i odlučan. Svijet je tamo 


❖Skupina mladih Hrvata iz Chicaga pjeva ispred crkve u 
Krašiću, 5. srpnja 2012. 

zapušten u vjerskom pogledu. Neki je dan vje¬ 
nčao djevojku od 22 g., koja se pred vjenčanje 
prvi put ispovijedila. 

»Peccata sacerdotum, peccata nostra «, veli 
Eminencija. »Da su svećenici bili radini i 
požrtvovni, drugačije bi bilo. O Bože, što će 
iza 50 godina opet za nas reći! Qui stat - vide- 
at ne cadatl« 

Priča dalje, da su u Americi skupili 1000 

dolara za potrebe draganićke crkve, a poslat 

će ih ušivene u jedan komot. - Temporal 

*** 

Jučer dobili poštom američki Hrvatski gla¬ 
snik - glasilo HSS-a. Tu je lijepi Krnjevićev go¬ 
vor, održan u Londonu, gdje odlučno ističe 
odcjepljenje od Srbije i granice Republike Hr¬ 
vatske na Drini. »Stvoriti moralnu bazu - to 
će biti prvi zadatak obnove«, ističe Krnjević. 
A Eminencija će na to: 

»To pak nema bez tijesne suradnje i po¬ 
moći Crkve. Zato, tkogod dođe na vlast mora i 
te kako računati s pomoći Crkve. Danas ih ona 
jedina pomaže, štiti i bez nje ni maknuti ne bi 
mogli vani. Dobro to svi znaju.« 

17.11.1954. 

»Zanimljivo je bilo jedne noći. Sanjao sam 
i u snu vidio svog oca. On promatra gradnju 
jedne crkve i govori: Nikada ne budem ja vi¬ 
dio, da bi ta gradnja bila dovršena. Brzo iza 
toga ustanem i kad sam svršio sv. Misu javlja¬ 
ju mi telefonski iz Krašića, da je u noći umro 
otac. Svakako zanimljivi slučaj!... 

Sestra Štefa mi veli, da joj je mama dva 
dana prije smrti rekla, da je vidjela u sobi u 

kutu neobično lijepog dječaka, koji ju je gle¬ 
dao i sa onog mjesta lagano svojom rukom 
tiho blagoslivljao. Mama joj je još rekla, neka 
toga nikome ne priča, da joj ne bi možda tko- 
god rekao, da je luda. I opet zanimljiv slu¬ 
čaj! Nije li to upravo bila zadnja velika utje¬ 
ha mami!« 

*** 

»Sutra završava Berlinska konferencija. 
Ništa nisu polučili. Ništa zato! Uspjeh je kon¬ 
ferencije u tome, što su sada valjda zapadnja¬ 
ci uvidjeli, da se sa Sovjetima ne može razgo¬ 
varati!« 

*** 

»Sutra na završetku Berlinske konferenci¬ 
je bit će demonstracije u Berlinu i Beču protiv 
Molotova i Rusije. U Berlinu će građani šute¬ 
ći prolaziti ulicama u znak protesta, dok će u 
Beču vjerojatno biti živo. To odgovara njiho¬ 
vom mentalitetu. Dobro je to! Neka vidi Mo- 
lotov, što misli narod. ... Ali, što komunist za 
to mari! Glavni je njihov argument: brutalna 
sila!« 

18.11.1954. 

Svećenici u Karlovačkom kotaru imaju sa 
strane UDBA-e daleko manje uznemirivanja 
nego mi u Jastrebarskom. Tu je Eminencija, pa 

nije začudno što đavao pritišće. 

*** 

Na šetnji: 

»Keilbach mi je poslao knjigu na njemač¬ 
kom 'Marijina legija'. Vidim da su već milijuni 
učlanjeni u tu Marijinu organizaciju. Osnova¬ 
na je u Irskoj još 1926. g. Ako dragi Bog dopu¬ 
sti da dođem na svoje mjesto, odmah bih uveo 
i proširio u dijecezi Marijinu legiju. Ti vitezo¬ 
vi uzeli su ime od rimske legije, da se tim ime¬ 
nom naznači neustrašivost i nepobjedivost nji¬ 
hova, kakvu su imale rimske legije.« 

19.11.1954. 

»Čitam sociologiju od Ušeničnika i sve 
sam više uvjeren, da je Gospodin Bog pustio 
vlast socijalizmu i komunizmu, da dovede lju¬ 
de do apsurda i onda će narodi uvidjeti, da im 
je jedini spas u Bogu.« 

20.11.1954. 

Ujutro: 

- »Sanjao sam čudan san. Našao sam se u 
Rimu. Tu su bile običajne ceremonije kod in¬ 
stalacije za kardinala. Pružali mi prsten, obla¬ 
čili albu i kad su mi pružali i drugu albu, sje- 



❖ Kip Majke Božje Kraljice Apostola u svetištu Majke Bož¬ 
je Dolske u župi Pribić pred kojim su ljubav prema Bogoro¬ 
dici jačali BI. Alojzije Stepinac i Sluga Božji kardinal Franjo 
Kuharić 

tim se: ti si u Rimu, a kako ćeš natrag? - U snu 
bilo mi je vrlo teško, no brzo sam se probudio. 

... Nije dobro, da čovjek prije sna čita stvari, 
koje ga uzbuđuju. Tako sam sinoć čitao pisma 
što ih je sestra donijela iz Zagreba, gdje mi jav¬ 
ljaju, da bi trebalo nešto poduzeti da se neke 
važne stvari na Duh. stolu konačno urede... A 
možda sam već i previše rekao.« 

O. Vanino D. I. javlja, da preuzvišeni g. 
Čule boluje od iste bolesti kao i Eminencija. 

»Čini mi se«, veli Eminencija, »da je on 
kao i ja određen za žrtvu. Nadam se, da će uz 
Božju pomoć ustrajati do kraja. Toliko ga po¬ 
znajem od prije, a i sada su mi javili, da ga je 
brat nagovarao, neka traži pomilovanje, a on 
mu odlučno odgovorio: 'Niti imam koga tra¬ 
žiti, niti zašto!'« 

*** 

»Htio bih još vidjeti našeg dragog nadbi¬ 
skupa Šarića. Sigurno je bolje, da je otišao van. 
Ovi bi ga tu mučili fizički i psihički. Skršili ga. 
Dao bi kakve ustupke ili izjave... Ovako je bo¬ 
lje. A Bogu hvala na svemu!« 

21.11.1954. 

Dolaze: Dr. Bogičević, Šercer, Riesner, Po- 
pović, tajnik, Stella. - Dr. Bogičević je načinio 
grafikon, gdje je prema tjednima ili dvotjed¬ 
nim nalazima prikazao tok Eminencijine bole¬ 
sti. Stvar je dosta zahvalna. No, dr. Popović mi 
kaže, da »Eminencija nije jedan od onih bole¬ 
snika, kojemu bi se moglo u jačoj mjeri pomo¬ 
ći i produljiti život. Okolnosti naime, u koje je 
ubačen takve su, da nužno negativno djeluju 
na razvoj bolesti. Jetra su prilično slaba - i to je 
veliki negativum u cijeloj stvari«. - Tako medi¬ 
cina! No, molitve i žrtve vjernika učinit će svo¬ 
je i Bog će nam se u njemu smilovati. 

*** 

Tajnik javlja Eminenciji, da su mnogi sve¬ 
ćenici i silom dopremljeni u Zagreb na skupšti¬ 
nu CMD-a, ali se većina od njih nije upisala u to 
nesretno društvo. 

22.11.1954. 

»Piše mi Marica Stanković. Lijepo rade te 
'Suradnice Krista Kralja'. Svuda ih ima: u bol¬ 
nici, uredu, tvornici. Okorjele obraćaju i spre¬ 
maju za sv. sakramente. Riječju i primjerom 
djeluju u svojoj okolini. Za svaki dinar polažu 
glavarici račun. Dugo se na to spremalo, i eto, 
sada Sv. Otac odobri novu ovu družbu.« 

23.11.1954. 

Iznenada dolazi preko Ozlja [...] i [...] Ispra¬ 
tili smo ih do Drčevca [...]. Ivandija je sigurno 
bio duševno skrhan, kad je otkrio dnevnike. 6 
On i Nežić jedini su znali za njih. Dugo smo za 
ovom dvojicom gledali iz »naše granice« u Dr- 
čevcu. Vratimo se preko Selna kući. U to začu- 
jemo pucanj strojnice. Zla slutnja obuzela nas 
obojicu, misleći, nije li tkogod na njih zapucao. 
Prilično zamišljen, išao je Eminencija kući. 


6 Dr. Antun Ivandija nije otkrio kamo su on i dr. Dragutin 
Nežić na sigurno stavili Nadbiskupove dnevnike, nego ih je 
izdao bogoslov Ivan Čoček koji ih je vidio kad su dnevnike 
odnosili na tavan Nadbiskupskog bogoslovnog sjemeništa. 


Sudeći po svemu, njihovi su se razgovori 
kretali oko stanja u Nadbiskupiji [...] Iz tih mi¬ 
sli naglo se prene Eminencija i veli: 

»Ah, dragi Bog znade, da nikada nisam te¬ 
žio za ovim položajem. Ali, kad sam odabran, 
onda moram sada ovako postupiti! Tješi me 
ona riječ: 'Da Bog ne trpi mira (mirovanje) kod 
onih, koje je odredio za rat.' Veseli ga, da je dr. 
Nežić onako spremno prebrodio 45 dana na 
vojnoj vežbi. Radio je sve poslove: straža, no¬ 
šenje drva iz šume, politička nastava i si. Svi 
su znali, da je on biskup. Mislili su crveni, da 
će ga mobiliziranjem izlučiti iz naroda i klera. 
On će ostaviti tu zamjenika, a oni će već s nji¬ 
me lako na kraj. No, on nije ostavio zamjeni¬ 
ka, nego dekanima dao velike ovlasti. Sada cr¬ 
veni nisu imali s kime da pregovaraju. Biskup 
je stavio suspenziju za one koji će 12. XI. 1953. 
ići u Zagreb na skupštinu. I opet: Perditio trn ex 
te, Israell« 

[...] dva puta dolazi na Rijeku, da se s njim 
[...] sastane. Buriću je rekao, da mene treba kao 
izvršitelja E. oporuke. - No, Eminencija nema 
o tome ni pojma. Quid ? (Umoran sam nekoliko 
tih stranica pisao u noći - gotovo u polusnu, pa 
je zato malo neurednije pisano.) 

24.11.1954. 

Danas nije Eminencija izišao na šetnju. 
Sprema pisma za Zagreb i dalje... 

»Kako je Sv. Otac obolio, to sam ponovno 
pogledao i proučio izbor Pape. Makar znam, 
da mene, Višinskoga i Mindzentya neće biti na 
tom izboru, ali tko zna, što se može dogoditi. 
Red je, da mi stvar bude poznata. Zanimljivo 
je, što je već Papa Pijo X., a onda i sadašnji Sv. 
Otac naglasio, da onaj koga zbor kardinala iza¬ 
bere za Papu, neka se nikako ne ustručava pri¬ 
hvatiti taj izbor«. 

Rekavši to. Eminencija se malo zamislio i 
dodao je: 

»Dobro je to i mudro rečeno, jer ako bi se 
otezalo sa izborom, tko zna, gdje bi i kako bi 
stradali interesi Crkve.« 

Članovi Molitvene 
zajednice »BI. Alojzija 
Stepinca« iz Travna 
pohodili su grob 
Stepinčevih roditelja i 
župnika V/anekovića u 
Krašiću, drotom slavili 
svetu Mzsjz u župnog 
11 


crkvi. 9 


Okupljanje hodočasnika ispred rodne 
kuće Bi Alojzija Stepinca u Brezancu, 
8. svibnja 2012. 


Mons. Josip Mrzljak, biskup varaždinski 
i svećenici iz Krašića u župnoj crkvi u 
Krašiću slave svetu Misu uoči spomen - 
dana smrti župnika Josipa Vranekovića, 
25. srpnja 2012. 


ločasnici iz Orahovice po- 
ilisu Krašić, Pribić, Sošice 

zovku, 9. lipnja 2012. 




-rffV 



Hodočasnici u procesiji od rodne kuće BI. Alojzija Stepinca 
prema župnoj crkvi u Krašiću gdje će slaviti Sv. Misu 
na Blaženikov rođendan, 8. svibnja 2012. 











